Malayalam UK | News Desk 2, Author at Malayalam UK - Page 13 of 15\nപരിശുദ്ധ കന്യകാമറിയത്തില് പ്രശോഭിച്ചിരുന്ന സുകൃതങ്ങള്.. ജന്മപാപമില്ലാതെ ഉത്ഭവിച്ച ശുദ്ധ മറിയമേ! മാതാവിന്റെ വണക്കമാസം. ഏട്ടാം ദിവസം. 0\nപരിശുദ്ധ കന്യക ദേവാലയത്തില് പ്രാര്‍ത്ഥനയും തപസ്സും അനുഷ്ഠിച്ചു കൊണ്ടാണ് ജീവിച്ചിരുന്നത്. സദാ പ്രാര്‍ത്ഥനാ നിരതമായ ജീവിതമാണ് നയിച്ചിരുന്നത്. ദൈവീകമായ കാര്യങ്ങള് ധ്യാനിച്ചും വിശുദ്ധ ഗ്രന്ഥപഠനത്തിലും നിര്‍ദ്ദിഷ്ടമായ ജോലികള് നിര്‍വ്വഹിച്ചുമാണ് അവള് സമയം ചെലവഴിച്ചത്. നമ്മള് ദൈവ സേവനത്തില് എത്രമാത്രം തല്‍പരരാണെന്ന് ചിന്തിക്കേണ്ടതാണ്.\nപരിശുദ്ധ കന്യകയുടെ വരപ്രസാദയോഗ്യത. ജന്മപാപമില്ലാതെ ഉത്ഭവിച്ച ശുദ്ധ മറിയമേ! മാതാവിന്റെ വണക്കമാസം. ഏഴാം ദിവസം. 0\nപരിശുദ്ധ കന്യക സകല സ്ത്രീകളിലും ഏറ്റവും അനുഗ്രഹീതയാണ്. ഈ ലോകത്തില് ജനിച്ചിട്ടുള്ള മറ്റ് വ്യക്തികള്‍ക്ക് സ്വമാതാവിനെ തെരെഞ്ഞെടുക്കുവാനുള്ള സ്വാതന്ത്ര്യമില്ല. എന്നാല് ഈശോമിശിഹായ്ക്കു മാത്രമേ സ്വമാതാവിനെ തെരഞ്ഞെടുക്കുവാന് സാധിക്കൂ. മിശിഹാനാഥന് മറിയത്തെ തെരെഞ്ഞെടുത്തപ്പോള് അവള് സകല സ്ത്രീകളിലും അനുഗ്രഹീതയായി തീര്‍ന്നു.\nഗ്രേറ്റ് ബ്രിട്ടണ് രൂപതാധ്യക്ഷന് മാര് ജോസഫ് സ്രാമ്പിക്കലിന്റെ സഹോദരന് അഡ്വ. മാത്യൂസ് എം സ്രാമ്പിക്കല് നിര്യാതനായി. 0\nഗ്രേറ്റ് ബ്രിട്ടന് രൂപതയുടെ പിതാവ് അഭിവന്ദ്യ മാര് ജോസഫ് സ്രാമ്പിക്കലിന്റെ സഹോദരനും പാലാ ബാറിലെ പ്രമുഖ അഭിഭാഷകനുമായ\nഅഡ്വ. മാത്യൂസ് എം സ്രാമ്പിക്കല് നിര്യാതനായി. ചേര്‍പ്പുങ്കല് മാര് സ്ലീവാ ഹോസ്പിറ്റലില് വെച്ചായിരുന്നു അന്ത്യം.\nപരിശുദ്ധ കന്യകയുടെ എളിമ. ജന്മപാപമില്ലാതെ ഉത്ഭവിച്ച ശുദ്ധ മറിയമേ… മാതാവിന്റെ വണക്കമാസം. ആറാം ദിവസം. 0\nദൈവമാതാവ് എന്ന ഉന്നതമായ സ്ഥാനത്തേയ്ക്ക് അവരോധിതയായെങ്കിലും മേരി നസ്രസിലെ വിനീത കന്യകയായിട്ടാണ് ജീവിച്ചത്. എലിസബത്തിനെ ശുശ്രൂഷിക്കുവാന് പോകുമ്പോഴും, ക്രിസ്തുനാഥന്റെ പിറവിയിലും ഈജിപ്തിലേയ്ക്കുള്ള പലായനത്തിലും എല്ലാം മറിയത്തിന്റെ വിനയവും എളിമയും പ്രകാശിതമാകുന്നു. മാതാവിന്റെ മക്കളായ നാം അമ്മയെ അനുകരിച്ച് എളിമയുള്ളവരാകണം.\n‘ പിതാവേ.. അങ്ങ് സമര്‍പ്പിച്ചിട്ടുള്ള വിശുദ്ധ കുര്‍ബാനകള്‍ക്ക് ദൈവം പ്രതിഫലം നല്‍കട്ടെ’. ഇടുക്കിയുടെ ഇടയനെ യാത്രയാക്കിയ വലിയ പിതാവിന്റെ കണ്ണീരില് കുതിര്‍ന്ന വാക്കുകള്.. വീഡിയോ കാണുക. 0\nപരിശുദ്ധ കന്യകയെ ദേവാലയത്തില് സമര്‍പ്പിക്കുന്നു. ജന്മപാപമില്ലാതെ ഉത്ഭവിച്ച ശുദ്ധ മറിയമേ… മാതാവിന്റെ വണക്കമാസം. അഞ്ചാം ദിവസം. 0\nജ്ഞാനസ്‌നാന സ്വീകരണത്തില് ഒരു ക്രസ്ത്യാനി ദൈവത്തിന് സ്വയം സമര്‍പ്പിക്കുന്നു. പക്ഷേ, നമ്മുടെ ജീവിതം ആ അര്‍പ്പണത്തിനനുയോജ്യമായതാണോ എന്ന് നാം ചിന്തിക്കണം. ഓരോ പ്രവര്‍ത്തിയും ആ അര്‍പ്പണത്തിന് വിധേയമായിരിക്കേണ്ടതാണ്.\nവി. കൊച്ചുത്രേസ്യായും വി. അല്‍ഫോന്‍സാമ്മയും അവരുടെ മാതാപിതാക്കള് ബാല്യത്തില് തന്നെ മരിച്ചതു നിമിത്തം ദൈവ ജനനിയെ തങ്ങളുടെ അമ്മയായി സ്വീകരിച്ചതായി അവരുടെ ചരിത്രത്തില് രേഖപ്പെടുത്തിയിട്ടുണ്ട്.\nപരിശുദ്ധ കന്യകയുടെ പിറവി. ജന്മപാപമില്ലാതെ ഉത്ഭവിച്ച ശുദ്ധ മറിയമേ… മാതാവിന്റെ വണക്കമാസം. നാലാം തീയതി. 0\nപരിശുദ്ധ കന്യകയുടെ ജനനം ഭൂലോകത്തിന് ഏറ്റവും വലിയ പ്രത്യാശ നല്‍കി. അവളുടെ ജനനത്തോടെ പരിത്രാണ പരിപാടി ആരംഭിച്ചു. സ്വര്‍ഗ്ഗവാസികളും അന്ന് സന്തോഷിച്ചു. പിതാവായ ദൈവത്തിന്റെ ഓമല്‍കുമാരിയും സൂതനായ ദൈവത്തിന്റെ മാതാവും പരിശുദ്ധാത്മാവിന്റെ മണവാട്ടിയുമാണവള്. അവള് പരിശുദ്ധ ത്രിത്വത്തിന്റെ ഏറ്റവും മഹത്തായ സൃഷ്ടിയാണ്.\nജന്മപാപമില്ലാതെ ഉത്ഭവിച്ച ശുദ്ധ മറിയമേ… മാതാവിന്റെ വണക്കമാസം മൂന്നാം ദിവസം. പരിശുദ്ധ കന്യകയുടെ അമലോത്ഭവം. 0\nപരി. അമ്മയുടെ അമലോത്ഭവത്തിനുള്ള തെളിവുകള് വിശുദ്ധ ഗ്രന്ഥത്തില് ധാരാളമുണ്ട്. അമ്മയുടെ അരുമ സുതരായ നാം പരിശുദ്ധ കന്യകയുടെ അമലോത്ഭവത്തില് അഭിമാനിക്കുകയും പാപരഹിതമായ ജീവിതം അനുകരിക്കുകയും ചെയ്യണം. നമുക്ക് ജ്ഞാനസ്‌നാനത്തിലൂടെ ഉത്ഭവ പാപത്തില് നിന്ന് മോചനം ലഭിക്കുന്നുണ്ട്. എന്നാല് കര്‍മ്മ പാപത്തില് നിന്നും ദൈവസഹായത്താല് വിമുക്തി പ്രാപിക്കേണ്ടതാണ്. അമലോത്ഭവനാഥയുടെ മാദ്ധ്യസ്ഥം അതിന് സഹായകരമായിരിക്കും.


ഇറാം ഗ്രൂപ്പ് രണ്ട് കോടി നല്‍കി :: Janmabhumi Daily\nSaturday 1 September 2018 2:33 am IST\nപാലക്കാട്: പ്രളയദുരന്തത്തില്‍പ്പെട്ടവര്‍ക്ക് കൈത്താങ്ങായി ഇറാം ഗ്രൂപ്പിന്റെ സംഭാവന. രണ്ട് കോടി രൂപയുടെ ഇറാം ഗ്രൂപ്പിന്റെ കീഴിലുള്ള ഐടിഎല് ടൂര്‍സ് ആന്‍ഡ് ട്രാവല്‍സിന്റെ പേരിലുള്ള ചെക്ക് ഇറാം ഗ്രൂപ്പ് സിഎംഡി ഡോ. സിദ്ദിഖ് അഹമ്മദ് മുഖ്യമന്ത്രിയുടെ ദുരിതാശ്വാസ ഫണ്ടിലേക്ക് നല്‍കി.\nകൂടാതെ മുന്നൂറിലധികം ലൈഫ് ജാക്കറ്റുകളും ഹെഡ്‌ലാമ്പും രക്ഷാപ്രവര്‍ത്തനത്തിനുവേണ്ടിയുള്ള നിരവധി ഉപകരണങ്ങളും പ്രവര്‍ത്തനമേഖലകളില് എത്തിച്ചു. ക്യാമ്പുകളില്‍നിന്ന് തിരികെ സ്വന്തം വീടുകളില് എത്തുന്നവര്‍ക്ക് കട്ടിലുകള് വിതരണം ചെയ്തു. കൂടാതെ അടിയന്തര സഹായമായി രണ്ടായിരത്തിലധികം കുടുംബങ്ങള്‍ക്ക് പത്ത് ദിവസത്തേക്കുള്ള ആഹാരസാധനങ്ങളും വസ്ത്രങ്ങളും വിതരണം ചെയ്തു.\nപാലക്കാട്ട് ദുരിതാശ്വാസ ക്യാമ്പുകളില് ഭക്ഷണപ്പൊതികള് എത്തിക്കാന് സാധിച്ചു. മങ്കര, കോട്ടായി, മണ്ണൂര് പഞ്ചായത്തുകളുമായി സഹകരിച്ച് വിവിധ കിറ്റുകളും പുതപ്പുകളും വിതരണം ചെയ്തു.\nഇതോടൊപ്പം റെസ്‌ക്യൂ ഒാപ്പറേഷനില് സഹായിച്ച മത്‌സ്യത്തൊഴിലാളികളെ ആദരിക്കുന്ന കേരള സര്‍ക്കാരിന്റെ ചടങ്ങില് മത്‌സ്യത്തൊഴിലാളികള്‍ക്ക് 'ജെം ഓഫ് സീ' മെഡല് നല്‍കി ആദരിക്കാന് ആഗ്രഹിക്കുന്നതായി ഇറാം ഗ്രൂപ്പ് അറിയിച്ചു. മത്‌സ്യത്തൊഴിലാളികള്‍ക്കും മക്കള്‍ക്കും മറ്റ് ബന്ധുക്കള്‍ക്കും ഇറാം ഗ്രൂപ്പിന്റെ സ്‌കില്‍സ് അക്കാദമിയില് സൗജന്യമായി തൊഴില് അധിഷ്ഠിത നൈപുണ്യ കോഴ്‌സ് പഠിക്കുന്നതിന് അവസരം നല്‍കും.\nസൗദിയിലെ മറ്റ് കമ്പനികളെയും വ്യവസായികളെയും സന്നദ്ധസംഘടനകളെയും കൂടി ഉള്‍പ്പെടുത്തി കൂട്ടായ പങ്കാളിത്തത്തിന് തയ്യാറാണെന്നും ഡോ. സിദ്ദിഖ് അഹമ്മദ് മുഖ്യമന്ത്രി പിണറായി വിജയനെ അറിയിച്ചു.\nചെന്നിത്തലയ്ക്ക് രണ്ട് കോടി\nഐപിഎല്: സഞ്ജുവിന് അടിസ്ഥാനവില രണ്ട് കോടി\nഅശ്വതിക്ക് സര്‍ക്കാര് രണ്ട് ലക്ഷം നല്‍കി


പ്രധാനമന്ത്രിയെ കൊലപ്പെടുത്തുമെന്ന് ഭീഷണി,ഒരാൾ അറസ്റ്റിലായി. – NavaKerala News\nHome/Crime/പ്രധാനമന്ത്രിയെ കൊലപ്പെടുത്തുമെന്ന് ഭീഷണി,ഒരാൾ അറസ്റ്റിലായി.\nCrimeEditor's ChoiceKerala NewsLatest NewsLaw,NationalNewsWorld\nപ്രധാനമന്ത്രിയെ കൊലപ്പെടുത്തുമെന്ന് ഭീഷണി,ഒരാൾ അറസ്റ്റിലായി.\nന്യൂഡൽഹി / പ്രധാനമന്ത്രി നരേന്ദ്ര മോദിയെ കൊലപ്പെടുത്തുമെന്ന് ഫോണിലൂടെ ഭീഷണിമുഴക്കിയ ആളെ ഡൽഹി പോലീസ് അറസ്റ്റ് ചെയ്തു. നിതിൻ എന്നയാളാണ് ഫോൺവിളിച്ചതെന്ന് പൊലീസ് പറയുന്നു. ഇയാളെ പോലീസ് ചോദ്യം ചെയ്തു വരികയാണ്. മദ്യലഹരിയിൽ നിതിൻ ഫോൺ വിളിച്ച് പ്രധാനമന്ത്രിയ്ക്ക് നേരെ വധഭീഷണി മുഴക്കിയെന്നാണ് വിവരം. ഫോൺ നമ്പർ കേന്ദ്രീകരിച്ച് നടത്തിയ അന്വേഷണത്തിനൊ ടുവിലാണ് ആളെ തിരിച്ചറിഞ്ഞു അറസ്റ്റ് ചെയ്യുന്നത്.\nഇബ്രാഹിം കുഞ്ഞിന് ജാമ്യമില്ല, കസ്റ്റഡിയിലെ ചോദ്യം ചെയ്യൽ വേണ്ട.\nതമിഴ്‍നാട്ടിൽ നിവാര് വിതച്ച ഭീതി ഒഴിയുന്നു.


pinarayi vijayan: സുപ്രീം കോടതി വിധി ലംഘിക്കുന്ന തന്ത്രി സ്ഥാനം ഒഴിയണമെന്ന് മുഖ്യമന്ത്രി - Kerala CM Pinarayi Vijayan said that Sabarimala Tantri should resign if he can't obey Supreme Court verdict | Samayam Malayalam\nsabarimala tantri should resign, says cm pinarayi vijayan\nസുപ്രീം കോടതി വിധി ലംഘിക്കുന്ന തന്ത്രി സ്ഥാനം ഒഴിയണമെന്ന് മുഖ്യമന്ത്രി\nSamayam Malayalam | Updated: 03 Jan 2019, 12:56:00 PM\nകോടതി വിധി അനുസരിക്കാൻ പറ്റില്ലെങ്കിൽ വിയോജിപ്പോടെ തന്ത്രി സ്ഥാനം ഒഴിയുന്നതാണ് നല്ലതെന്ന് മുഖ്യമന്ത്രി. ആചാരലംഘനം നടന്നുവെന്ന് പറഞ്ഞ് ശബരിമല നട അടച്ചത് വിചിത്രമായ കാര്യമാണെന്നും അദ്ദേഹം പറഞ്ഞു.\nകോടതി വിധി അനുസരിക്കാനാവില്ലെങ്കിൽ സ്ഥാനം ഒഴിയണം\nശബരിമല നട അടച്ചത് കോടതി വിധിയുടെ ലംഘനമെന്നും മുഖ്യമന്ത്രി\nതിരുവനന്തപുരം: സുപ്രീം കോടതി വിധി അനുസരിക്കാൻ പറ്റില്ലെങ്കിൽ ശബരിമല തന്ത്രി സ്ഥാനം ഒഴിയണമെന്ന് മുഖ്യമന്ത്രി പിണറായി വിജയൻ. മന്ത്രിസഭാ യോഗത്തിന് ശേഷം നടത്തിയ പത്രസമ്മേളനത്തിലാണ് മുഖ്യമന്ത്രി, തന്ത്രി കണ്ഠരര് രാജീവരർക്കെതിരെ രൂക്ഷവിമർശനം നടത്തിയത്.\nആചാരലംഘനം നടന്നുവെന്ന് പറഞ്ഞ് ശബരിമല നട അടച്ചത് വിചിത്രമായ കാര്യമാണ്. സുപ്രീം കോടതി വിധി വന്നത് തന്ത്രിയുടെ കൂടി വാദം കേട്ട ശേഷമാണ്. കോടതി വിധിയോട് വിയോജിക്കാൻ അദ്ദേഹത്തിന് അവകാശമുണ്ട്. എന്നാൽ വിയോജിപ്പുണ്ടെങ്കിൽ തന്ത്രി സ്ഥാനം ഒഴിയുകയാണ് വേണ്ടതെന്നും മുഖ്യമന്ത്രി കൂട്ടിച്ചേർത്തു.\nക്ഷേത്രം അടയ്ക്കണോ വേണ്ടയോ എന്ന് തീരുമാനിക്കാനുള്ള അവകാശം ദേവസ്വം ബോർഡിനാണ്. നട അടച്ചത് കോടതി അലക്ഷ്യമാണ്. ഇതുമായി ബന്ധപ്പെട്ട കാര്യങ്ങൾ ദേവസ്വം ബോർഡ് പരിശോധിക്കണമെന്നും മുഖ്യമന്ത്രി ആവശ്യപ്പെട്ടു.\nശബരിമല സ്ത്രീ പ്രവേശനത്തിൽ സർക്കാരിന് യാതൊരു വിധ ബാധ്യതയും ഇല്ല. എന്നാൽ കോടതിവിധി പ്രകാരം സുരക്ഷ നൽകാൻ സർക്കാരിന് ബാധ്യതയുണ്ട്. ഇത് ഭരണഘടനയോടുള്ള ഉത്തരവാദിത്വമാണെന്നും മുഖ്യമന്ത്രി കൂട്ടിച്ചേർത്തു.\nഹർത്താലുമായി ബന്ധപ്പെട്ട് നടക്കുന്ന സംഘർഷങ്ങൾക്കെതിരെ ശക്തമായ നടപടിയെടുക്കും. സംഘപരിവാർ പ്രവർത്തകർ നടത്തുന്ന അക്രമങ്ങളെ കുറിച്ച് ജനങ്ങൾക്ക് വ്യക്തമായ ബോധ്യമുണ്ടെന്നും മുഖ്യമന്ത്രി പറഞ്ഞു.\nഹര്‍ത്താല്: മിഠായിത്തെരുവില് തുറന്ന കടകള്‍ക്ക് നേരെ കല്ലറ്ആര്‍ട്ടിക്കിള് ഷോ\nശബരിമല Sabarimala tantri Sabarimala Supreme Court verdict sabarimala pinarayi vijayan\nWeb Title : Kerala CM Pinarayi Vijayan said that Sabarimala Tantri should resign if he can't obey Supreme Court verdict


സഹോദരങ്ങളുടെ ബലി - sundayshalom\n”കര്‍ത്താവ് കായേനോടു ചോദിച്ചു: നീ കോപിച്ചിരിക്കുന്നതെന്തുകൊണ്ട്? നിന്റെ മുഖം വാടിയിരിക്കുന്നതെന്തുകൊണ്ട്? ഉചിതമായി പ്രവര്‍ത്തിച്ചാല് നീയും സ്വീകാര്യനാവുകയില്ലേ? നല്ലതു ചെയ്യുന്നില്ലെങ്കില് പാപം വാതില്‍ക്കല്‍ത്തന്നെ പതിയിരിപ്പുണ്ടെന്ന് ഓര്‍ക്കണം” (ഉല്. 4:6-7).\nമനുഷ്യന് ദൈവത്തിനര്‍പ്പിക്കുന്ന ആദ്യബലിയാണ് കായേന്റെയും ആബേലിന്റെയും ബലി. സഹോദരങ്ങള് അവരുടെ ജീവിതമാര്‍ഗത്തിന്റെ ഒരോഹരി ദൈവത്തിന് നല്‍കുന്നു. ഒരാള്‍ക്ക് ഒരു പുഷ്പം നല്‍കുമ്പോള് പുഷ്പത്തിന്റെ വലുപ്പമല്ല, നല്‍കുന്നവന്റെ വലുപ്പമാണ് പ്രധാനം. സ്‌നേഹം സമര്‍പ്പണമാക്കാന് ചിലതു നല്‍കണം. ചങ്ക് പറിച്ചു നല്‍കാനാവാത്തതുകൊണ്ട് കടുത്ത സ്‌നേഹത്തില് ചങ്കിലെ ചോരയുടെ നിറമുള്ള പുഷ്പം നല്‍കുന്നു. സ്‌നേഹം പ്രകടമാക്കാനുള്ള വഴികളില് ചിലതാണ് ബലിയും ദാനവുമൊക്കെ.\nകൃഷിക്കാരനായ കായേന് അയാളുടെ വിളവില് ഒരു ഭാഗം കാഴ്ചയായി വച്ചു. ആട്ടിടയനായ ആബേല് ആട്ടിന്‍കൂട്ടത്തിലെ കടിഞ്ഞൂല്‍ക്കുഞ്ഞിനെയെടുത്ത് ബലിയ്ക്കായി അര്‍പ്പിച്ചു. തീര്‍ച്ചയായും നമ്മുടെ വരുമാന മാര്‍ഗങ്ങളില് ചിലതുതന്നെയാണ് നാം അവിടുത്തേക്ക് അര്‍പ്പിക്കേണ്ടത്. കായേലില് പ്രസാദിച്ചില്ല, ആബേലിലും അവന്റെ കാഴ്ചവസ്തുക്കളിലും പ്രസാദിച്ചു.\nഭൂമിയില് നാം നടത്തുന്ന ഒരുപിടി സമര്‍പ്പണങ്ങളില് ചിലത് സ്വീകരിക്കപ്പെടാനും മറ്റുചിലത് തിരസ്‌കൃതമാകാനും കാരണമെന്താണ്? പരിപൂര്‍ണനായ ദൈവത്തിന് മനുഷ്യന്റെ കാഴ്ചവസ്തുക്കളെ നോക്കി ഒരാളെ സ്വീകരിക്കാനും തിരസ്‌ക്കരിക്കാനുമാവില്ല. കാഴ്ചയ്ക്കപ്പുറമുള്ള ചിലതില് ദൈവം കണ്ണു വച്ചിരിക്കുന്നു. അതെന്താണെന്ന് നാം അന്വേഷിക്കണം. അവര് സമര്‍പ്പിച്ച വസ്തുക്കളില് മേന്മയേറിയത് നോക്കിയല്ല ദൈവം ഒന്നിന്റെമേല് കനിഞ്ഞതും മറ്റൊന്ന് തിരസ്‌കരിച്ചതും.\nഒന്ന്: ബലിയര്‍പ്പകന്റെ ഉദ്ദേശശുദ്ധി പ്രധാനമാണ്. ദുഷ്ടന്റെ ബലി വെളുപ്പുളവാക്കുകയും ദുരുദ്ദേശ്യത്തോടെ സമര്‍പ്പിക്കുമ്പോള് ദൈവമത് വെറുക്കുകയും ചെയ്യുന്നു (സുഭാ. 21:27). ബലിവസ്തുവിനെക്കാള് ബലിയര്‍പ്പകന്റെ അന്തഃകരണത്തെ ദൈവം പരിശോധിക്കുന്നു. കായേലിന്റെ ഉദ്ദേശ്യശുദ്ധി വെളിവാകുന്നത് ബലിക്കുശേഷമാണ്. കണ്ടുനിന്നവര്‍ക്ക് ഒരു വ്യത്യാസവും അര്‍പ്പണസമയത്ത് തോന്നിയിരുന്നില്ല.\nസഹോദരനായ ആബേലിനെ കൊല്ലാന്‍പോലുമുള്ള നീരസത്തിലാണ് ആ ബലി നടത്തിയത് എന്ന് നാമറിയുമ്പോള്, ഒരു കാര്യം വ്യക്തം. മനുഷ്യദൃഷ്ടിയില് ഏറ്റവും ശ്രേഷ്ഠമായതുപോലും ദൈവത്തിന്റെ പ്രസാദത്തെ വിളിച്ചു വരുത്തില്ല. നിങ്ങള് എന്തു ഉദ്ദേശ്യത്തോടുകൂടെയാണ് ബലിവേദിയെ സമീപിക്കുന്നത്. അടക്കിപ്പിടിച്ച കോപത്തിനിടയില് പുഞ്ചിരിയും വാടിപ്പോയ ഹൃദയത്തെ മറച്ചുപിടിച്ച് ചേഷ്ടകള് കാണിച്ചുമാണോ നിങ്ങള് ബലിയെ സമീപിക്കുന്നത്. ബലിവസ്തുവില് പ്രസാദിക്കുന്നതിനുമുമ്പേ ബലിയര്‍പ്പകനില് അവന് പ്രസാദിക്കണം.\nകലഹത്തിലായിരിക്കുന്ന ഒരുവന് സമ്മാനപ്പൊതി വച്ചുനീട്ടുമ്പോള് ഉദ്ദേശ്യശുദ്ധിയെ നിങ്ങള് സംശയിക്കാതിരിക്കുമോ? ബലിയര്‍പ്പിക്കുന്നവനാണ് മുഖ്യം.\nഅന്നൊരിക്കല് ജറുസലെം ദൈവാലയത്തിലേക്ക് ഒരു കുഞ്ഞാടിനെ സമര്‍പ്പിക്കാന് എത്തിയതായിരുന്നു ആ മനുഷ്യന്. ഇതള് കൊഴിഞ്ഞ പുഷ്പങ്ങളോ പുഴുക്കുത്തേറ്റ ഇലകളോ ചിറകൊടിഞ്ഞ അരിപ്രാക്കളോ ഒനനും ദൈവത്തിന് സ്വീകാര്യമല്ലെന്ന ബലിസങ്കല്‍പത്തില് കഴിഞ്ഞ കാലം. കറതീര്‍ന്ന കുഞ്ഞാടിനെ നോക്കി പുരോഹിതന് കാത്തുനില്‍ക്കുന്നുണ്ടായിരുന്നു. ഒരു കാല് ഒടിഞ്ഞ കുഞ്ഞാടായിരുന്നു അന്നൊരാള് സമര്‍പ്പിച്ചത്.\nആ ആടിനെ അവര് ദൈവാലയത്തിന്റെ പുറത്തേക്ക് വലിച്ചെറിഞ്ഞു. പൂര്‍ണതയില്ലാത്ത ആടിനെ എങ്ങനെ പൂര്‍ണനായ ദൈവത്തിന് ബലിയര്‍പ്പിക്കും. എതിര് വശത്തുകൂടെ നടന്നുവരുന്നവന് നല്ലിടയനായ ക്രിസ്തു. ആ ആടിനെ വാരിയെടുത്ത് തോളിലേറ്റി മുന്നോട്ടുനീങ്ങി. അര്‍പ്പിച്ചവനെയും ചേര്‍ത്തുപിടിച്ചു. ബലിവസ്തു ബലിയര്‍പ്പകന്റെ ആത്മാവിന്റെ ബിംബമാകണം. ബലിയര്‍പ്പകന് ശുദ്ധിയില്ലാത്തവനും ബലിവസ്തു പവിത്രമായതുകൊണ്ട് നിങ്ങളില് ദൈവം പ്രസാദിക്കുമെന്ന് ചിന്തിച്ചാല് നിങ്ങളും കായേലാകും.\nരണ്ട്: വിശ്വാസം മൂലമാണ് ആബേലിന്റെ ബലി കായേലിനെക്കാള് ശ്രേഷ്ഠമായതെന്ന് പുതിയ നിയമം (ഹെബ്രാ. 11:4). എന്തുകൊണ്ട് ഒരാളുടെ ബലി മറ്റൊരാളുടേതിനെക്കാള് സ്വീകാര്യമായി മാറിയെന്ന് ആദിമ ക്രിസ്ത്യാനികളും ചോദിച്ചു. അവിടെയാണവര് വിശ്വാസത്തിന്റെ തലം പരിശോധിച്ചത്. കാഴ്ചയാലല്ല, വിശ്വാസത്താലാണ് നാം ജീവിക്കുന്നത് (2 കോറി. 5:7). കായേലിന്റെ വിളവുകള് മനോഹരമായിരുന്നു. ആവശ്യത്തിന് സംരക്ഷണവും അധ്വാനവും എല്ലാം അതിന്റെ പുറകിലുണ്ട്.\nനിങ്ങളുടെ സമര്‍പ്പണങ്ങളെ ദൈവം അംഗീകരിക്കുന്നത് അര്‍പ്പിക്കുന്ന വസ്തുവിന്റെ മേന്മയിലോ അതിനായി നിങ്ങള് ചെയ്യുന്ന അധ്വാനത്തിലോ അല്ല, മറിച്ച് നിങ്ങളര്‍പ്പിക്കുന്ന വിനീതമായ വിശ്വാസത്തിലാണ്. സഹോദരനെ കൊല്ലുന്ന കായേലിന്റെമേല് ദൈവശിക്ഷയുടെ വചനങ്ങള് പെയ്തിറങ്ങുമ്പോള് അവനാകെ ഉഴലുന്നത് കാണുക. നിരാശയിലേക്ക് എളുപ്പം കൂപ്പുകുത്തിപ്പോകുന്ന കായേലിനെ ദൈവംതന്നെയാണ് തിരിച്ച് ജീവിതത്തിന്റെ നേര്‍വഴിയിലേക്ക് നയിക്കുന്നത്.\nഎല്ലാവരും എന്നെ കൊല്ലാന് ശ്രമിക്കുന്നു, ദൈവത്തില്‍നിന്നുപോലും ഞാന് ഓടിയൊളിക്കണം എന്നു പറഞ്ഞു നിലവിളിക്കുമ്പോള്, കൊലയാളിയായ കായേലിന് സംരക്ഷണം നല്‍കാം എന്ന് പറയുന്ന ദൈവത്തെ ബൈബിള് പരിചയപ്പെടുത്തുമ്പോള്, ഈ ബലി സത്യത്തില് രണ്ടു സഹോദരങ്ങളുടെയല്ല ദൈവത്തിന്റേതുതന്നെയെന്ന് പറയാനല്ലേ നമുക്ക് കഴിയൂ. അതെ, ബലിയര്‍പ്പകന്റെ ഹൃദയത്തെ ശുദ്ധി ചെയ്യുന്ന ദൈവംതന്നെയാണ് യഥാര്‍ത്ഥ ബലി നടത്തുന്നത്.\nമൂന്ന്: ആദരവില്ലാതെ ബലിയര്‍പ്പിക്കുമ്പോള് നിങ്ങള്‍ക്കൊന്നും ബലിയില്‍നിന്നും പ്രതീക്ഷിക്കാനില്ല (പ്രഭാ. 34:23). ദൈവപ്രസാദവും പാപമോചനവും പ്രതീക്ഷിച്ചാണ് ഓരോ കാഴ്ചയും അര്‍പ്പിക്കുന്നത്. അത് ആദരവില്ലാതെ അര്‍പ്പിച്ചാലോ? ഓരോ ബലിയിലും കൊടുക്കുന്നത് നമ്മുടെ മനസാണ്. സ്‌നേഹത്തില് നല്‍കുന്ന മനസ്. സ്‌നേഹമില്ലാതെ ദൈവത്തെ ആദരിക്കാനാവില്ല. ആദരിക്കാതെ ബലി നല്‍കാനുമാകില്ല.\nകായേലിന്റെ ആദരവ് ദൈവത്തോടായിരുന്നെങ്കില് ദൈവത്തിന്റെ തീരുമാനത്തിന് അവന് വിധേയമാകുമായിരുന്നില്ലേ. കോപിച്ച്, സഹോദരനെ ബലി ചെയ്യുമ്പോള് ആദരവല്ല, അസൂയയാണ് ബലിയുടെ അടിസ്ഥാനം. മത്സരിച്ച് നിങ്ങള്‍ക്ക് ഓടാം. പക്ഷേ, ദൈവപ്രീതി നേടാനാകില്ല. അതവിടുത്തെ തീരുമാനമല്ലേ. നല്ലതു ചെയ്തില്ലെങ്കില് പാപം വാതില്‍ക്കല് കാത്തിരിപ്പുണ്ടെന്നും അതിന്റെ വശ്യതയില് വീഴുമെന്നും ദൈവം പറഞ്ഞിട്ടും കായേലത് അവഗണിച്ചു. അസൂയമൂലം മരണം ലോകത്തില് പ്രവേശിച്ചു (പ്രഭാ. 2:24). അതിന്റെ പിന്തുടര്‍ച്ചയില് കായേലും വീണു.\nവിശുദ്ധ ജോണ് മരിയ വിയാനി പറയുന്നു: ‘നമുക്കു തുല്യരായവരെ നാം വെറുക്കുന്നു. കാരണം, അവര് തുല്യരാണ്. നമുക്ക് താഴെയുള്ളവരെ വെറുക്കുന്നു, നമുക്കു തുല്യരാകുമോ എന്ന ഭയത്താലാണത്. നമുക്ക് മുകളിലുള്ളവരെ വെറുക്കുന്നു, കാരണം അവര് നമ്മുടെ മുകളിലാണ്. പിശാചിനെന്നും ദൈവമക്കളെ അസൂയയോടെ നോക്കാനേ കഴിയൂ. മറ്റുള്ളവരുടെ ആത്മീയവും ഭൗതികവുമായ വളര്‍ച്ചയില് ദുഃഖം തോന്നാന് കാരണം നിങ്ങളുടെ അസൂയയാണ്.\nപ്രാര്‍ത്ഥന: ബലിവസ്തുക്കളെക്കാള് എന്റെ ഹൃദയത്തിന്റെ വിശുദ്ധിയെ ചേര്‍ത്തുപിടിച്ച് നിന്നെ ആരാധിക്കാന്, ദൈവമേ എനിക്ക് കൃപ തരണമേ.


വിഴിഞ്ഞം; സര്‍വകക്ഷി യോഗത്തില് സമവായമായില്ല – malabarinews.com\nവിഴിഞ്ഞം; സര്‍വകക്ഷി യോഗത്തില് സമവായമായില്ല\nതിരുവനന്തപുരം: വിഴിഞ്ഞം തുറമുഖ പദ്ധതി നടപ്പാക്കുന്നതുമായി ബന്ധപ്പെട്ട് ചേര്‍ന്ന സര്‍വകക്ഷി യോഗത്തില് സമവായമായില്ല. പദ്ധതി അദാനി ഗ്രൂപ്പിന് നല്‍കരുതെന്ന നിലപാട് പ്രതിപക്ഷം സര്‍വകക്ഷി യോഗത്തില് ആവര്‍ത്തിച്ചു. ഇതോടെയാണ് ചര്‍ച്ച വഴിമുട്ടിയത്.\nഅതേസമയം എന്ത് വില കൊടുത്തും സര്‍ക്കാര് വിഴിഞ്ഞം പദ്ധതി യാഥാര്‍ഥ്യമാക്കുമെന്ന് മുഖ്യമന്ത്രി ഉമ്മന്‍ചാണ്ടി യോഗത്തിനു ശേഷം പറഞ്ഞു. പദ്ധതി ഇനി വൈകിപ്പിക്കുന്ന പ്രശ്‌നമില്ലെന്നും അദ്ദേഹം വ്യക്തമാക്കി.\nപദ്ധതിയുടെ നടപടിക്രമങ്ങള് എല്ലാം തന്നെ സുതാര്യമായിരിക്കണം, സംസ്ഥാനത്തിന്റെ താല്‍പര്യം പൂര്‍ണമായി സംരക്ഷിക്കണം എന്നീ ആവശ്യങ്ങളാണ് പ്രതിപക്ഷം മുന്നോട്ട് വച്ചത്. അതിനോട് സര്‍ക്കാര് പൂര്‍ണമായി യോജിക്കുന്നു. പ്രതിപക്ഷം ആവശ്യപ്പെട്ട രേഖകളും നല്‍കി. എന്നാല്, ഇന്ന് (03-06-2015) മറ്റ് ചില രേഖകള് പ്രതിപക്ഷം സര്‍വകക്ഷി യോഗത്തില് ആവശ്യപ്പെട്ടു. ആ രേഖകള് കരാര് ഒപ്പിട്ട ശേഷം മാത്രമെ നല്‍കാനാവു എന്ന് പ്രതിപക്ഷത്തെ അറിയിച്ചുവെന്നും മുഖ്യമന്ത്രി പറഞ്ഞു.\nപദ്ധതിക്കായി അദാനി ഗ്രൂപ്പ് അടക്കം മൂന്ന് കമ്പനികളുമായി സര്‍ക്കാര് നേരത്തെ ചര്‍ച്ച നടത്തിയിരുന്നു. അതിനുശേഷമാണ് അദാനിക്ക് പദ്ധതി നല്‍കാന് തീരുമാനിച്ചത്. അദാനിക്ക് നല്‍കുന്നത് തുറമുഖ ലൈസന്‍സ് മാത്രമാണ്. ഒരിഞ്ചു ഭൂമി പോലും അവര്‍ക്ക് നല്‍കുന്നില്ലെന്നും ഉമ്മന്‍ചാണ്ടി വിശദീകരിച്ചു.\nമുതലപ്പൊഴിയില് ഡ്രെഡ്ജിംഗ് ആരംഭിച്ചു\nPrevious PostPrevious മലപ്പുറത്തെ പുതിയ മുനിസപ്പാലിറ്റികളുടെയും പഞ്ചായത്തുകളുടെയും കരട് വാര്‍ഡ് വിഭജനം പരാതികള് സ്വീകരിക്കുന്നു\nNext PostNext ആനക്കൊമ്പില് തൂങ്ങിയ ഫഹദിന് പണികിട്ടുമോ?


വീണ്ടും അന്താരാഷ്ട്ര പുരസ്‌കാരം നേടി ‘ഉയരെ – Times of Thrissur\nഉയരെ’ ചിത്രത്തിന് വീണ്ടും അന്താരാഷട്ര പുരസ്കാരം. ജര്‍മ്മനിയില് നിന്നും അംഗീകാരം ലഭിച്ചതായി സംവിധായകന് മനു അശോക് അറിയിച്ചിരിക്കുന്നത്. പ്രേക്ഷക പ്രീതിയും നിരൂപക ശ്രദ്ധയും ഒരു പോലെ നേടിയ ചിത്രമാണ് പാര്‍വതി നായികയായ ഉയരെ.\nഇന്ത്യന് ഫിലിം ഫെസ്റ്റിവല് സ്റ്റുഡ്ഗാര്‍ട്, ജര്‍മ്മനിയിലാണ് ഉയരെ ആദരിക്കപ്പെട്ടത്. ഓഡിയന്‍സ് പോള് അവാര്‍ഡാണ് മനു അശോകിന് ലഭിച്ചിരിക്കുന്നത്. മുഖം വികൃതമാക്കിയ ആസിഡ് ആക്രമണത്തെ അതിജീവിച്ച വനിതാ പൈലറ്റ് പല്ലവി രവീന്ദ്രന്റെ ജീവിതാണ് ചിത്രം പറയുന്നത്.\nആസിഫ് അലി, ടൊവിനോ തോമസ്, സിദ്ദിഖ് എന്നിവര് കേന്ദ്ര കഥാപാത്രങ്ങളായെത്തിയ ചിത്രം 2019-ലാണ് റിലീസ് ചെയ്തത്. മനു അശോകിന്റെ ആദ്യ സംവിധാന സംരംഭമാണ് ഉയരെ. അന്താരാഷ്ട്ര ചലച്ചിത്ര മേളകളില് അടക്കം ചിത്രം പ്രദര്‍ശിപ്പിച്ചിരുന്നു.\nബോബി-സഞ്ജയ് തിരക്കഥ ഒരുക്കിയ ചിത്രത്തിന് സംഗീതം ഒരുക്കിയത് ഗോപി സുന്ദര് ആണ്. മുകേഷ് മുരളീധരന് ഛായാഗ്രഹണവും മഹേഷ് നാരായണന് എഡിറ്റിംഗും നിര്‍വ്വഹിച്ചു.\nമറ്റൊരാള്‍ക്ക് നിങ്ങള് വരുത്തിയ നാശനഷ്ടം നിങ്ങള്‍ക്കും സംഭവിക്കുന്നത് വരെ ഒരിക്കലും മനസിലാകില്ല. അതുകൊണ്ടാണ് ഞാനിവിടെ ഉള്ളത്: ഭാവന\nComments Off on മറ്റൊരാള്‍ക്ക് നിങ്ങള് വരുത്തിയ നാശനഷ്ടം നിങ്ങള്‍ക്കും സംഭവിക്കുന്നത് വരെ ഒരിക്കലും മനസിലാകില്ല. അതുകൊണ്ടാണ് ഞാനിവിടെ ഉള്ളത്: ഭാവന\nഇത്തവണ നാല് ഓണങ്ങൾക്കുകൂടി കോവിഡ് ഓണമെന്ന് പൊതുവായി പേരിടാം : വൈശാഖൻ\nComments Off on ഇത്തവണ നാല് ഓണങ്ങൾക്കുകൂടി കോവിഡ് ഓണമെന്ന് പൊതുവായി പേരിടാം : വൈശാഖൻ\nലിച്ചി.. തൃശ്ശൂര് കോവിലകത്ത്പാടത്ത് നിന്നും..\nComments Off on ലിച്ചി.. തൃശ്ശൂര് കോവിലകത്ത്പാടത്ത് നിന്നും..\nജാഗ്രതയോടെ… ഏവർക്കും ഓണം ആശംസകൾ\nComments Off on ജാഗ്രതയോടെ… ഏവർക്കും ഓണം ആശംസകൾ\nദൈവതുല്യം ഈ പത്മനാഭന്\nComments Off on ദൈവതുല്യം ഈ പത്മനാഭന്\nComments Off on കൊറോണക്കാലങ്ങളിൽ രവിവർമചിത്രം\nComments Off on യവനിക ഉയർന്നപ്പോൾ :സനിത അനൂപ്\nComments Off on ഭൂമിയിലെ മാലാഖമാർ …\nഅമ്മയും കുഞ്ഞും സുഖമായിരിക്കുന്നു; സിദ്ധാര്‍ഥ് ഭരതന്\nComments Off on മെഡിക്കൽ കോളേജിൽ പുതിയ കോവിഡ് ബ്ലോക്ക് നാളെ മുതൽ\nമൂന്നാര് രാജമലയില് മണ്ണിടിച്ചില്; ഇരുപതോളം കുടുംബങ്ങള് മണ്ണിനടിയില്, സ്ഥിതി അതീവഗുരുതരമെന്ന് ദേവികുളം എം.എല്.എ\nComments Off on മൂന്നാര് രാജമലയില് മണ്ണിടിച്ചില്; ഇരുപതോളം കുടുംബങ്ങള് മണ്ണിനടിയില്, സ്ഥിതി അതീവഗുരുതരമെന്ന് ദേവികുളം എം.എല്.എ


ഹഗ് ചെയ്യാന് മടിക്കേണ്ട; ആരോഗ്യപരമായ ഗുണങ്ങള് ഒട്ടനവധിയാണ്! -\nഹഗ് ചെയ്യാന് മടിക്കേണ്ട; ആരോഗ്യപരമായ ഗുണങ്ങള് ഒട്ടനവധിയാണ്!\nസ്‌നേഹനിര്‍ഭരമായ ഒരു ആലിംഗനം ഇഷ്ടപെടാത്തവരായി ആരും തന്നെയുണ്ടാവില്ല, അത് പങ്കാളിയുടെ കരവലയമാണെങ്കിലും സുഹൃത്തിന്റെ സ്നേഹത്തോടെയുള്ള ഹസ്തദാനമാണെങ്കിലും. വ്യക്തികള്‍ക്കുള്ളില് ആനന്ദവും സാന്ത്വനവും പകരാന് ആലിംഗനങ്ങള്‍ക്ക് കഴിയും. മനഃസുഖവും സുരക്ഷിതത്വവും നല്‍കുന്നതിലപ്പുറം ശാരീരിക സൗഖ്യത്തിലും ഈ സ്നേഹ നിര്‍ഭരമായ ആലിംഗനങ്ങള്‍ക്ക് പങ്കുണ്ട്. എന്റെ സ്നേഹം ഉള്ളിലാണ് അത് പ്രകടിപ്പിക്കേണ്ടതില്ല എന്ന് മസിലുപിടിച്ചിരിക്കുന്നവര് മനസിലാക്കി കൊള്ളുക സ്നേഹപ്രകടനങ്ങള് ശരീരത്തിന് ആവശ്യമാണ്. ആലിംഗനത്തിന് ആരോഗ്യപരമായ ഗുണങ്ങള് ഏറെയുണ്ട് താനും.\n1. രക്തസമ്മര്‍ദ്ദത്തെ നിയന്ത്രിക്കുന്നു\nരക്തസമ്മര്‍ദ്ദം കുറയ്ക്കുന്നുവെന്നതാണ് ആലിംഗനങ്ങളുടെ ഒരു നേട്ടം. പ്രിയപ്പെട്ടവരുടെ ഒരു സ്പര്‍ശം പോലും സമ്മര്‍ദ്ദത്തെ കുറയ്ക്കാന് ഉതകുന്നതാണ്. പ്രിയപ്പെട്ടവര് സ്പര്‍ശിക്കുമ്പോള് ചര്‍മ്മത്തിലെ പസനിയന് കോര്‍പ്പസെല്‍സ് എന്ന പ്രഷര് റിസപ്റ്ററുകള് ഉണരുന്നു. ഇവ രക്തസമ്മര്‍ദ്ദം കുറയ്ക്കാന് സഹായിക്കുന്ന തലച്ചോറിലെ വേഗസ് നാഡയിലേക്ക് സന്ദേശങ്ങള് അയക്കുന്നു.\n2. മാനസികാവസ്ഥ ഉയര്‍ത്തുന്നു\nസെറോറ്റോനിന്, നിങ്ങളുടെ മാനസികാവസ്ഥയെയും ചിന്തകളെയും ഉണര്‍ത്താന് സഹായിക്കുന്നു. നിങ്ങള് സന്തോഷകരമായി ഇരിക്കുമ്പോഴാണ് ഇത് സംഭവിക്കുന്നത്.\n3. പേശികളുടെ പുനരുജ്ജീവനം\nആലിംഗനത്തിലൂടെ ശരീരത്തിലെ ഓക്സിടോസിന്റെ അളവ് വര്‍ദ്ധിപ്പിക്കാന് സഹായിക്കുന്നു. ഇത് പേശികളുടെ പുനരുജ്ജീവനത്തിന് സഹായിക്കുന്നു.\n4. സമ്മര്‍ദ്ദത്തെ കുറയ്ക്കുന്നു\nനിങ്ങള് വളരെ സമ്മര്‍ദ്ദത്തിലാണെങ്കില്, ഒന്ന് ആലിംഗനം ചെയ്താല് മതി, സമ്മര്‍ദ്ദം തനിയെ ഇല്ലാതെയാകും. സ്‌ട്രെസ് ഹോര്‍മോണ് കോര്‍ട്ടിസോളിന്റെ അളവ് കുറയുന്നതാണ് ഇതിനു പിന്നിലെ കാരണം. ഒരുപാട് ചിന്തകളില് പെട്ട് മനസ് ഉഴറുമ്പോള് അടുപ്പമുള്ളവരെ കെട്ടിപ്പിടിച്ച് ആശ്വസിക്കാന് ശ്രമിച്ചുനോക്കൂ. ഒട്ടും പിശുക്കാതെ കുഞ്ഞുങ്ങള്‍ക്ക് സ്നേഹം വാരിക്കോരി കൊടുക്കുക. മനംനിറഞ്ഞ് അവരെ പുണരുക. ആ സ്നേഹപ്രകടനങ്ങള് ഭാവിയില് അവരെ സമ്മര്‍ദ്ദങ്ങളില് അകപ്പെടാതിരിക്കാന് സഹായിക്കുമെന്നാണ് ഗവേഷണങ്ങള് പറയുന്നത്.\n5. ഭയം ഇല്ലാതാക്കുന്നു\nവ്യക്തികളിലെ ഭയം ലഘൂകരിക്കാനും ആലിംഗനങ്ങള്‍ക്ക് കഴിയുമെന്നാണ് പഠനങ്ങള് പറയുന്നത്. മനഃശാസ്ത്ര പഠനം അനുസരിച്ച്, സ്പര്‍ശനവും ആശ്ലേഷങ്ങളും മരണഭയം കുറയ്ക്കുമെന്ന് ഫിസിയോളജിക്കല് സയന്‍സ് എന്ന ജേണലില് പ്രസിദ്ധീകരിച്ച ഗവേഷണഫലം പറയുന്നു. ഭയമുള്ള ആളുകളെ ആലിംഗനം ചെയ്താല് ഭയം ഇല്ലാതാകുമെന്ന് പഠനങ്ങളില് പറയുന്നു. ടെഡി ബിയറിനോടുള്ള സ്നേഹപ്രകടനങ്ങള് പോലും ഭയം ഇല്ലാതാക്കി നമുക്ക് ആശ്വാസം നല്‍കുമത്രേ.\n6. പ്രതിരോധശേഷി വര്‍ദ്ധിപ്പിക്കുന്നു\nപ്രതിരോധശേഷി, ഓര്‍മ്മശക്തി എന്നിവ വര്‍ദ്ധിപ്പിക്കാനും വിഷാദം, ക്ഷീണം എന്നിവ അകറ്റാനും സ്നേഹനിര്‍ഭരമായ ആലിംഗനങ്ങള്‍ക്ക് കഴിയും. ആലിംഗനം ശ്വേതരക്താണുകളുടെ ഉത്പാദത്തെ സഹായിക്കുന്നതു വഴി രോഗ പ്രതിരോധശേഷി വര്‍ദ്ധിക്കുന്നു.\n7. നിങ്ങളെ കൂടുതല് ശ്രദ്ധാലുവാക്കുന്നു\nഏതെങ്കിലും ചടങ്ങുകളില് നിങ്ങള് പ്രായമുള്ള ആളുകളെ ചേര്‍ത്ത് പിടിക്കുന്നതോ ആലിംഗനം ചെയ്യുന്നതോ നിങ്ങളെ കൂടുതല് ശ്രദ്ധാലുവാക്കുന്നു. ആലിംഗനം എന്നത് ധ്യാനത്തിന് തുല്യമാണെന്ന് പറയപ്പെടുന്നു.\n8. സ്വയം ആദരവ് ഉയര്‍ത്തുന്നു\nആലിംഗനം പരസ്പരമുള്ള സ്നേഹവും ആദരവും ഉയര്‍ത്തുന്നു. നിങ്ങളുടെ മാതാപിതാക്കളെയും സ്‌നേഹിതരെയും ആലിംഗനം ചെയ്യുമ്പോഴും ഈ ആദരവ് സ്വയം ഉണ്ടാകുന്നു.ഇത് ആത്മവിശ്വാസവും വര്‍ദ്ധിപ്പിക്കുന്നു,\n9. ഓക്സിടോസിന്റെ അളവ് വര്‍ദ്ധിപ്പിക്കും\nഏകാന്തത വാര്‍ധക്യത്തിലെ വില്ലനാണ്. കൂടെ ഒരുപിടി രോഗങ്ങള് കൂടിയാകുമ്പോള് ശരീരം തളരുന്നു. ഈ ഘട്ടത്തില് മറ്റുള്ളവരുടെ സ്നേഹപ്രകടനങ്ങള് നല്‍കുന്ന ആശ്വാസം ചെറുതല്ല. തങ്ങള് ഒറ്റയ്ക്കല്ല എന്ന തോന്നല് പ്രായമായവരില് ഉണ്ടാക്കാന് അത് സഹായകമാകും. ആലിംഗനത്തിലൂടെ ഓക്സിടോസിന്റെ അളവ് വര്‍ദ്ധിപ്പിക്കാന് സാധിക്കും. ഇത് സമ്മര്‍ദ്ദത്തെ ഇല്ലാതാക്കുന്നു. രോഗപ്രതിരോധശേഷിയും വര്‍ദ്ധിപ്പിക്കുന്നു. ഒറ്റപ്പെടല്, ഏകാന്തത, കോപം എന്നിവ കുറയ്ക്കുന്നു.\n10. ഹൃദയത്തിന് ഉത്തമം\nഹൃദയസൗഖ്യത്തിനുള്ള മരുന്നുകൂടിയാണ് ആലിംഗനമെന്ന് ഇതുമായി ബന്ധപ്പെട്ട പഠനം പറയുന്നു. സ്നേഹപൂര്‍ണമായ ആലിംഗനം ഒരാളുടെ ഹൃദയത്തിന്റെ പ്രവര്‍ത്തനത്തെ സ്വാധീനിക്കുന്നു. ആലിംഗനത്തിലൂടെ സ്നേഹം അനുഭവിച്ചവര്‍ക്ക് മിനിട്ടില് അഞ്ച് ഹൃദയമിടിപ്പ് രേഖപ്പെടുത്തിയപ്പോള് അല്ലാത്തവരുടെ ഹൃദയമിടിപ്പ് മിനിട്ടില് പത്തെണ്ണമായിരുന്നുവത്രേ. ഹൃദയത്തിന് ആലിംഗനം ഏറെ ഉത്തമമാണെന്ന് നോര്‍ത്ത് കരോലിനയിലെ യൂണിവേഴ്സിറ്റിയുടെ പഠനങ്ങള് പറയുന്നു.


മനുഷ്യാവകാശങ്ങള് ധ്വംസിച്ചും എതിരാളികളെ കൊന്നൊടുക്കിയും ഒരു സമൂഹത്തെ അടക്കിവാണ ഭരണാധികാരികള് ചരിത്രാതീത കാലം മുതലേ നമുക്കിടയിലുണ്ട്. മംഗോളിയന് ചക്രവര്‍ത്തിയായിരുന്ന ചെങ്കിസ് ഖാനും വലേഷ്യന് രാജകുമാരനായിരുന്ന വ്ലാഡ് മൂന്നാമനുമൊക്കെ പുരാതന കാലത്ത് ക്രൂരതയുടെ പര്യായമായെങ്കില് അഡോള്‍ഫ് ഹിറ്റ്ലറെയും ജോസഫ് സ്റ്റാലിനെയും പോലുള്ളവര് ഇരുപതാം നൂറ്റാണ്ടിലെ അവരുടെ പിന്മുറക്കാരായി. ശത്രുക്കളെയും പ്രതിഷേധിച്ചവരെയുമൊക്കെ അവര് എങ്ങനെയാണ് നേരിട്ടതെന്നറിഞ്ഞാല് ഏതെങ്കിലും എഴുത്തുകാരന്‍റെ ഭാവനയാണോ എന്നു പോലും ഇന്നത്തെ ലോകം സംശയിക്കും.\nഭരണകര്‍ത്താക്കളുടെ സ്വേച്ഛാധിപത്യം മൂലം വിവിധ രാജ്യങ്ങളിലെ കോടിക്കണക്കിന് ആളുകളാണ് കഷ്ടതയനുഭവിച്ചത്. പലരും നിരന്തരമായ പീഡനത്തിനിരയായി കൊല്ലപ്പെട്ടു, അവശേഷിച്ചവര് അടിമവേല ചെയ്ത് കാലം കഴിച്ചു. ലോകം കീഴടക്കാന് പുറപ്പെട്ട ചെങ്കിസ് ഖാന് ചെയ്ത ക്രൂരതകള്‍ക്ക് കണക്കില്ല. പക്ഷേ ലക്ഷ്യം നേടാനാവാതെ അദ്ദേഹം പെട്ടെന്ന് മരണത്തിന് കീഴടങ്ങി. എന്നാല് ഖാനെ എവിടെയാണ് അടക്കിയതെന്ന കാര്യം ഇന്നും ആര്‍ക്കും അറിയില്ല. പഴയ മംഗോളിയയിലെ അജ്ഞാതമായ ഏതോ വനപ്രദേശത്താണ് അദ്ദേഹത്തെ സംസ്കരിച്ചതെന്ന് പറയപ്പെടുന്നു. ശത്രുക്കള് സ്ഥലം തിരിച്ചറിയാതിരിക്കാനായി സംസ്ക്കാരചടങ്ങില് പങ്കെടുത്ത എല്ലാ സൈനികരെയും ഖാന്‍റെ പിന്‍ഗാമികള് പിന്നീട് വക വരുത്തി. അങ്ങനെ നേതാവിന്‍റെ ക്രൂരതയുടെ ചരിത്രം പുതിയ അവകാശികളും ആവര്‍ത്തിച്ചു.\nഇതെല്ലാം പഴയ കാലത്താണെങ്കില് പുതിയ യുഗത്തിലും സ്വേച്ഛാധിപത്യത്തിന്‍റെ അവതാരങ്ങളുണ്ടായി. അവരുടെ പ്രവര്‍ത്തനങ്ങള് മൂലം ലോക മഹായുദ്ധങ്ങള് പോലും പൊട്ടിപ്പുറപ്പെട്ടു. അത്തരക്കാരായ ചിലര് ഇവരാണ്.\n1. അഡോള്‍ഫ് ഹിറ്റ്ലര്\nഹിറ്റ്ലര് എന്ന ക്രൂരതയുടെ പര്യായം തന്നെയാണ് പട്ടികയില് ഒന്നാമത്. ആസ്ട്രിയയില് ജനിച്ച് ഒരു പതിറ്റാണ്ട് കാലം ജര്‍മ്മനി അടക്കിവാണ അദ്ദേഹത്തിന്‍റെ ഭരണകാലത്ത് അരക്കോടി ജൂതന്മാര് ഉള്‍പ്പടെ ഏകദേശം ഒരു കോടി ആളുകള് കൊല്ലപ്പെട്ടു എന്നാണ് കണക്ക്.\n1933ല് ജര്‍മ്മനിയുടെ ചാന്‍സലര് ആയ ഹിറ്റ്ലര് 1945ല് മരണം വരെ ആ പദവിയില് തുടര്‍ന്നു. ശത്രുരാജ്യങ്ങളെ ആക്രമിക്കാനായി പോകുന്ന നാസിപ്പടക്കൊപ്പം പ്രത്യേകം തയ്യാറാക്കിയ കൊലപാതകി സംഘങ്ങളെയും ഹിറ്റ്ലര് അയച്ചിരുന്നു. പുതിയ രാജ്യത്തെ ജൂതന്മാരും റൊമാനികളും ഉള്‍പ്പടെയുള്ള സമൂഹത്തെ ഉന്‍മൂലനം ചെയ്യുക എന്നതായിരുന്നു അവരുടെ ദൌത്യം. രാജ്യത്തിനകത്തും പുറത്തും അത്തരത്തില് അനവധി പീഡന ക്യാമ്പുകള് തുറന്ന ഹിറ്റ്ലര് എതിര്‍ക്കുന്നവരെ ഗ്യാസടിപ്പിച്ചും വൈദ്യുതാഘാതമേല്‍പ്പിച്ചും പട്ടിണിക്കിട്ടും കൊലപ്പെടുത്തി. സ്ത്രീകളും കുട്ടികളും ഉള്‍പ്പടെ ഹിറ്റ്ലര് വെറുതെ വിട്ടില്ല.\nനാസിപ്പടയുടെ ആക്രമണം ഭയന്ന് ജര്‍മ്മനിയിലും ആസ്ട്രിയയിലും പോളണ്ടിലുമൊക്കെ ആയിരക്കണക്കിന് ആളുകളാണ് മാസങ്ങളോളം ഒളിവ് ജീവിതം നയിച്ചത്. പക്ഷേ ആരും രക്ഷപ്പെട്ടില്ല. ഒരു നാള് ഹിറ്റ്ലറുടെ പട അവരെ കണ്ടെത്തുക തന്നെ ചെയ്തു. നാസികളെ ഭയന്നു കഴിഞ്ഞ നാളുകളുടെ ഓര്‍മകള് ഡയറിത്താളുകളിലേക്ക് പകര്‍ത്തിയ ആന്‍ഫ്രാങ്ക് എന്ന പത്തുവയസുകാരി ഇന്നും ചരിത്രാന്വേഷികളുടെ മനസിലെ ഒരു നീറുന്ന ഓര്‍മയാണ്.\n2. ജോസഫ് സ്റ്റാലിന്\nവ്ലാഡിമിര് ലെനിന്‍റെ മരണത്തെ തുടര്‍ന്ന് 1923ലാണ് ജോസഫ് സ്റ്റാലിന് സോവിയറ്റ് യൂണിയന്‍റെ ഭരണം ഏറ്റെടുക്കുന്നത്.1952ല് മരണം വരെ അദ്ദേഹം ആ പദവിയില് തുടര്‍ന്നു. രാജ്യത്ത് വ്യവസായവല്‍ക്കരണത്തിന് തുടക്കമിട്ട സ്റ്റാലിന് പ്രതിഷേധിച്ച ലക്ഷക്കണക്കിന് ആളുകളെ നിര്‍ബന്ധിത തൊഴില് ക്യാമ്പുകള് എന്നു വിളിക്കപ്പെട്ട തടവറയില് അടച്ചു, ചിലരെ വിജനമായ പ്രദേശത്തേക്ക് നാടു കടത്തി. 1936ല് പ്രതിപക്ഷ നിരയിലെ പ്രധാനികളെ ഉന്മൂലനം ചെയ്യാന് പ്രത്യേക പദ്ധതി തയ്യാറാക്കിയ അദ്ദേഹം ആയിരക്കണക്കിന് ആളുകളെയാണ് അത്തരത്തില് കൊലപ്പെടുത്തിയത്.\n1937ലും 38ലുമായി ഏകദേശം7ലക്ഷം ആളുകള് മേഖലയില് കൊല്ലപ്പെട്ടിട്ടുണ്ടാകുമെന്ന് വിവിധ രഹസ്യ രേഖകള് ഉദ്ധരിച്ച് ചരിത്രകാരന്മാര് പറയുന്നു.എന്നാല് അക്കാലത്തെ സര്‍ക്കാരിന്‍റെ രേഖകള് അപൂര്‍ണ്ണമാണെന്ന വാദവുമുണ്ട്. ലോകമെങ്ങുമുള്ള സോവിയറ്റ് യൂണിയന്‍റെ ശത്രുക്കളെ വക വരുത്താന് ഒരു സേന തന്നെ രൂപീകരിച്ച സ്റ്റാലിന് അക്കാലത്ത് എല്ലാവരുടെയും പേടിസ്വപ്നമായിരുന്നു.\n3. പോള് പോട്ട്\nകമ്പോഡിയയിലെ ഖമര് റൂഷ് ഭരണകൂടത്തെ 1976 മുതല് 79വരെ നയിച്ച നേതാവ്. ഇക്കാലയളവില് നിര്‍ബന്ധിത തൊഴില് സേവനം, പീഡനങ്ങള് എന്നിവ വഴി ജനസംഖ്യയുടെ 25 ശതമാനം ആളുകളെയാണ് അദ്ദേഹം കൊന്നൊടുക്കിയത്. ഏകദേശം മൂന്നു ദശലക്ഷം ആളുകള് അങ്ങനെ ഭൂമുഖത്ത് നിന്ന് അപ്രത്യക്ഷരായി.\n4. ഇദി അമിന്\n1971 മുതല് 79 വരെ ഉഗാണ്ട അടക്കിവാണ സ്വേച്ഛാധിപതി. അഴിമതിയുടെയും നരഹത്യകളുടെയും പേരില് കുപ്രസിദ്ധമായ ഈ കാലഘട്ടത്തില് അഞ്ചു ലക്ഷം വരെ ആളുകള് വധിക്കപ്പെട്ടു. പത്രപ്രവര്‍ത്തകരും കലാകാരന്മാരും പുരോഹിതന്മാരും ഉള്‍പ്പടെ ആയിരക്കണക്കിന് ആളുകളെ കാണാതായി. അവരില് പലരെയും വെടിവച്ചു കൊന്ന് മൃതദേഹങ്ങള് നൈല് നദിയില് തള്ളുകയായിരുന്നുവെന്ന് പിന്നീട് തെളിഞ്ഞു.\n5. സദ്ദാം ഹുസൈന്\n1979 മുതല് 2003 വരെയാണ് സദ്ദാം ഹുസൈന് ഇറാക്ക് അടക്കി വാണത്. ആദ്യം അമേരിക്കയുടെ സഹയാത്രികനായിരുന്ന സദ്ദാം 1990ലെ ഗള്‍ഫ് അധിനിവേശത്തോടെയാണ് പാശ്ചാത്യ രാജ്യങ്ങളില് നിന്നകന്നത്. കുര്‍ദുകള് ഉള്‍പ്പടെയുള്ള ശത്രുക്കളെ രാസായുധ പ്രയോഗത്തിലൂടെ വധിച്ച അദ്ദേഹം കൂറു മാറിയ ജാമാതാക്കളെ പോലും വെറുതെ വിട്ടില്ല. പുറം നാടുകളില് അഭയം തേടിയ അവരെ നയത്തില് രാജ്യത്ത് വിളിച്ചുവരുത്തി വെടിവച്ച് കൊല്ലുകയായിരുന്നു. സദ്ദാം ഭരണകാലത്ത് എത്ര പേര് കൊല്ലപ്പെട്ടു എന്നത് സംബന്ധിച്ച കൃത്യമായ കണക്ക് ഇനിയും ലഭ്യമല്ല.\nആധുനിക ചൈനയുടെ സ്ഥാപകന്. 1945മുതല് 1976ല് മരണം വരെ ചൈനീസ് കമ്മ്യൂണിസ്റ്റ് പാര്‍ട്ടിയുടെ സാരഥ്യം വഹിച്ച മാവോ 1954 ല് ചൈനയുടെ ആദ്യ ചെയര്‍മാനായി. അനുയായികള് അദ്ദേഹത്തെ മഹാനായ നേതാവെന്നും രാജ്യത്തെ പുരോഗതിയിലേക്ക് നയിച്ച ഭരണാധികാരി എന്നുമൊക്കെയാണ് വാഴ്ത്തുന്നത്.പക്ഷേ മാവോ ഭരണകാലത്ത് ചൈനയില് 40-70 ദശലക്ഷം ആളുകള് ഇല്ലാതായെന്ന് പാശ്ചാത്യ നിരീക്ഷകര് ചൂണ്ടിക്കാട്ടുന്നു. മാനവികതയുടെ ചരിത്രത്തിലെ കറുത്ത അദ്ധ്യായമായാണ് മാവോയുടെ ഭരണത്തെ ഇന്ന് പൊതുവേ വിശേഷിപ്പിക്കുന്നത്.\n7. ആഗസ്റ്റോ പിനോഷെ\n1973 മുതല് 1990 വരെ ഒരു ജനതയുടെ പേടിസ്വപ്നമായിരുന്ന ചിലിയന് ഭരണാധികാരി. പിനോഷെയുടെ ഭരണകാലത്ത് ആയിരക്കണക്കിന് ആളുകളാണ് ചിലിയില് കൊല്ലപ്പെട്ടത്, അത്ര തന്നെ ആളുകളെ കാണാതാകുകയും, മുപ്പത്തിനായിരത്തോളം പേര് പീഡിപ്പിക്കപ്പെടുകയും ചെയ്തു. ബ്രിട്ടന് ഉള്‍പ്പടെയുള്ള രാജ്യങ്ങള് വിവിധ കുറ്റങ്ങള് ചുമത്തി പിന്നീട് അദ്ദേഹത്തെ അറസ്റ്റ് ചെയ്തെങ്കിലും ഒരു കേസിലും ശിക്ഷ അനുഭവിക്കാതെ 2006 ഡിസംബര് 3നു പിനോഷെ മരിച്ചു.\n8. ഫ്രാന്‍സിസ്കോ ഫ്രാങ്കോ\n1939 മുതല് 1975 വരെ സ്പെയിന് ഭരിച്ച ഏകാധിപതി. തന്‍റെ ഭരണകാലത്ത് രണ്ടു ലക്ഷം മുതല് നാലുലക്ഷം വരെ ആളുകളെയാണ് വിവിധ കുറ്റങ്ങള് ചുമത്തി ഫ്രാങ്കോ കൊന്നൊടുക്കിയത്. 1975ല് എണ്‍പത്തിരണ്ടാം വയസില് അദ്ദേഹം മരണപ്പെട്ടതോടെ രാജ്യത്തെ സ്വേച്ഛാധിപത്യം ജനാധിപത്യത്തിന് വഴിമാറി.\n9. മെങ്ങിസ്തു ഹൈലെ മറിയം\n1974 മുതല് 1991 വരെ എത്യോപ്യ ഭരിച്ച പട്ടാള മേധാവി. 20 ലക്ഷം ആളുകളാണ് ഇക്കാലയളവില് രാജ്യത്ത് വധിക്കപ്പെട്ടത്. 1991ല് പ്രതിഷേധം ശക്തമായപ്പോള് മറിയം സിംബാബ് വേയിലേക്ക് കടന്നു. തുടര്‍ന്ന് കൂട്ടക്കൊലകളുടെ പേരില് എതോപ്യന് കോടതി അദ്ദേഹത്തെ മരണശിക്ഷയ്ക്ക് വിധിച്ചെങ്കിലും മെങ്ങിസ്തുവിനെ വിട്ടുകൊടുക്കാന് സിംബാബ് വെ സര്‍ക്കാര് ഇനിയും തയ്യാറായിട്ടില്ല. തങ്ങളുടെ രാജ്യത്തെ സ്വാതന്ത്ര്യ സമര പോരാട്ടത്തിന് നിര്‍ണ്ണായക സഹായങ്ങള് ചെയ്തിട്ടുള്ള അദ്ദേഹം തങ്ങള്‍ക്ക് വേണ്ടപ്പെട്ടയാളാണെന്നും അതിനാല് വിട്ടുകൊടുക്കില്ല എന്നുമാണ് അവര് പറയുന്നത്.\n10. ബെനിറ്റോ മുസ്സോളിനി\nപത്രപ്രവര്‍ത്തകനും ഫാസിസ്റ്റ് പാര്‍ട്ടിയുടെ നേതാവുമായിരുന്ന മുസ്സോളിനി 1922മുതല് 1945 വരെയുള്ള കാലഘട്ടത്തിലാണ് ഇറ്റലി ഭരിച്ചത്. രാഷ്ട്രീയ എതിരാളികളെ രഹസ്യ പോലീസ് വഴി ഇല്ലാതാക്കിയ അദ്ദേഹം രാജ്യത്തെ തികഞ്ഞ ഏകാധിപത്യത്തിലേക്ക് നയിച്ചു. ആദ്യകാലങ്ങളില് ഹിറ്റ്ലറുമായി അടുത്ത ബന്ധം പുലര്‍ത്തിയിരുന്ന മുസ്സോളിനി അടുത്ത സുഹൃത്തും ആസ്ത്രിയന് ഭരണാധികാരിയുമായിരുന്ന ഡോള്‍ഫസിനെ നാസിപ്പട കൊലപ്പെടുത്തിയതോടെ ജര്‍മനിയില് നിന്ന് അല്‍പം അകന്നു. എങ്കിലും അവസാനകാലത്ത് ഇറ്റലി തടവിലാക്കിയ അദ്ദേഹത്തെ ജര്‍മ്മന് പട്ടാളം വന്ന് രക്ഷപ്പെടുത്തി. 1945ല് മുസ്സോളിനിയെയും ഭാര്യയെയും പുതിയ സര്‍ക്കാരിന്‍റെ ഉത്തരവ് പ്രകാരം വെടിവച്ച് കൊന്നു.\nഅധികാരം എങ്ങനെയെല്ലാം ദുര്‍വിനിയോഗം ചെയ്യാം എന്ന് ഈ വ്യക്തികള് ലോകത്തിന് കാണിച്ചുകൊടുത്തു. ജനങ്ങളെ എല്ലാ അര്‍ഥത്തിലും അടിച്ചമര്‍ത്തി ഭരിച്ച പത്ത് പേരും ആധുനിക കാലത്തെ ഇരുണ്ട മുഖങ്ങളാണെന്ന കാര്യത്തില് ആര്‍ക്കും സംശയമുണ്ടാകില്ല. എങ്കിലും അപൂര്‍വം ചിലരൊഴിച്ച് ബാക്കിയുള്ളവര് യാതൊരു ശിക്ഷയും അനുഭവിക്കാതെ തികച്ചും സ്വാഭാവികമായ രീതിയില് മരണപ്പെട്ടു എന്നത് ഒരു വിധി വൈപരീത്യമാണ്.\n[ My article originally published in British Pathram, in early May]\nരാഷ്ട്രീയം, ലേഖനം | By Manoj | General, India, Kerala, Politics\n1 thought on “ലോക ചരിത്രത്തിലെ ഇരുണ്ട മുഖങ്ങള്”


തിരുവനന്തപുരം: ഓഖി ദുരന്തം കൈകാര്യം ചെയ്യുന്നതില് ദയനീയമായി പരാജയപ്പെട്ട മുഖ്യമന്ത്രി അക്കാര്യം തുറന്ന് സമ്മതിച്ച് ജനങ്ങളോട് മാപ്പു പറയണമെന്ന് ബിജെപി സംസ്ഥാന അദ്ധ്യക്ഷന് കുമ്മനം രാജശേഖരന് ആവശ്യപ്പെട്ടു.\nമുഖ്യമന്ത്രിയുടെ അദ്ധ്യക്ഷതയിലുള്ള ദുരന്ത നിവാരണ അതോറിറ്റി വരുത്തിയ വീഴ്ച മൂലം നിരവധി പേരുടെ വിലപ്പെട്ട ജീവനാണ് നഷ്ടമായത്. സംസ്ഥാന സര്‍ക്കാര് മുന്നറിയിപ്പ് നല്‍കിയിരുന്നുവെങ്കില് കൂടുതല് പേരുടെ ജീവന് രക്ഷിക്കാമായിരുന്നുവെന്ന ലത്തീന് കത്തോലിക്കാ സഭയുടെ വിമര്‍ശനം മുഖ്യമന്ത്രിക്കെതിരായ കുറ്റപത്രമാണ്. ഇനിയെങ്കിലും മുഖ്യമന്ത്രി ഇത് അംഗീകരിക്കണം.\nദുരന്ത നിവാരണത്തിനായി 1021 കോടി രൂപ കേന്ദ്രം നല്‍കിയിട്ടും അതിന്റെ ഒരു ശതമാനം പോലും ചെലവഴിക്കാത്ത സര്‍ക്കാര് നടപടി മാപ്പര്‍ഹിക്കാത്ത കുറ്റമാണ്. ദുരന്തം നടന്ന്6ദിവസമായിട്ടും എത്ര പേരെ കാണാതായെന്നോ അവര് എവിടെയുണ്ടെന്നോ പറയാന് പോലും കഴിയാത്ത അതോറിറ്റിയാണ് കേരളത്തിലുള്ളത്. ഇത് സംസ്ഥാനത്തിന് ആകെ നാണക്കേടാണ്.\nകേന്ദ്രത്തില് നിന്ന് ഒന്നിലേറെ തവണ മുന്നറിയിപ്പ് കിട്ടിയെന്ന് ഇതിനോടകം തെളിഞ്ഞിട്ടുണ്ട്. എന്നിട്ടും 30-ാം തിയതി മാത്രമാണ് അറിയിപ്പ് കിട്ടിയതെന്ന നുണ മുഖ്യമന്ത്രി ആവര്‍ത്തിക്കുകയാണ്. മുന്നറിയിപ്പ് അവഗണിച്ച അതോറിറ്റിയുടെ നടപടി ജനങ്ങളോടുള്ള വെല്ലുവിളിയാണ്. നിരപരാധികളുടെ ജീവന് വെച്ച് പന്താടിയ മുഖ്യമന്ത്രിക്കെതിരെ മനപ്പൂര്‍വ്വമല്ലാത്ത നരഹത്യക്ക് കേസെടുക്കണം.\nദുരന്തനിവാരണം ഏകോപിപ്പിക്കുന്നതില് പരാജയപ്പെട്ടെന്ന് സ്വന്തം പാര്‍ട്ടി തന്നെ കണ്ടെത്തിയ സ്ഥിതിക്ക് റവന്യൂമന്ത്രി ഇ ചന്ദ്രശേഖരന് രാജിവെക്കണമെന്നും അദ്ദേഹം ആവശ്യപ്പെട്ടു.


കാല്‍പന്തിനെ സ്നേഹിച്ച കുട്ടി, ചെറുകഥ: സിജി വൈലോപ്പിള്ളി.\nസത്യംഓണ്‍ലൈന് ന്യൂസ് പരിച്ചയപെടുത്തുന്നു ഒരുപക്ഷെ പരിചയപെടുത്തലിന്റെ ആവിശ്യമില്ല.ആദ്യമായി സത്യം ഓണ്‍ലൈന് ന്യൂസില് സിജി വൈലോപ്പിള്ളി\nവിദ്യാഭ്യാസ കാലത്തു തന്നെ എഴുത്തിൽ സ്വന്തമായൊരിടം കണ്ടെത്തിയിരുന്നങ്കിലും അമേരിക്ക്യയിലെ നീണ്ട കാലത്തെ പ്രവാസം തുടക്കത്തിൽ എഴുത്തിൽ നിന്ന് ഉള്ള ഒരു ഉൾവലിയലായി.പിന്നീടു ബ്ലോഗ് എഴുത്തിലൂടെ പ്രശസ്തയായ സിജി എഴുത്തിലേക്ക് തിരിച്ചുവരികയായിരുന്നു .പഠനകാലത്തു രാജലക്ഷ്മി അവാർഡ് വനിതാ കഥാമത്സാരാ വിജയി, വി.പി ശിവകുമാർ അവാർഡും ലഭിച്ചിട്ടുണ്ട്. തൃശ്ശൂർ കേരളവർമ കോളേജിൽ നിന്ന് മലയാളം എം.എ നേടിയ സിജി ഇപ്പൊൾ അമേരിക്കയിൽ ആണ് .തൃശ്ശൂർ ജില്ലയിൽ വലപ്പാട് സ്വദേശം. ഭർത്താവു ജോയ് വൈലോപ്പിള്ളി മക്കളായ ഗോവർദ്ധൻ ,പ്രഹ്ലാദ് എന്നിവരോടൊത്തു പതിനേഴു വർഷമായി അമേരിക്കയിലെ സൗത്ത് കരോലിനയിലാണ് താമസം.\nകാലില്ലാത്ത കുട്ടി ആഞ്ഞടിക്കുന്ന പന്തിനെ സ്വപ്നം കണ്ടു. വയല് വരമ്പില് ഇല്ലാത്ത കാലിനെ സങ്കല്‍പ്പിച്ചിരിക്കുകയായിരുന്നു അവന്. ഇളം ചുവപ്പ് നിറത്തിലുള്ള സുര്യരശ്മികള് വയലിനെ പൊതിഞ്ഞിരിക്കുന്നു. മേയാനായി അക്ഷമനായ എരുമയുടെ പുറത്തിരിക്കുന്ന ഒറ്റ മൈന കുട്ടിയെ തിരിഞ്ഞു നോക്കി. അവന് സ്കൂള് ബാഗ് തുറന്ന് ബാക്കിയുണ്ടായിരുന്ന ഒരു ചപ്പാത്തി കഷ്ണം മൈനക്ക് മേല് എറിഞ്ഞു. ലക്ഷ്യമെത്താതെ കാറ്റില് അത് തിരിച്ച് അകലേക്ക് വീണൂ. ഓടിയെടുത്ത് ഒന്നുകൂടി എറിയണം എന്നുണ്ടായിരുന്നു അവന് പെട്ടന്നാണ് കാലുകളെപ്പറ്റി ഓര്‍ത്തത്. വയലില് കൂട്ടുകാര് പന്ത് കളിക്കുന്നു. ഒരു ഭാഗത്ത് വിജയാരവങ്ങള്, മറുഭാഗത്ത് തോല്‍വിയുടെ കൂട്ട നിശ്വാസം. ഒരു കാലില് നിന്നും മറ്റ് കാലിലേക്ക് തെന്നി നീങ്ങുന്ന പന്ത് അറ്റങ്ങള് ഉള്ളിലേക്ക് കുനിഞ്ഞ അവന്‍റെ കാലിനെ തളിര്‍പ്പിച്ചു. അവിടെ ഒരു മരം വേരോടുന്നത് പോലെ തോന്നി കുട്ടിക്ക്..!\nകളി കഴിഞ്ഞ് കൂട്ടുകാര് ഓടി വന്നു. അവര് കുട്ടിയെ താങ്ങി വീല് ചെയറില് വെച്ചു. ഒരാള് അവന്‍റെ സഞ്ചിയെടുത്ത് തോളിലിട്ടു. എല്ലാ ദിവസത്തേയും പോലെ കുട്ടി പന്തിനായ് കൈകള് നീട്ടി. ചളി പുരണ്ട പന്ത് കൂട്ടുകാര് അവന്‍റെ മടിയില് വെച്ചു. അവന് അതിനെയെടുത്ത് നെഞ്ചില് അമര്‍ത്തി, വെളുത്ത കുപ്പായത്തില് അത് കറുത്ത അടയാളം വീഴ്ത്തി. ‘ നിന്‍റെ കുപ്പായത്തില് ചളിയാകേണ്ട’ കൂട്ടുകാര് നീരസത്തോടെ പന്തെടുക്കാന് കുനിഞ്ഞു. കുട്ടി പന്തിനെ വിട്ടു കൊടുക്കാതെ വീണ്ടും കുപ്പായത്തില് പിടിച്ചമര്‍ത്തി.\nവീടെത്തും വരെ കൂട്ടുകാര് സംസാരിച്ചത് ഏത് ടീമിന് ഇപ്രാവശ്യം കപ്പ് കിട്ടും എന്നതാണ്. ‘ അര്‍ജന്‍റീന’ എന്ന് കുട്ടി ഒച്ചയിട്ടു. ആരും അവന്‍റെ അഭിപ്രായത്തെ ഗൗനിച്ചില്ല. ആരാണ് നിങ്ങളുടെ ഇഷ്ട കളിക്കാരന് എന്ന ചോദ്യം അവനോട് ആരും ചോദിച്ചില്ല. മറ്റ് കുട്ടികളുടെ ചോദ്യങ്ങള്‍ക്കും ഉത്തരങ്ങള്‍ക്കുമിടയില് ‘കാലില്ലാത്ത കുട്ടിയുടെ’ ഉത്തരങ്ങള് അലിഞ്ഞു പോയി.\nവീട്ടിലെത്തി ഗൃഹപാഠം ചെയ്ത് ഭക്ഷണം കഴിച്ച് അവന് ഉറങ്ങാന് കിടന്നു. ചൂട് പിടിച്ചു കിടക്കുന്ന വയല് പോലെ ഉഷ്ണിച്ച് മൊരിഞ്ഞ് കിടക്കുന്ന കിടക്ക…കാല് പന്ത് തലയിണയിലൂടെയും തുടകളിലൂടെയും ഊളിയിട്ടു. കുട്ടി ഉറക്കത്തിലമര്‍ന്നു. അമ്മ വന്ന് അവന്‍റെ ഇല്ലാത്ത കാലുകള് ഉണ്ടെന്ന് സങ്കല്‍പ്പിച്ച് ഒരു പുതപ്പെടുത്ത് അവന്‍റെ അരയില് വിരിച്ചിട്ടു. ഉറക്കത്തില് കുട്ടി മുകളില് നിന്നും താഴേക്ക് വീഴുന്ന ഒരു പന്തിനെ സ്വപനം കണ്ടു. വെളുത്ത നിറത്തില് കറുത്ത കുത്തുകളുള്ള ഒരു കാല് പന്ത്..! അവന്‍റെ ഹൃദയം ചടപടായെന്ന് മിടിച്ചു. കൈകളിലെ ഞെരമ്പ് തുടുത്തു, വായിലെ വെള്ളം വറ്റി. കണ്ണുകളില് വെളുത്ത പന്തും കറുത്ത കുത്തുകളും മാത്രം. “അടിക്കെടാ” എന്ന കൂട്ടുകാരുടെ ശബ്ദം അവന്‍റെ ചെവിയില് തിരമാല പോലെ തല്ലിയമര്‍ന്നു. കുട്ടി കാലിലേക്ക് നോക്കി അവിടെ അതാ കാലുകള് തളിര്‍ത്തു വന്നിരിക്കുന്നു. അഞ്ചു വിരലുകള് എല്ലുകളുടെ മുഴു മുഴുപ്പ്. കുട്ടിയുടെ ലക്ഷ്യം തെറ്റി. അവന് പന്തിനെ മറന്നു. പൊടിച്ചു വന്ന കാലിനെ അവന് അത്ഭുതത്തോടെ നോക്കി. വിരലുകളെ മടക്കി, ചളിയില് അടയാളം വീഴ്ത്തി പൊക്കി..താഴ്ത്തി. ‘ അടിക്കടാ ഗോള്’ എന്ന് ആരോ അലറിയതും കുട്ടി ഉറക്കത്തില് നിന്നും ഞെട്ടി എഴുന്നേറ്റു. ചുറ്റും അരണ്ട വെളിച്ചം മൈതാനമില്ല, പന്തില്ല, കൂട്ടുകാരില്ല. കാലുകള്? തുടയില് മൂത്ര നനവ്. അവന് “അമ്മേ” യെന്ന് വിളിച്ചു. അമ്മ ഉറക്കച്ചടവോടെ ഓടി വന്നു.\n“മൂത്രമൊഴിക്കേണ്ടെ?” അവന് ‘ഉം’ എന്ന് തലയാട്ടി. അമ്മ അവനെ താങ്ങിയെടുത്തു. അവന്‍റെ കണ്ണില് രണ്ട് തുള്ളികള് പൊടിഞ്ഞു. അമ്മ ചിരിച്ചു.കണ്ണുകള് തുടച്ചു.\n‘നീ എന്‍റെ ആരെന്നറിയുമോ?’ അമ്മ അവന്‍റെ നെറ്റിയില് ഉമ്മകൊടുത്ത് ചോദിച്ചു. പഞ്ചാര, കല്‍ക്കണ്ടം, ചക്കര എന്നീ ഉത്തരങ്ങളെ അവന് അവഗണിച്ചു.\n‘പറയൂ’ അമ്മ കുസൃതിയോടെ അവനെ നോക്കി.\n‘പന്ത്’ അവന് ഉത്തരം പറഞ്ഞു.\n‘പന്തോ?’ അമ്മ അവനെ ആശ്ചര്യത്തോടെ നോക്കി.\nഎങ്കില് പന്ത് അമ്മ ചിരിച്ചു.\nഅവന് അമ്മയുടെ കൈകളില് ഗോളാകൃതിയില് ചുരുണ്ടുകൂടി. കാറ്റില് അടര്‍ന്ന് താഴേക്ക് തെറിച്ചു. വെള്ളയില് കറുത്ത കുത്തുള്ള ഒരു പന്തായി അവന് ഒരു മുറിയില് നിന്ന് മറ്റൊരു മുറിയിലേക്ക് ചാടി മൈതാനത്തിലേക്ക് അവന് ഒരു പന്തായ് ഉരുണ്ടിറങ്ങി…!\nകുവൈത്ത് കെഎംസിസി കൽപ്പറ്റ മണ്ഡലം കമ്മിറ്റി സംസ്ഥാന-ജില്ലാ ഭാരവാഹികൾക്ക് സ്വീകരണം ...\n‘മാനിക്കുക മനുഷ്യാവകാശങ്ങളെ’ – ഫോക്കസ് സെമിനാർ സംഘടിപ്പിച്ചു\nകല(ആര്‍ട്ട്) കുവൈറ്റ് – ‘നിറം 2018’ സമ്മാനദാനം അനൂപ് സിംഗ് ഉത്ഘാ...


ഓഫീസിൽ നിന്നും തിരിച്ചെത്തിയിട്ടും ഭാമ ആർക്കും മുഖം കൊടുക്കാതെ നടന്നു. – പ്രണയ കഥകൾ\nഓഫീസിൽ നിന്നും തിരിച്ചെത്തിയിട്ടും ഭാമ ആർക്കും മുഖം കൊടുക്കാതെ നടന്നു.\n”എന്തിനാ ൻ്റെ കുട്ട്യേ നീ ഇങ്ങനെ കഷ്ടപ്പെടണത് ,നിനക്കിതൊന്നും ശീലമില്ലാത്തതല്ലേ.. ഒക്കെ ഞാൻ ചെയ്തോളാം.”\nരാവിലെ പതിവുപോലെ പശുവിനെ പറമ്പിൽ കൊണ്ടുപോയി കെട്ടിയശേഷം വന്ന ശിവശങ്കരൻ തൊഴുത്ത് വൃത്തിയാക്കുന്ന ഭാമയെ കണ്ട് പറഞ്ഞു.\n“സാരമില്ല അച്ഛാ.. ഇങ്ങനെയൊക്കെയല്ലേ ശീലമാകുന്നത്, അച്ഛൻ വിശ്രമിച്ചോളൂ, കാലു വയ്യാത്തതല്ലേ…”\n“നിനക്കിന്ന് ഓഫീസിൽ പോകണ്ടേ?”\n“പോകണം അച്ഛാ, സമയമാകുന്നല്ലേ ഉള്ളൂ”\nതൊഴുത്തിൽ നിന്നും കയറി വന്ന് ശിവശങ്കരൻ ഭാര്യയെ വിളിച്ചു.\n” ഭവാനീ …. കുറച്ചു വെള്ളം ഇങ്ങെടുത്തേ… ”\n”ദാ.. വെള്ളം ”\n” ‘കുഞ്ഞുമോൻ ഉണർന്നില്ലേടീ? ”\n“ഇല്ല.. ഇടയ്ക്കൊന്നുണർന്നപ്പോൾ ഭാമ പാലു കൊടുത്തുറക്കി.”\n“നിനക്കവളോട് പറഞ്ഞൂടെ ഈ പണിയൊന്നും എടുക്കേണ്ടാന്ന്…”\n”ഞാൻ പറയാഞ്ഞിട്ടാണോ, എത്ര പറഞ്ഞാലും വെളുപ്പിനെ എഴുന്നേറ്റ് മുഴുവൻ പണിയും തീർക്കും. അച്ഛൻ്റെ കാലിനുവേദനയല്ലേ എന്നും പറഞ്ഞാ ഇപ്പോ തൊഴുത്തു വൃത്തിയാക്കാൻ പോയത്.”\n“ഹാ….നമുക്ക് ദൈവം തന്ന പുണ്യമാ ഭാമ .പക്ഷേ…. നമ്മൾ അവളോട് ചെയ്യുന്നത് പാപമല്ലേന്ന് തോന്നുവാ….”\n” മനപ്പൂർവം അല്ലല്ലോ, എത്ര തവണ പറഞ്ഞതാ നമ്മൾ അവളോട്. ഏതായാലും നിങ്ങൾ ഇന്ന് ഒന്നുകൂടി പറഞ്ഞു നോക്ക്.”\n” ഉം… നോക്കാം ”\nപതിവുപോലെ പണിയെല്ലാം തീർത്ത് ഭാമ ഓഫീസിൽ പോകാനിറങ്ങി . “അച്ഛാ.. മരുന്ന് വല്ലതും വാങ്ങാനുണ്ടോ?”\n”ഒന്നും വേണ്ട, എല്ലാം ഇരുപ്പുണ്ട് ,നീ വല്ലതും കഴിച്ചോ ”\n” കഴിച്ചു അച്ഛാ, എങ്കിൽ ഞാനിറങ്ങട്ടേ…”\n”മോളൊന്നു നിന്നേ, പറയുമ്പോൾ നിനക്ക് വിഷമമാകുമെന്നറിയാം ,എന്നാലും …..”\nഒന്നു നിർത്തിയിട്ട് ശിവശങ്കരൻ തുടർന്നു.\n“രണ്ടു വർഷമായില്ലേ, ഇനിയും ഇങ്ങനെ ജീവിച്ചാൽ മതിയോ, തെക്കേലെ വാസു ഒരാലോചനേടെ കാര്യം പറഞ്ഞു. ഞാനെന്താ പറയേണ്ടത്?” നിറഞ്ഞു വരുന്ന കണ്ണുകൾ അച്ഛൻ കണാതിരിക്കാൻ ഭാമ മുഖം താഴ്ത്തി.\n“നേരം വൈകി… ഞാൻ ഇറങ്ങട്ടെ.. ”\nശിവശങ്കരൻ്റെ മുഖത്ത് നോക്കാതെ പറഞ്ഞിട്ട് ഭാമ ധൃതിയിൽ ഇറങ്ങി.\nഒരു നെടുവീർപ്പോടെ ശിവശങ്കരൻ കസേരയിലേയക്ക് ചാഞ്ഞു.\nഒരുപാട് വിവാഹാലോചനയ്ക്ക് ശേഷമാണ് ഒരേയൊരു മകനായ അപ്പുവിന് ഭാമയുമായുള്ള വിവാഹം ഉറച്ചത്. ആദ്യകാഴ്ചയിൽ തന്നെ ഭാമയെ എല്ലാവർക്കും ഇഷ്ടമാവുകയും ചെയ്തു.\nഈ വീട്ടിൽ വലതുകാൽ വച്ചു കയറിവന്ന അന്നു മുതൽ മരുമകളായല്ല മകളായിത്തന്നെയാണ് താനും ഭവാനിയും ഭാമയെ സ്നേഹിച്ചത്. അവൾ തിരിച്ചും. അപ്പു ജോലിക്കു പോകാനിറങ്ങുമ്പോൾ കൂടെ ഭാമയും ഇറങ്ങും പി എസ് സി കോച്ചിംഗ് ക്ലാസിലേയ്ക്ക്. ഭാമയ്ക്കും കൂടി ഒരു ജോലി കിട്ടിയാൽ അച്ഛൻ്റെ പശുവളർത്തലൊക്കെ നിർത്തി അടങ്ങിയിരുന്നോണം എന്ന് അപ്പു പറയുമായിരുന്നു. ഓർമ്മകളുടെ ഭാരം നിറഞ്ഞ നെഞ്ചിൽ തടവി ശിവശങ്കരൻ നെടുവീർപ്പിട്ടു.\nഓഫീസിൽ നിന്നും തിരിച്ചെത്തിയിട്ടും ഭാമ ആർക്കും മുഖം കൊടുക്കാതെ നടന്നു. രാത്രി കുഞ്ഞുറങ്ങിയ ശേഷം ഉറക്കം വരാതെ കിടന്നപ്പോൾ അവൾ പഴയതെല്ലാം ഓർത്തു.\nകഷ്ടപ്പാടുകൾക്കിടയിൽ ജീവിച്ച ഒരച്ഛൻ്റെയും അമ്മയുടെയും മൂന്നു മക്കളിൽ രണ്ടാമത്തവൾ ആണ് ഭാമ. മൂത്തത് സഹോദരനും ഇളയത് സഹോദരിയും.\nവിവാഹ പ്രായമെത്തിയതു മുതൽ ഒരുപാട് ആലോചനകൾ വന്നിരുന്നു. അപ്പുവേട്ടൻ്റെ ആലോചന വന്നപ്പോൾ ഭാമയുടെ ഭാഗ്യം എന്നാണ് എല്ലാവരും പറഞ്ഞത്. പൊട്ടും പൊടിയും ചേർത്തുവച്ച് അച്ഛൻ കല്യാണം നടത്തി.അധികം ആർഭാടമൊന്നും വേണ്ടെന്ന് അപ്പുവേട്ടനും പറഞ്ഞിരുന്നു. നിറഞ്ഞ മനസോടെയാണ് ഈ വീട്ടിൽ വന്നു കയറിയത്. സ്വർഗതുല്ല്യമായ ഒരു വീട്. സ്വപ്നം പോലെ കഴിഞ്ഞു പോയ ദിവസങ്ങൾ. സന്തോഷത്തിനു മാറ്റുകൂട്ടി മോൻ്റെ ജനനം. ആ സന്തോഷങ്ങൾക്കെല്ലാം അല്പായുസ്സ് മാത്രമേ ഉള്ളുവെന്ന് അറിഞ്ഞിരുന്നില്ല.\nമോൻ്റെ നൂലുകെട്ടു ദിവസം , ചടങ്ങിനെത്തിയ ഒരു ബന്ധുവിനെ അപ്പുവേട്ടൻ വീട്ടിൽ കൊണ്ടുചെന്നു വിട്ടു തിരിച്ചുപോരുമ്പോൾ ബൈക്കിൽ ഒരു ലോറിയിടിച്ചു. എല്ലാം തീരുകയായിരുന്നു അവിടെ.\nവെള്ളത്തുണിയിൽ പൊതിഞ്ഞ് അപ്പുവേട്ടനെ കൊണ്ടുവന്നത് കാണാൻ തനിക്ക് ശക്തിയുണ്ടായിരുന്നില്ല. മനസു കൈവിട്ടു പോകുമെന്ന് തോന്നിയ ദിവസങ്ങൾ….. കുറച്ചു നാൾ ഇവിടുന്നു മാറി നിൽക്കാമെന്നു പറഞ്ഞാണ് തന്നെയും മോനേയും അച്ഛനുമമ്മയും വന്ന് കൂട്ടിക്കൊണ്ടു പോയത്. മുറിയിൽ നിന്നു പുറത്തിറങ്ങാൻ പോലും കഴിയാതെ കരഞ്ഞു തീർത്ത കുറേ ദിവസങ്ങൾ….. ‘പെങ്ങൾ കുഞ്ഞിനേയും പിടിച്ച് എന്നുമിങ്ങനെ മുറിക്കുള്ളിൽ ഇരുന്നാൽ മതിയോ ‘ എന്ന് ചേട്ടത്തിയമ്മ ചേട്ടനോട് ഒരിക്കൽ ചോദിച്ചത് കേട്ടു. ‘കല്യാണം നടത്തി വിട്ടതിൻ്റെ കടം തീരുന്നതിനു മുൻപ് വിധവയായി മകൾ കുഞ്ഞിനേയും കൊണ്ട് തിരിച്ച് വീട്ടിൽ വന്നു നിന്നാലെങ്ങനെയാ…., ഇളയവളെ കൂടി വിവാഹം നടത്തി വിടേണ്ടതല്ലേ’ എന്ന അച്ഛൻ്റെയുമമ്മയുടേയും ആധിയും അറിഞ്ഞപ്പോൾ , നെറ്റിയിലെ സിന്ദൂരം മാഞ്ഞ മകൾ വീട്ടുകാർക്കെന്നും ഒരു ഭാരമാണെന്ന് മനസിലാക്കുകയായിരുന്നു. അവിടെ നിന്നും ഇറങ്ങുമ്പോൾ അറിയാമായിരുന്നു.ഇരുകയ്യും നീട്ടി സ്വീകരിക്കാൻ അപ്പുവേട്ടൻ്റെ അച്ഛനും അമ്മയും ഉണ്ടാകുമെന്ന്. ഇവിടേയക്ക് തിരിച്ചെത്തി ദിവസങ്ങൾക്കു ശേഷം തനിക്ക് വില്ലേജോഫീസിൽ ജോലിക്കായുള്ള ഓർഡർ ലഭിച്ചു. ഓഫീസും വീട്ടിലെ പണികളും മോൻ്റെ കളിയും ചിരിയുമായി പകലുകൾ തള്ളിനീക്കുമ്പോൾ അപ്പുവേട്ടൻ്റെ ഫോട്ടോ നെഞ്ചോട് ചേർത്ത് വച്ച് കരഞ്ഞ് രാവു വെളുപ്പിച്ചു.\nകണ്ണീരോർമ്മകളിൽ നിമിഷങ്ങൾ കടന്നു പോകെ എപ്പോഴോ ഭാമ ഉറങ്ങി. ഉറങ്ങാൻ താമസിച്ചതിനാൽ പിറ്റേന്ന് ഭാമ ഉണർന്നത് വൈകിയാണ്, അടുക്കളയിലെത്തിയപ്പോൾ ഭവാനിയമ്മ ചായയ്ക്ക് വെള്ളം വെച്ചു കഴിഞ്ഞിരുന്നു.\n” അമ്മയ്ക്ക് എന്നെ വിളിക്കായിരുന്നില്ലേ?”\n“സാരമില്ല, ഒരു ദിവസം അവധി കിട്ടിയതല്ലേ ഉറങ്ങിക്കോട്ടേന്ന് കരുതി.” ഭാമ ഉമ്മറത്ത് പത്രം വായിക്കുന്ന ശിവശങ്കരന് ചായ കൊണ്ടുപോയി കൊടുത്തു. ശിവശങ്കരന് അപ്പോഴും ഭാമയുടെ മുഖത്തു നോക്കാൻ കഴിഞ്ഞില്ല. ഇന്നലെ അത് ചോദിക്കേണ്ടിയിരുന്നില്ല എന്ന് അയാൾക്ക് തോന്നി.. അച്ഛൻ്റെ മനസിലെന്താണെന്ന് ഭാമയ്ക്ക് ഊഹിക്കാൻ കഴിഞ്ഞു. അവൾ പറഞ്ഞു.\n”അച്ഛാ… അമ്മയുമച്ഛനും എന്നെയോർത്ത് വിഷമിക്കുന്നുണ്ടെന്ന് എനിക്കറിയാം. നിങ്ങൾക്ക് എന്നോടുള്ള സ്നേഹം കൊണ്ടാണ് മറ്റൊരു കല്ല്യാണത്തെപ്പറ്റി പറയുന്നതെന്നുമറിയാം.” ”മോളേ… നിന്നെയും മോനേയും പിരിയുന്നത് ചിന്തിക്കാൻ കൂടി കഴിയില്ല ഞങ്ങൾക്ക്. ന്നാലും അത് ഞങ്ങളുടെ സ്വാർത്ഥതയായി പോകും.അതാ ഞങ്ങൾ….. ”ഇല്ലച്ഛാ…” അച്ഛനെ തുടരാനനുവദിക്കാതെ ഭാമ ഇടയ്ക്കു കയറി പറഞ്ഞു. “എനിക്ക് സ്വന്തം വീട്ടിൽ കിട്ടുന്നതിനേക്കാൾ സ്നേഹവും ആശ്വാസവും ഇവിടെ കിട്ടുന്നുണ്ട്. ” ഉറക്കമുണർന്നു കരഞ്ഞ കുഞ്ഞിനേയുമെടുത്ത് ഭവാനിയമ്മയും അങ്ങോട്ടു വന്നു.ഭാമ തുടർന്നു. ” അപ്പുവേട്ടൻ പോയപ്പോൾ പാതി മരിച്ചതാ ഞാൻ.അപ്പുവേട്ടൻ്റെ ശ്വാസം നിറഞ്ഞ ഈ വീടുവിട്ട് ,നിങ്ങളെ രണ്ടാളെയും വിട്ടു പോകുവാന്നു വച്ചാ ഞാൻ പൂർണ്ണമായി മരിച്ചൂന്നാ അർത്ഥം. ”\n” മതി മോളേ…. ഇനി ഞങ്ങൾ ഒന്നും ചോദിക്കില്ല. ഞങ്ങളുടെ ഭാഗ്യമാ നീ. കുഞ്ഞിനേയും കണ്ടോണ്ടു വേണം ഞങ്ങൾക്ക് മരിക്കാൻ. ഇനി നാളെയൊരിക്കൽ നിനക്ക് ഒരു ജീവിതം വേണം ന്ന് തോന്നിയാലും നിറഞ്ഞ മനസോടെ കൂടെയുണ്ടാവും ഞങ്ങൾ.”\nഭാമയുടെ നെറുകയിൽ കൈവച്ചു കൊണ്ട് ശിവശങ്കരൻ പറഞ്ഞു. കണ്ണിൽ നിന്നും പൊഴിയുന്നത് സങ്കടമാണോ സന്തോഷമാണോ എന്നറിയാതെ ഭവാനി മുഖം തുടച്ചു.


തൃശൂര്: ഗവണ്‍മെന്റിന്റെ മാര്‍ഗ്ഗനിര്‍ദ്ദേശങ്ങളോടെയും എല്ലാവിധ ലൈസന്‍സുകളോടു കൂടിയും പ്രവര്‍ത്തിക്കുന്ന ഡയറക്ട് സെല്ലിംഗ് സ്ഥാപനമാണ് ഫിജികാര്‍ട്ട്. പിരമിഡ് സ്‌കീമുകളും മണിചെയിനുകളും മറ്റും നടത്തുന്ന അനധികൃത ഡയറക്ട് സെല്ലിങ്ങ് കമ്പനികളെ നിരോധിക്കുന്ന സര്‍ക്കാറിന്റെ നടപടികളെ ഫിജികാര്‍ട്ട് സ്വാഗതം ചെയ്യുന്നുവെന്ന് ഡോ.ബോബി ചെമ്മണൂര് അറിയിച്ചു.\nമാര്‍ഗ്ഗനിര്‍ദ്ദേശങ്ങള് അനുസരിക്കാതെയും ലൈസന്‍സില്ലാതെയും പ്രവര്‍ത്തിക്കുന്നവര് നിയമപരമായ പ്രവര്‍ത്തനങ്ങളിലേക്ക് മാറണമെന്ന് യൂണിയന്റെ ആഹ്വാനത്തെ ഫിജികാര്‍ട്ട് അനുകൂലിക്കുന്നുവെന്നും അദ്ദേഹം കൂട്ടിച്ചേര്‍ത്തു.\nബോബി ഗ്രൂപ്പ് ഒഫ് കമ്പനീസിന്റെ പുതിയ സംരംഭമായ ബോ-ഫാസ്റ്റ് ലോജിസ്റ്റിക്ക് കമ്പനി ലോഞ്ച് ചെയ്തു. 200 ഓളം ചാനല് പാര്‍ട്ണര്‍മാരുമായി ചേര്‍ന്നു 100 ഓളം ലോജിസ്റ്റിക്‌സ് വാഹനങ്ങളുമായി സൗത്ത് ഇന്ത്യയിലായിരിക്കും പ്രാരംഭഘട്ടത്തില് പ്രവര്‍ത്തിക്കുന്നത്. തുടര്‍ന്ന് ഇന്ത്യയൊട്ടാകെ പ്രവര്‍ത്തനം വ്യാപിപ്പിക്കാനാണ് ലക്ഷ്യമിടുന്നത്.\nനഗരഗ്രാമപ്രദേശങ്ങളെ ബന്ധിപ്പിച്ചു കൊണ്ട് 24 മണിക്കൂര് കൊണ്ട് കുറഞ്ഞ ചിലവില് ഉപഭോക്താക്കളുടെ വീട്ടുപടിക്കല് സേവനമെത്തിക്കുകയാണ് ലക്ഷ്യം വെയ്ക്കുന്നതെന്ന് ഡോ. ബോബി ചെമ്മണൂര് പറഞ്ഞു.2വര്‍ഷം കൊണ്ട് 200 കോടിയുടെ നിക്ഷേപം ഈ മേഖലയില് നടത്താന് തീരുമാനിച്ചതായും അദ്ദേഹം അറിയിച്ചു.\nവാര്‍ത്താസമ്മേളനത്തില് ചീഫ് ഓപ്പറേറ്റിംഗ് ഓഫീസര് അനീഷ് കെ ജോയ്, സിഇഒ ഡോ. ജോളി ആന്റണി എന്നിവര് സംബന്ധിച്ചു.


സ്‌പോണ്‍സര് മാറി ജോലി ചെയ്തു; സൗദിയില് ഏഴ് വിദേശികള് പിടിയില് | seven expats arrested in saudi inaraid at Dammam fish market\nDammam Saudi Arabia, First Published Nov 28, 2020, 3:42 PM IST\nസൗദിവല്‍ക്കരിച്ച തൊഴിലുകളില് വിദേശികളെ ജോലിക്ക് നിയമിച്ചതിന് മത്സ്യമാര്‍ക്കറ്റിലെ 33 സ്ഥാപനങ്ങള്‍ക്ക് താക്കീത് നോട്ടീസ് നല്‍കി.\nദമാം: സ്‌പോണ്‍സര് മാറി ജോലി ചെയ്ത ഏഴു വിദേശികള് സൗദി അറേബ്യയില് പിടിയില്. മാനവശേഷി വികസന മന്ത്രാലയവും ലേബര് ഓഫീസും പൊലീസും സഹകരിച്ച് ദമാം മത്സ്യ മാര്‍ക്കറ്റില് നടത്തിയ പരിശോധനയിലാണ് ഇവര് പിടിയിലായത്.\nകഴിഞ്ഞ ദിവസം വൈകിട്ട് ആറിന് ആരംഭിച്ച റെയ്ഡ് മൂന്നുമണിക്കൂര് നീണ്ടു. കിഴക്കന് പ്രവിശ്യാ മാനവശേഷി, സാമൂഹിക മന്ത്രാലയ ശാഖ പരിശോധനാ വിഭാഗം മേധാവി ആരിഫ് അല്‍ശഹ്‍രിയുടെ നേതൃത്വത്തിലായിരുന്നു പരിശോധന. വര്‍ക്ക് പെര്‍മിറ്റില്ലാതെ ജോലി ചെയ്ത രണ്ടുപേരും റെയ്ഡില് പിടിയിലായി. സൗദിവല്‍ക്കരിച്ച തൊഴിലുകളില് വിദേശികളെ ജോലിക്ക് നിയമിച്ചതിന് മത്സ്യമാര്‍ക്കറ്റിലെ 33 സ്ഥാപനങ്ങള്‍ക്ക് താക്കീത് നോട്ടീസ് നല്‍കി.\n(ചിത്രം- ദമാം മത്സ്യ മാര്‍ക്കറ്റില് നടത്തിയ പരിശോധന)\nLast Updated Nov 28, 2020, 3:44 PM IST\nexpats arrested in saudi\nsponsorship change in saudi\nഏഴു വിദേശികള് സൗദിയില് അറസ്റ്റില്


ഷാര്‍ജയില് വീണ്ടും കെട്ടിടത്തിന് തീ പിടിച്ചു!!! | Building in Sharjah catches fire - Malayalam Oneindia\nഷാര്‍ജയില് വീണ്ടും കെട്ടിടത്തിന് തീ പിടിച്ചു!!!\nUpdated: Mon, Oct 5, 2015, 12:45 [IST]\nഷാര്‍ജ :റോളയില് അല്‍ഖുറൈര് മാര്‍ക്കറ്റിനോട് ചേര്‍ന്ന കെട്ടിടത്തിലാണ് ഇന്ന് കാലത്ത്9മണിയോടെ തീപിടിത്തമുണ്ടായത്. കെട്ടിടത്തിന്റെ താഴെ സ്ഥിതി ചെയ്തിരുന്ന സ്ഥാപനത്തിലാണ് തീ ആദ്യം കണ്ടതെന്ന് ദ്യസാക്ഷികള് പറഞ്ഞു. കട പൂര്‍ണ്ണമായും കത്തിനശിച്ചിട്ടുണ്ട്. ആളപായമൊന്നും റിപ്പോര്‍ട്ട് ചെയ്തിട്ടില്ല.\nഷാര്‍ജ സിവില് ഡിഫന്‍സും പോലീസും ചേര്‍ന്ന് തീ നിയന്ത്രണ വിധേയമാക്കി. അപകട കാരണം വ്യക്തമല്ല. അപകട ദ്യശ്യങ്ങള് മൊബൈല് ഫോണില് ചിത്രീകരിക്കാന് ശ്രമിച്ച മലയാളികളടക്കമുള്ളവരുടെ മൊബൈല് ഫോണുകള് പോലീസ് പിടിച്ചെടുത്തു. അപകട ദ്യശ്യങ്ങള് മൊബൈലില് പകര്‍ത്തി സോഷ്യല് മീഡിയകളില് പ്രചരിപ്പിക്കരുതെന്ന് അധിക്രതരുടെ ശക്തമായ മുന്നറിയിപ്പ് നിലവിലുണ്ട്.\nകഴിഞ്ഞ ദിവസം ഷാര്‍ജയിലെ ബഹുനില കെട്ടിടത്തിലുണ്ടായ വന് അഗ്‌നിബാധയുടെ നടുക്കം വിട്ടുമാറുന്നതിനു മുന്‍പാണ് അടുത്ത തീ പിടിത്തം റിപ്പോര്‍ട്ട് ചെയ്തിരിക്കുന്നത്.\nതീപിടിത്തത്തില് മലയാളി ഉടമസ്ഥയിലുള്ള മൊബൈല് ഷോപ്പ് കത്തിനശിച്ചു. കെട്ടിടത്തില് സ്ഥിതി ചെയ്യുന്ന മലയാളി ഉടമസ്ഥതയില് തന്നെയുള്ള സ്റ്റേഷനറി ഷോപ്പും മറ്റൊരു ലേഡീസ് സലൂണ് ഭാഗിഗമായി കത്തിയിട്ടുണ്ട്.\nsharjah building fire nri injured ഷാര്‍ജ കെട്ടിടം തീ അപകടം പരിക്ക്\nBuilding in Sharjah catches fire again


നാഗ്പൂര് ടെസ്റ്റില് ഇരട്ട സെഞ്ച്വറി; ചരിത്ര നേട്ടവുമായി കോഹ്‌ലി\nSunday 26th November 2017 3:55pm\nനാഗ്പൂര്:ശ്രീലങ്കയ്ക്കെതിരായ രണ്ടാം ക്രിക്കറ്റ് ടെസ്റ്റില് ഇരട്ട സെഞ്ച്വറിയുമായി ക്യാപ്റ്റന് വിരാട് കോഹ്ലി. 259 പന്തില് 15 ബൗണ്ടറികളും രണ്ട് സിക്സറുകളുമായി തന്റെ ടെസ്റ്റ് കരിയറിലെ അഞ്ചാമത്തെ ഇരട്ട സെഞ്ച്വറിയാണ് സൂപ്പര് നായകന് സ്വന്തമാക്കിയത്.\nAlso Read: തിരുവിതാംകൂര് ദേവസ്വം ബോര്‍ഡ് ജീവനക്കാരില് 96 ശതമാനവും മുന്നോക്കക്കാര്; കണക്കുകളുമായി കേരള കൗമുദി\nടെസ്റ്റുകളില് ഏറ്റവും കൂടുതല് സെഞ്ച്വറി നേടിയ ഇന്ത്യന് ക്യാപ്റ്റനെന്ന റെക്കോഡും കോഹ്ലി നേരത്തെ സ്വന്തമാക്കിയിരുന്നു. സുനില് ഗവാസ്‌കറിന്റെ 11 സെഞ്ച്വറികളുടെ റെക്കാഡാണ് 12 സെഞ്ച്വറികളുമായി കോഹ്ലി മറികടന്നത്. ഒരു കലണ്ടര് വര്‍ഷത്തില് ഏറ്റവുമധികം സെഞ്ച്വറി നേടുന്ന ക്യാപ്റ്റനെന്ന റെക്കോര്‍ഡും കോഹ്ലിക്കാണ്. 2017ല് ഇതുവരെ 10 സെഞ്ച്വറികള് അദ്ദേഹം നേടി.\nഅതേസമയം നാഗ്പൂരില് മൂന്നാം ദിനവും ബാറ്റിങ് തുടരുന്ന ഇന്ത്യയുടെ ലീഡ് 367 റണ്‍സ് പിന്നിട്ടിട്ടുണ്ട്. നിലവില് ഇന്ത്യ അഞ്ചു വിക്കറ്റ് നഷ്ടത്തില് 574 റണ്‍സെന്ന നിലയിലാണ്. സെഞ്ച്വറിക്ക് പിന്നാലെ കോലി 213 റണ്‍സെടുത്ത് പുറത്തായപ്പോള് 81 റണ്‍സുമായി രോഹിത് ശര്‍മ്മ ക്രീസിലുണ്ട്.\nDont Miss: സ്വത്തുക്കള് തട്ടിയെടുത്തു; മുന് ഭാര്യയ്ക്കും മകള്‍ക്കുമെതിരെ മറഡോണ\nരണ്ട് വിക്കറ്റ് നഷ്ടത്തില് 312 റണ്‍സെന്ന നിലയില് മൂന്നാം ദിനം ബാറ്റിങ് തുടങ്ങിയ ഇന്ത്യക്ക് ചേതേശ്വര് പൂജാര, അജിങ്ക്യ രഹാനെ എന്നിവരുടെ വിക്കറ്റുകളാണ് നഷ്ടമായത്. 362 പന്ത് നേരിട്ട് 143 റണ്‍സടിച്ച് ചേതേശ്വര് പൂജാര പുറത്തായപ്പോള് രണ്ടു റണ്‍സെടുക്കാനെ രഹാനെക്ക് കഴിഞ്ഞുള്ളൂ. നേരത്തെ രണ്ടാം ദിനം മുരളി വിജയും സെഞ്ചുറി പൂര്‍ത്തിയാക്കിയിരുന്നു. 221 പന്തില് 128 റണ്‍സാണ് വിജയ് നേടിയത്.


വയറ്റിലുള്ള കുഞ്ഞാവ വെറുക്കുന്നത് ഇതെല്ലാം | Things unborn babies hate inside stomach - Malayalam BoldSky\nഅമ്മമാര് പല വിധത്തില് ശ്രദ്ധിക്കേണ്ട ഒരു കാലഘട്ടം എന്ന് പറയുന്നത് പലപ്പോഴും ഗര്‍ഭകാലം തന്നെയാണ്. ഈ കാലത്തില് ഓരോ കാര്യവും വളരെയധികം ശ്രദ്ധിച്ച് വേണം ചെയ്യേണ്ടത്. അല്ലെങ്കില് അത് കുഞ്ഞിന് ഉണ്ടാക്കുന്ന ബുദ്ധിമുട്ടുകള് ചില്ലറയല്ല. ഇത്തരം കാര്യങ്ങളില് അല്‍പം ശ്രദ്ധ കൊടുത്താല് അത് ആരോഗ്യത്തിന് മാത്രമല്ല കുഞ്ഞിന്റെ ആരോഗ്യത്തിനും വളരെയധികം സഹായിക്കുന്നതാണ്. ഓരോ അവസ്ഥയിലും അമ്മമാര് അറിയാതെ ചെയ്യുന്ന തെറ്റുകള് പല വിധത്തിലാണ് അമ്മയുടെയും കുഞ്ഞിന്റേയും ആരോഗ്യത്തേയും ബാധിക്കുന്നത്. എങ്ങനെയെന്ന് നോക്കാം.\nഗര്‍ഭസ്ഥ ശിശു അമ്മയുടെ ഉദരത്തില് വെറുക്കുന്ന ചില കാര്യങ്ങളുണ്ട്. ഇത്തരം കാര്യങ്ങളെക്കുറിച്ച് പല അമ്മമാര്‍ക്കും അറിയുകയില്ല. അമ്മ അങ്ങനെ ചെയ്യരുതെന്ന് പറയാന് സാധിക്കാത്ത അവസ്ഥയിലും ഇത് കുഞ്ഞിന് ചെറിയ ചില പ്രതിസന്ധികള് കുഞ്ഞിന് ഉണ്ടാക്കുന്നുണ്ട് എന്നതാണ് സത്യം. കുഞ്ഞിന്റെ ആരോഗ്യത്തിന്റെ കാര്യത്തില് അല്‍പം ശ്രദ്ധ കൂടുതല് നല്‍കേണ്ടത് അത്യാവശ്യമാണ്. അല്ലെങ്കില് അത് പ്രശ്‌നങ്ങള് ഉണ്ടാക്കുന്നുണ്ട്. എന്തെല്ലാം കാര്യങ്ങളാണ് അമ്മയുടെ ഉദരത്തില് കുഞ്ഞ് വെറുക്കുന്നത് എന്ന് നോക്കാം.\nപലപ്പോഴും ഗര്‍ഭസ്ഥ ശിശുക്കളില് അസ്വസ്ഥത ഉണ്ടാക്കുന്ന ഒന്നാണ് അമ്മയുടെ കുലുങ്ങിയുള്ള ചിരി. അള്‍ട്രാ സൗണ്ട് സ്‌കാനിംഗിലൂടെയാണ് കുഞ്ഞിനുണ്ടാവുന്ന അസ്വസ്ഥതയെപ്പറ്റി ഡോക്ടര്‍മാര് വിശദീകരിച്ചത്. അമ്മ പതിവിലും അധികമായി കുലുങ്ങിച്ചിരിക്കുമ്പോള് അത് കുഞ്ഞിനെ ഒരു റൈഡില് കയറ്റിയതു പോലെയാണ് അനുഭവപ്പെടുന്നത് എന്നാണ് ഡോക്ടര്‍മാര് പറയുന്നത്. അത്രക്കും പ്രശ്‌നമാണ് ഇത് കുഞ്ഞിന് ഉണ്ടാക്കുന്നത്. അതുകൊണ്ടാണ് ഇത്തരത്തില് ഒരു പ്രതിസന്ധി ഇല്ലാതിരിക്കാന് അധികം കുലുങ്ങിച്ചിരി വേണ്ട എന്ന് പറയുന്നത്.\nകൂടുതല് സമയം വയറില് തലോടുന്നത്\nഗര്‍ഭകാലത്ത് വയറില് തലോടുന്നത് എന്തുകൊണ്ടും നല്ലൊരു അനുഭവമായിരിക്കും. എന്നാല് ഏത് സമയത്തും വയറില് തലോടിയിരിക്കുന്നത് അകത്തു കിടക്കുന്ന ആളിന് അത്ര ഇഷ്ടപ്പെട്ടു എന്ന് വരില്ല. ഇത് ഗര്‍ഭസ്ഥശിശുക്കളില് അസ്വസ്ഥത ഉണ്ടാക്കുന്നു എന്നാണ് പറയുന്നത്. പ്രത്യേകിച്ച് അവര് കൈകാലിട്ടിളക്കി കളിക്കുന്ന സമയത്താണെങ്കില് തീരെ വേണ്ട. കാരണം അമ്മമാര് മാത്രമല്ല ഈ സമയത്ത് വയറില് തലോടുന്നത്. കുഞ്ഞിന്റെ ചലനം അറിയുന്നതിന് വേണ്ടി പലരും വയറില് തൊട്ടും തലോടിയും ഇരിക്കുന്നു. ഇതെല്ലാം കുഞ്ഞിന് അസ്വസ്ഥത ഉണ്ടാക്കുന്നു എന്നാണ് പഠനം.\nഅത്രക്കും ഒഴിവാക്കാന് പറ്റാത്ത യാത്രകള് മാത്രം ചെയ്യുക. എപ്പോഴും ദൂരയാത്രകള് ചെയ്യുന്നത് കുഞ്ഞിനെ അസ്വസ്ഥനാക്കുന്നു. ഓട്ടോയിലും ബൈക്കിലും മറ്റും യാത്ര ചെയ്യുന്നത് അതിനേക്കാള് ആപത്ത് ക്ഷണിച്ച് വരുത്തുന്നതിന് തുല്യമാണ്. അതുകൊണ്ട് തന്നെ യാത്രകള് ചെയ്യുന്നുണ്ടെങ്കിലും കാറിലോ, ഫ്‌ളൈറ്റിലോ മാത്രം ചെയ്യാന് ശ്രദ്ധിക്കുക. ഗര്‍ഭകാലത്ത് അധികം യാത്ര ചെയ്യുന്നത് കുഞ്ഞിനും ഇഷ്ടമല്ല മാത്രമല്ല ആരോഗ്യപ്രശ്‌നങ്ങള് വരുത്തി വെക്കുന്നതിനും കാരണമാകുന്നു.\nകുഞ്ഞിന് ശബ്ദം അറിയാനും കേള്‍ക്കാനും സാധിക്കുന്നു ഒരു പരിധി കഴിഞ്ഞാല്. അതുകൊണ്ട് തന്നെ നല്ല സോഫ്റ്റ് മ്യൂസിക് മാത്രം കുഞ്ഞിന് കേള്‍പ്പിക്കാന് ശ്രദ്ധിക്കുക. ഒരു കാരണവശാലും അലോസരമുണ്ടാക്കുന്ന തരത്തിലുള്ള പാട്ടുകളും അമിത ശബ്ദത്തിലും ഗര്‍ഭകാലത്ത് കേള്‍ക്കാതിരിക്കുക. ഇത് കുഞ്ഞിന് അസ്വസ്ഥത ഉണ്ടാക്കുന്നതാണ് എന്ന കാര്യത്തില് സംശയമില്ല. വയറ്റിനുള്ളിലല്ലേ എന്ന് കരുതി അത് വെറുതേ വിടാന് പാടുകയില്ല. അപ്പോള് തന്നെ പൊന്നോമനയുടെ ഇഷ്ടങ്ങള് ഓരോ അച്ഛനമ്മമാരും അറിഞ്ഞിരിക്കണം.\nഅമ്മക്ക് മാനസിക സമ്മര്‍ദ്ദം ഉണ്ടെങ്കില് അത് ഏറ്റവും കൂടുതല് ബാധിക്കുന്നത് കുഞ്ഞിനെയാണ്. കാരണം അമ്മയുടെ അതേ വികാരങ്ങള് ഗര്‍ഭസമയത്ത് കുഞ്ഞിന് ലഭിക്കുന്നു. അതുകൊണ്ട് തന്നെ കുഞ്ഞും വളരെയധികം സ്‌ട്രെസ്സ്ഡ് ആവുന്നതിനുള്ള സാധ്യതയുണ്ട്. ഇത്തരം കാര്യങ്ങള് വളരെയധികം ശ്രദ്ധിക്കണം. ഇത് അനാരോഗ്യത്തിന് വരെ പലപ്പോഴും കാരണമാകുന്നു. അതുകൊണ്ട് ശ്രദ്ധിക്കേണ്ടതാണ്.\nഇടക്കിടക്ക് നിവരുന്നതും വലിയുന്നതും\nപലരും മുഷിച്ചില് മാറ്റുന്നതിന് ഇടക്കിടക്ക് നിവരുകയും വലിയുകയും ചെയ്യുന്നു. ഇതെല്ലാം കുഞ്ഞിന് വളരെയധികം പ്രതിസന്ധികളും ഇഷ്ടക്കേടുകളും ഉണ്ടാവുന്നു. ഇടക്കിടക്ക് പൊസിഷന് മാറുന്നതും കുഞ്ഞിന് അസ്വസ്ഥത ഉണ്ടാക്കുന്നുണ്ട്. ഇത് പല വിധത്തിലാണ് കുഞ്ഞിനെ ബാധിക്കുന്നത്. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കണം. അമ്മയുടെ ചെറു ചലനങ്ങള് പോലും പലപ്പോഴും കുഞ്ഞിന് അസ്വസ്ഥത ഉണ്ടാക്കുന്നുണ്ട്.\nനമ്മുടെ മുഖത്തേക്ക് കൂടുതല് വെളിച്ചമടിച്ചാല് അത് നമുക്ക് ഇഷ്ടപ്പെടുമോ? അത് പോലെ തന്നെയാണ് കുഞ്ഞിന്റെ കാര്യവും. വയറിലേക്ക് ലൈറ്റടിച്ച് നോക്കുന്നത് പലവിധത്തിലുള്ള അസ്വസ്ഥതകള് കുഞ്ഞിന് ഉണ്ടാക്കുന്നുണ്ട്. കൂടുതല് വെളിച്ചം ഒരിക്കലും വയറ്റിലേക്ക് അടിച്ച് നോക്കരുത്. കുഞ്ഞിന് അമിത വെളിച്ചം അസ്വസ്ഥതകള് ഉണ്ടാക്കുന്നുണ്ട്.\nഉറങ്ങുന്നതിനിടക്ക് തിരിഞ്ഞും മറിഞ്ഞും കിടക്കുന്നത്\nഉറങ്ങുന്നതിനിടക്ക് തിരിഞ്ഞും മറിഞ്ഞും കിടക്കുന്നതും കുഞ്ഞിനെ ചെറിയ തോതില് ബാധിക്കുന്നുണ്ട്. ഉറക്കത്തില് അമ്മ തിരിഞ്ഞ് കിടക്കുന്നതിലൂടെ പലപ്പോഴും കുഞ്ഞിന്റെ പൊസിഷനിലും ചെറിയ രീതിയില് മാറ്റം വരുന്നുണ്ട്. ഇത് കുഞ്ഞിന് അസ്വസ്ഥതകള് ഉണ്ടാക്കുന്നുണ്ട്. അതുകൊണ്ട് തന്നെ വളരെയധികം ശ്രദ്ധിക്കണം. പതുക്കെ തിരിഞ്ഞ് കിടക്കുന്നതിന് ശ്രദ്ധിക്കണം. അല്ലെങ്കില് അത് അല്‍പം അസ്വസ്ഥതകള് ഉണ്ടാവുന്നു.\nകൂടുതല് എരിവുള്ള ഭക്ഷണം\nകൂടുതല് എരിവുള്ള ഭക്ഷണം കഴിക്കുന്നതും കുഞ്ഞിന് അസ്വസ്ഥത ഉണ്ടാക്കുന്നതാണ്. കാരണം അമ്മ കഴിക്കുന്ന ഭക്ഷണം കുഞ്ഞിന് ആരോഗ്യം നല്‍കുന്നതാണ്. എന്നാല് കൂടുതല് എരിവുള്ള ഭക്ഷണം കഴിക്കുന്നത് പലപ്പോഴും ഇത്തരത്തിലുള്ള അസ്വസ്ഥതകള് ഉണ്ടാക്കുന്നതാണ്. അമ്മ കഴിക്കുന്ന ഭക്ഷണം കുഞ്ഞിന് ടേസ്റ്റ് മനസ്സിലാക്കുന്നതിന് സാധിക്കുന്നുണ്ട്. ഗര്‍ഭപാത്രത്തിനകത്ത് കുഞ്ഞിന് ഇടക്കിടക്ക് വായ തുറക്കുന്നതിനും അടക്കുന്നതിനും സാധിക്കുന്നുണ്ട്.\nRead more about: pregnancy mother baby അമ്മ കുഞ്ഞ് ഗര്‍ഭിണി\nThings unborn babies hate inside stomach\nIn this article we have listed the things which unborn babies hate in moms stomach. Read on.


അവസാന പന്തില് ഇമ്രാന് പുറത്ത്; അവിശ്വാസത്തിലൂടെ പുറത്താക്കപ്പെടുന്ന ആദ്യ പാക് പ്രധാനമന്ത്രി – Jaihind TV\nഅവസാന പന്തില് ഇമ്രാന് പുറത്ത്; അവിശ്വാസത്തിലൂടെ പുറത്താക്കപ്പെടുന്ന ആദ്യ പാക് പ്രധാനമന്ത്രി\nഇസ്‌ലമാബാദ്: പാകിസ്ഥാനിലെ മണിക്കൂറുകള് നീണ്ട രാഷ്ട്രീയ നാടകങ്ങള്‍ക്ക് വിരാമം. അർധരാത്രിക്ക് ശേഷം നടന്ന അവിശ്വാസ വോട്ടെടുപ്പില് പാക് പ്രധാനമന്ത്രി ഇമ്രാന് ഖാന് പുറത്തായി. ഭരണകക്ഷി അംഗങ്ങൾ വിട്ടുനിന്ന വോട്ടെടുപ്പിൽ 174 വോട്ടുകൾക്കാണ് അവിശ്വാസപ്രമേയം പാസായത്. 342 അംഗ ദേശീയ അസംബ്ലിയിൽ 172 വോട്ടാണ് ഇമ്രാന് ഖാന് തുടരാന് വേണ്ടിയിരുന്നത്. പുതിയ പ്രധാനമന്ത്രിയെ തിങ്കളാഴ്ച തിരഞ്ഞെടുത്തേക്കും.\nവോട്ടെടുപ്പിന് തൊട്ടുമുമ്പ് നാഷനൽ അസംബ്ലി സ്പീക്കറും ഡപ്യൂട്ടി സ്പീക്കറും രാജിവെച്ചു. ഇടക്കാല സ്പീക്കറെ നിയോഗിച്ചാണ് വോട്ടെടുപ്പ് നടപടികൾ പൂർത്തിയാക്കിയത്. 342 അംഗ ദേശീയ അസംബ്ലിയില് 174 പേര് ഇമ്രാന് ഖാനെതിരെ വോട്ടുചെയ്തു. ഈ സമയത്ത് അദ്ദേഹം ദേശീയ അസംബ്ലിയില് ഉണ്ടായിരുന്നില്ല. ഇമ്രാന്‍റെ പാര്‍ട്ടിയില്‍പ്പെട്ടവര് ഇറങ്ങിപ്പോക്ക് നടത്തി. രാത്രി9മണിയോടെ ചേർന്ന അടിയന്തരമന്ത്രിസഭാ യോഗം ഇമ്രാന് രാജിവെക്കേണ്ടതില്ലെന്ന് നിലപാടെടുത്തു. രാവിലെ തന്നെ പാർലമെന്‍റ് ചേർന്നെങ്കിലും അർധരാത്രി വരെ വോട്ടെടുപ്പ് സമ്മേളനം നീട്ടിക്കൊണ്ടുപോകുകയായിരുന്നു. ഭരണകക്ഷി മന്ത്രിമാരുടെ നീണ്ട പ്രസംഗങ്ങള്‍ക്കിടെ നാല് തവണ സഭ നിര്‍ത്തിവെക്കുകയും ചെയ്യേണ്ടിവന്നു. തുടർന്ന് പാക് സുപ്രീം കോടതിയുടെ ഇടപെടലോടെയാണ് വോട്ടെടുപ്പില് നീക്കുപോക്കുണ്ടായത്.\nപ്രതിപക്ഷ നേതാവും മുൻ പ്രധാനമന്ത്രി നവാസ് ഷെരീഫിന്‍റെ സഹോദരനുമായ ഷഹബാസ് ഷെരീഫ് പാകിസ്ഥാന്‍റെ പുതിയ പ്രധാനമന്ത്രിയാകുമെന്ന് പാകിസ്ഥാന് പീപ്പിള്‍സ് പാര്‍ട്ടി ചെയർമാന് ബിലാവല് ഭൂട്ടോ സർദാരി അവകാശപ്പെട്ടു. പാകിസ്ഥാനിലെ മണിക്കൂറുകള് നീണ്ട രാഷ്ട്രീയ നാടകത്തിനാണ് ഇതോടെ വിരാമമായിരിക്കുന്നത്. പാകിസ്ഥാന്‍റെ ചരിത്രത്തില് അവിശ്വാസ വോട്ടെടുപ്പിലൂടെ പുറത്താക്കപ്പെടുന്ന ആദ്യ പ്രധാനമന്ത്രിയായി ഇമ്രാന് ഖാന്.


നിരക്ഷരൻ: സുധീരൻ വന്നതുകൊണ്ട് എന്താണ് മെച്ചം ?\nതന്റെ പേരിൽ ഫ്ലക്സ് ബോർഡുകൾ വെക്കരുതെന്ന് പുതിയ കെ.പി.സി.സി. പ്രസിഡന്റ് വി.എം.സുധീരൻ പറഞ്ഞതായി ഫേസ്ബുക്ക് വഴിയാണ് അറിഞ്ഞത്. നിജസ്ഥിതി മനസ്സിലാക്കാനായി ചില ഓഫ്‌ലൈൻ പത്രങ്ങളും ഓൺലൈൻ പത്രങ്ങളുമൊക്കെ തിരഞ്ഞു. ആ വാർത്ത എങ്ങും കണ്ടില്ല. കോട്ടയത്തേക്ക് വിളിച്ച് അന്വേഷിച്ചപ്പോൾ വാർത്ത വായിച്ച് കേൾപ്പിച്ചു തന്നു ഒരു സുഹൃത്ത്. അപ്പോൾ ആ വാർത്ത നിജമാണ്. ഇനി വിഷയത്തിലേക്ക് കടക്കാം.\n‘സുധീരൻ വന്നതുകൊണ്ട് എന്താണ് മെച്ചം‘ എന്ന് ഓൺലൈൻ ചർച്ച വരെ നടത്തുന്നുണ്ട് മാതൃഭൂമി പോലുള്ള പത്രങ്ങൾ. പക്ഷെ ഇങ്ങനൊരു കാര്യം വാർത്തയാക്കാൻ വലിയ താൽ‌പ്പര്യമില്ല. എനിക്കൊരു പത്രമുണ്ടായിരുന്നെങ്കിൽ എല്ലാ എഡിഷനിലും മുൻ‌പേജിൽ അടിക്കുമായിരുന്നു ഈ വാർത്ത.\nശ്രീ.സുധീരൻ പ്രസിഡന്റായി വന്നതുകൊണ്ട് കോൺഗ്രസ്സ് പാർട്ടിക്ക് ഗുണമുണ്ടാകുമോ, അതിനകത്തുള്ള ഗ്രൂപ്പുകൾ തകരുമോ, പുതിയൊരു ഗ്രൂപ്പ് ഉണ്ടാകുമോ, എതിർപാർട്ടിക്കാർക്ക് തലവേദനയാകുമോ, എന്നതൊന്നും എന്നെപ്പോലൊരാൾക്ക് വിഷയമല്ല. പക്ഷെ, അദ്ദേഹം ഈ പറഞ്ഞിരിക്കുന്ന ഫ്ലക്സ് ബോർഡ് കാര്യം എനിക്ക് വിഷയമാണ്, സന്തോഷമുണ്ടാക്കുന്ന കാര്യമാണ്.\nഎല്ലാ പാർട്ടിക്കാരും നേതാക്കന്മാരും മാതൃകയാക്കേണ്ട ഒരു കാര്യമാണ് അദ്ദേഹം പറഞ്ഞിരിക്കുന്നത്. അല്ലെങ്കിൽ പുതിയ കെ.പി.സി.സി.പ്രസിഡന്റിന് അഭിവാദ്യം അർപ്പിച്ചുകൊണ്ടുള്ള ഫ്ലക്സ് ബോർഡുകൾ കൊണ്ട് നിറയുമായിരുന്നു കേരളം. ഇപ്പോഴും അത്തരം ബോർഡുകൾ വന്നിട്ടില്ലെന്നും വരില്ലെന്നും കരുതേണ്ടതില്ല. തീർച്ചയായും വന്നിട്ടുണ്ടാകും. വരുകയും ചെയ്യും. രാജാവിനേക്കാൾ വലിയ രാജഭക്തി കാണിക്കുന്ന ആൾക്കൂട്ടമാണിവിടെയുള്ളത്. അങ്ങനെ ഫ്ലക്സ് ബോർഡുകൾ ഇതിനകം വന്നിട്ടുണ്ടെങ്കിൽ,വരുന്നുണ്ടെങ്കിൽ അതെല്ലാം എടുത്ത് മാറ്റാൻ സ്വന്തം പാർട്ടിക്കാരെ ഏർപ്പാടാക്കിക്കൊണ്ട് താങ്കൾ പറഞ്ഞ കാര്യം അതിശക്തമായി നടപ്പിലാക്കുക കൂടെ വേണം ശ്രീ.സുധീരൻ.\nഎറണാകുളം നഗരത്തിന്റെ കാര്യം മാത്രം ഒന്ന് സൂചിപ്പിക്കാം. കുറേ നാൾ മുൻപ് ഫ്ലക്സ് ബോർഡുകൾ എല്ലാം എടുത്തുമാറ്റാൻ ഉത്തരവ് വന്നു. ജോലിക്കാർ അത് നടപ്പിലാക്കുകയും ചെയ്തു. പക്ഷെ, സ്ഥാപനങ്ങൾ, സിനിമാക്കാർ, എന്നുതുടങ്ങിയ ഫ്ലക്സ് ബോർഡുകൾ നീക്കം ചെയ്തെങ്കിലും പാർട്ടിക്കാരുടെയെല്ലാം ഫ്ലക്സ് ബോർഡുകൾ ജനത്തെ നോക്കി കൊഞ്ഞനം കുത്തി അതുപോലെ തന്നെ നെഞ്ച് വിരിച്ച് നിന്നു. ‘അതൊന്നും പരസ്യ ബോർഡുകൾ അല്ല എന്ന് പറഞ്ഞാണ്‘ അധികാരികൾ ആ നടപടിയെ ന്യായീകരിച്ചത്. പാർട്ടിക്കാരുടെ ഫ്ലക്സ് ബോർഡുകളിൽ ആരും തൊട്ടുകളിക്കില്ല. കളിച്ചാൽ വിവരമറിയും. അതാണ് അവസ്ഥ. അതൊക്കെ ജനത്തിന് മനസ്സിലാക്കാവുന്നതേയുള്ളൂ. ജനസേവനമല്ലേ.... ജനസേവനം !!\nഅതുകൊണ്ട് എന്തുണ്ടായി? നഗരത്തിലുള്ള മുഴുവനിടവും പാർട്ടിക്കാരുടെ ഫ്ലക്സ് ബോർഡുകൾ നിരത്താമെന്ന അവസ്ഥ സംജാതമായി. ഇവരെങ്ങനെയാണ് പൊതുപ്രവർത്തകർ ആകുന്നത്. ഇവരെങ്ങനെയാണ് ജനസേവകരാകുന്നത് ? ഇവരെങ്ങനെയാണ് ജനപ്രതിനിധികൾ ആകുന്നത് ? എനിക്കിതുവരെ പിടികിട്ടിയിട്ടില്ല. കുഴപ്പം വോട്ട് കുത്തി വിടുന്ന ജനത്തിന്റേത് തന്നെ ആണെന്ന് വേണം വിലയിരുത്താൻ. ഏത് പാർട്ടിയായാലും, ഫ്ലക്സ് ബോർഡ് നിരത്തുന്നവർക്ക് വോട്ട് ചെയ്യില്ല എന്ന് പറയാനുള്ള ആർജ്ജവം ജനം കാണിക്കുന്നില്ലല്ലോ ?\nഏതെങ്കിലും പാർട്ടിക്കാരൻ കേരള യാത്ര നടത്തുന്നെന്ന് കേൾക്കുമ്പോഴേ ചങ്കിടിപ്പ് കൂടും. ഏതെങ്കിലും പാർട്ടിക്കാരനെ അദ്ദേഹം ഉൾപ്പെട്ട കേസിൽ നിന്ന് ഒഴിവാക്കിയെന്ന് കേൾക്കുമ്പോൾ മിടിപ്പ് പിന്നേയും കൂടും. ഏതെങ്കിലും പാർട്ടിയിൽ നേതൃമാറ്റം വരാൻ പോകുന്നെന്ന് കേൾക്കുമ്പോൾ ചങ്കിടിപ്പ് തീരെയില്ലാതാകും. ഇതാണിപ്പോൾ പൊതുജനത്തിന്റെ അവസ്ഥ. ഇതിന്റെയൊക്കെ പേരിൽ അടുത്ത ദിവസം റോഡുകൾ ഫ്ലക്സ് ബോർഡുകൾ കൊണ്ട് നിറയും എന്നത് തന്നെയാണ് കാരണം.\nഫ്ലക്സ് ബോർഡുകൾ കൊണ്ടുള്ള പ്രയോജനം ഈയിടെ അതുൽ ഡോമിച്ചൻ എന്നൊരു സുഹൃത്ത് ചൂണ്ടിക്കാണിച്ചിരുന്നു. മരങ്ങൾ ഇല്ലാത്ത ഈ നാട്ടിൽ വഴി നടക്കുമ്പോൾ വാഹനങ്ങളുടെ പുകയൊന്നും കൊള്ളാതെയും ആ വശത്തു നിന്നുള്ള വെയിൽ ഏൽക്കാതെയും ഫ്ലക്സ് ബോർഡിന്റെ മറപറ്റി നടക്കാനാകുന്നു എന്ന പരിഹാസമായിരുന്നു അദ്ദേഹം രേഖപ്പെടുത്തിയത്. നിയന്ത്രണം വിട്ട് വരുന്ന ഒരു വാഹനത്തെ കണ്ട് ഒഴിഞ്ഞുമാറി രക്ഷപ്പെടാനുള്ള സാദ്ധ്യത കൂടെ ഇല്ലാതാക്കുന്നു പാതയോരത്തെ ഇടതടവില്ലാത്ത ഫ്ലക്സ് ബോർഡ് സംസ്ക്കാരം.\nശ്രീ.സുധീരൻ ഒരു കാര്യം കൂടെ ചെയ്ത് തരണമെന്ന് അഭ്യർത്ഥനയുണ്ട്. കേരളത്തിൽ ഫ്ലക്സ് ബോർഡുകൾ നിരത്തുന്നതിൽ ഒന്നാം സ്ഥാനം കോൺഗ്രസ്സുകാർക്ക് തന്നെയാണെന്നതിൽ ആർക്കും തർക്കമുണ്ടാകില്ല. എറണാകുളം ജില്ലയിൽ താങ്കളുടെ പാർട്ടിയിലെ ഒരു സമുന്നത നേതാവിന് ഫ്ലക്സ് ബോർഡുകൾ വെക്കാനായി പ്രത്യേക സംഘം തന്നെ ഉള്ളതായി കോൺഗ്രസ്സുകാരിൽ നിന്ന് തന്നെ അറിയാൻ കഴിഞ്ഞിട്ടുണ്ട്. അദ്ദേഹത്തിന്റെ ചില അനാവശ്യ ഫ്ലക്സ് ബോർഡുകളെ ചോദ്യം ചെയ്തപ്പോളാണ് ഈ വിവരം പാർട്ടിയിലെ എതിർഗ്രൂപ്പുകാർ പങ്കുവെച്ചത്. ഇനി അൽ‌പ്പം രഹസ്യമായി ഒരു കാര്യം കൂടെ പറയട്ടെ. താങ്കളുടെ പാർട്ടിക്കാർക്ക് പലർക്കും ഫ്ലക്സ് ബോർഡ് സ്ഥാപനങ്ങൾ വരെ ഉണ്ടെന്നാണ് പിന്നാമ്പുറ സംസാരം. അതുകൊണ്ടാണത്രേ അവരിങ്ങനെ ഫ്ലക്സ് ബോർഡുകളെ പ്രോത്സാഹിപ്പിക്കുന്നതും സ്വന്തം ഫ്ലക്സ് ബോർഡുകൾ നിരത്തി വിലസുന്നതും.\nഈയിടെയായി വാർഡ് പഞ്ചായത്ത് തലത്തിലുള്ള കുട്ടിനേതാക്കന്മാരുടെ സ്ഥാനാരോഹണത്തിന്റെ ഫ്ലക്സ് ബോർഡുകൾ സഹിക്കാവുന്നതിലും അപ്പുറമായിരിക്കുന്നു. ഇവരെയാരെയും ജനം ഇതിന് മുൻപ് ഒരു പൊതുപ്രവർത്തനത്തിലും ജനോപകാരപ്രദമായ കാര്യങ്ങളിലും കണ്ടിട്ടില്ല എന്നതാണ് തമാശ. ആദ്യമായിട്ട് കാണുന്നത് ഈ ഫ്ലക്സ് ബോർഡിലൂടെയാണ്. ഇത്തരം ചോട്ടാ നേതാക്കന്മാരെകൂടെ ഒന്ന് കൂച്ചുവിലങ്ങിടാൻ ദയവുണ്ടാകണം. അവർക്കിനി ഫ്ലക്സ് ബോർഡ് വെച്ചേ പറ്റൂ എന്നാണെങ്കിൽത്തന്നെ ഒരാഴ്ച്ച കഴിയുമ്പോഴെങ്കിലും അതെടുത്ത് മാറ്റാൻ ഒരു ഇണ്ടാസ് പാർട്ടി തലത്തിൽത്തന്നെ വിതരണം ചെയ്യണം.\nഎന്തായാലും ഈ പ്രഖ്യാപനത്തിലൂടെ താങ്കളുടെ മുഖം, ഫ്ലക്സ് ബോർഡുകളിൽ കാണുന്നതിനേക്കാൾ തെളിവയോടെയാണ് എന്റെ മനസ്സിൽ ഇടം നേടിയിരിക്കുന്നതെന്ന് അറിയിച്ചുകൊണ്ടും, ഇങ്ങനെയൊന്ന് പറയാൻ കാണിച്ച സന്മനസ്സിനെ അഭിനന്ദിച്ചുകൊണ്ടും ചുരുക്കുന്നു.\nവാൽക്കഷ്ണം:- “തന്റെ പേരിൽ ഫ്ലക്സ് ബോർഡുകൾ വെക്കാൻ പാടില്ലെന്ന് പ്രഖ്യാപിച്ച കെ.പി.സി.സി.പ്രസിഡന്റിന് അഭിവാദ്യങ്ങൾ !!!!!! “ എന്നെഴുതിയ ഫ്ലക്സ് ബോർഡുകൾ കാണാൻ യോഗമുണ്ടാകരുതേ എന്നൊരു ആഗ്രഹം കൂടെ ബാക്കിയുണ്ട്.\nഇതേ വിഷയത്തിൽ എഴുതിയ മറ്റ് രണ്ട് ലേഖനങ്ങൾ ഇവിടെ വായിക്കാം.\n1. വഴി മുടക്കുന്ന ഫ്ലക്സ് ബോർഡുകൾ.\n2. പ്രൊഫ:കെ.വി.തോമസിന് ഒരു കത്ത്.\nലേഖകൻ :- നിരക്ഷരൻ at 04:59\nനിരക്ഷരൻ 13 February 2014 at 05:04\nഎനിക്കൊരു പത്രമുണ്ടായിരുന്നെങ്കിൽ എല്ലാ എഡിഷനിലും മുൻ‌പേജിൽ അടിക്കുമായിരുന്നു ഈ വാർത്ത.\nEchmukutty 13 February 2014 at 05:16\nഈ ഫ്ലക്സ് ബോര്‍ഡുകള് എവിടെയും കൊണ്ട് കളയാന് കൂടി പറ്റില്ലല്ലോ.. അത് അനശ്വരമായ ഒരു മാലിന്യമല്ലേ.. അതുകൊണ്ടാണ് എല്ലാവര്‍ക്കും ഫ്ലക്സിനോട് ഇത്ര ആശ.. എത്ര കാലം കഴിഞ്ഞാലും മാലിന്യമായിട്ടായാലും ഇവിടൊക്കെ തന്നെ കാണാമല്ലോ എന്ന ആശ..\nലേഖനം ഉഷാറായി കേട്ടോ.. അഭിനന്ദനങ്ങള്.\nusman 13 February 2014 at 05:37\nഈ വികാരം പങ്കിടുന്നു.\nAnonymous 13 February 2014 at 05:47\nഓരോ കവലയിലും ഒരു ഫ്ലക്സ് ബോർഡൊക്കെ ഉണ്ടെങ്കിലേ നേതാവാകൂ എന്ന് വിചാരിക്കുന്നവരും കുറവല്ല. മുല്ലപ്പെരിയാർ വിഷയത്തിൽ ഇടപെടാൻ മടിച്ചു നിന്നവരും കൂടെ നിന്നവരും എല്ലാം വന്നതു പോലെ ഒലിച്ചു പോയെങ്കിലും നേതാവിന്റെ പേരിൽ അഭിവാദ്യമർപ്പിച്ച് വച്ച ഫ്ലക്സ് ബോർഡ് പെട്ടെന്ന് മറക്കാനിടയില്ല.. വഴിയോരങ്ങളിൽ കെട്ടിപ്പൊക്കിയ ഫ്ലക്സ് ബോർഡിൽ നോക്കി സംസ്തൃപ്തി നേടുന്നവരും ഉണ്ടാകും..\nജനസേവനം മാറി സ്വയം സേവനം കടന്നു വന്നിട്ട് കാലമെത്രയായി... താൻ ആദ്യം തൃപ്തിപ്പെടുക...പിന്നെ കുടുംബം.. അതിനു ശേഷം ബന്ധുക്കൾ.. എന്നിട്ടാവാം നാടും നാട്ടാരും എന്നതല്ലേ ഇന്നത്തെ രാഷ്ട്രീയത്തിന്റെ ആദർശമായി കണ്ടു കൊണ്ടിരിയ്കുന്നത്...\nകാര്യപ്രസക്തമായ വാർത്ത തന്നെ.. വ്യക്തമായ വിശകലനത്തോടെ അവതരിപ്പിച്ച് ശ്രദ്ധയിൽ പെടുത്തിയതിനു നന്ദി..\nതെക്കു 13 February 2014 at 06:13\n"തന്റെ പേരിൽ ഫ്ലക്സ് ബോർഡുകൾ വെക്കാൻ പാടില്ലെന്ന് പ്രഖ്യാപിച്ച കെ.പി.സി.സി.പ്രസിഡന്റിന് അഭിവാദ്യങ്ങൾ !!!!!! “ എന്നെഴുതിയ ഫ്ലക്സ് ബോർഡുകൾ കാണാൻ യോഗമുണ്ടാകരുതേ എന്നൊരു ആഗ്രഹം കൂടെ ബാക്കിയുണ്ട്" ithaanu punch line... :)\nതന്റെ പേരിൽ ഫ്ലക്സ് ബോർഡുകൾ വെക്കാൻ പാടില്ലെന്ന് പ്രഖ്യാപിച്ച കെ.പി.സി.സി.പ്രസിഡന്റിന് അഭിവാദ്യങ്ങൾ !!!!!! “ എന്നെഴുതിയ ഫ്ലക്സ് ബോർഡുകൾ കാണാൻ യോഗമുണ്ടാകരുതേ എന്നൊരു ആഗ്രഹം കൂടെ ബാക്കിയുണ്ട്" this is punch line :)\nManikandan 13 February 2014 at 06:14\nപലപ്പോഴും ഇത്തരം ഫ്ലക്സ് ബോർഡുകൾ സ്ഥാപിക്കുന്നതും അപകടകരമായി മാറുന്നുണ്ട്. ട്രാഫിക് ഐലന്റകളിലും മറ്റും ഗതാഗതം മറയ്ക്കുന്ന രീതിയിലാണ് പലതും വയ്ക്കുക. വഴിവക്കിൽ ഫുട്പാത്തുകൾ ഇല്ലാത്ത സ്ഥലങ്ങളിൽ എല്ലാം ഫ്ലക്സുകൾ സ്ഥാപിക്കുന്നതും അപകടങ്ങൾ ക്ഷണിച്ചുവരുത്തുന്നു. രാഷ്‌ട്രീയപാർട്ടികളുടെ ഫ്ലക്സുകൾ നീക്കാൻ പോലീസിനും മടിയാണ്.\nPheonix 13 February 2014 at 06:32\nഇപ്പോള് കണ്ടുവരുന്നത്: നാട്ടിലെ അധികമൊന്നും അറിയപ്പെടാത്ത ഒരു സാധാരണക്കാരന് മരണപ്പെട്ടാലും (ബന്ധുക്കളും നാട്ടുകാരും എല്ലാം അറിഞ്ഞിട്ടുണ്ടാകും) തൊട്ടടുത്ത കവലയില് ആദരാഞ്ജലി അര്‍പ്പിച്ചുകൊണ്ട് ഒരു ഫ്ലക്സ്!...ഇതും നിര്‍ത്തലാക്കണം.\nKalavallabhan 13 February 2014 at 07:01\nദൈവമേ ഇലക്ഷൻ വരുകയാണ് ഇനി എന്തു ചെയ്യും ?\nതോറ്റാൽ ഒരു കാരണമാക്കാം.\nMuralee Mukundan , ബിലാത്തിപട്ടണം 13 February 2014 at 11:22\nഈ ‘ഫ്ലക്സും‘ , ‘ഫ്ലാറ്റും‘ തന്നെയാണല്ലോ നാട്ടിലെ ഇന്നത്തെ ഏറ്റവും വലിയ ‘ ഫ്ലോപ്‘ അല്ലേ\nMyths n' Health 13 February 2014 at 12:27\nഎന്തൊക്കെയായാലും ഫ്ലക്സുകളുടെ വരവോടെ തെരഞ്ഞെടുപ്പു പ്രവർത്തനത്തിന്റെ സുഖം പോയി. രാത്രികാലങ്ങളിൽ കട്ടൻ കാപ്പിയും മുറിബീഡിയുമായി ചുവരെഴുതാൻ പോയിരുന്നു. ഇന്ന് അത്തരമൊന്നില്ലല്ലൊ\nലംബൻ 13 February 2014 at 14:21\n“തന്റെ പേരിൽ ഫ്ലക്സ് ബോർഡുകൾ വെക്കാൻ പാടില്ലെന്ന് പ്രഖ്യാപിച്ച കെ.പി.സി.സി.പ്രസിഡന്റിന് അഭിവാദ്യങ്ങൾ !!!!!! “ എന്നെഴുതിയ ഫ്ലക്സ് ബോർഡുകൾ കാണാൻ യോഗമുണ്ടാകരുതേ എന്നൊരു ആഗ്രഹം കൂടെ ബാക്കിയുണ്ട്.\nഇതാണ് അതിനെ പഞ്ച് ലൈന്, വിവരമില്ലാത്ത അനുയായികള് അത് വേണമെങ്കിലും ചെയ്യും.\nrudhiramaala രുധിരമാല 13 February 2014 at 16:16\nപഞ്ചിങ്ങ് - വാൽ‌മുറി - അതൊരു കഷ്ണം തന്നെ ആയിട്ടുണ്ട്.\nRajesh T.C 13 February 2014 at 16:30\nസുധീരന്റെ പാത മറ്റു നേതാക്കാന്മാരും പിന്തുടർന്നിരുന്നെങ്കിൽ .. അണികൾ അനുസരിച്ചിരുന്നെങ്കിൽ എന്ന് ആശിച്ചു പോകുന്നു\nuttopian 18 February 2014 at 03:22\nവീകെ7March 2014 at 13:36\nനേതാവ് നേതാവല്ലാതായാലും, അണികൾ ഇല്ലാതായാലും ഇത്തരം ഫ്ലെക്സ് ബോർഡുകളിൽ നേതാവ് അവിടെത്തന്നെ കാണുമല്ലൊ. അതായിരിക്കും ഇതിന്റെയൊക്കെ ലക്ഷ്യം.......!\nഐക്കരപ്പടിയന് 8 March 2014 at 19:38\nCv Thankappan 15 March 2014 at 14:46\nഈ വിഷയത്തെപ്പറ്റി മുമ്പെഴുതിയ പോസ്റ്റുകളെല്ലാം വായിച്ചിരുന്നു മാഷേ.\nശക്തമായ നടപടികള് എടുത്തെങ്കില് മാത്രമേ രക്ഷയുള്ളൂ..........\nzainuddeen vp maloor 30 April 2014 at 08:15\nഎഴുത്തിലേറെ ഇഷ്ടപ്പെട്ടത് വാല്കഷ്ണമാണ്.......അഭിനന്ദനം..\nzainuddeen vp maloor 30 April 2014 at 08:16\nഎഴുത്തിലേറെ ഇഷ്ടപ്പെട്ടത് വാല്കക്കഷ്ണം...അഭിനന്ദനം.


സ്ലിം ആകണോ? ഇവ കഴിക്കൂ… – East Coast Daily Malayalam\nസ്ലിം ആകണോ? ഇവ കഴിക്കൂ…\nJan 24, 2019, 01:51 pm IST\nനമ്മുടെ ആരോഗ്യവും ശരീരസൗന്ദര്യവുമൊക്കെ നിയന്ത്രിക്കുന്നതില് കഴിക്കുന്ന ഭക്ഷണത്തിന് സുപ്രധാന പങ്കുണ്ട്. വണ്ണം കുറയ്ക്കാനായി പട്ടിണി കിടക്കുന്നത് ഗുണത്തേക്കാള് ഏറെ ദോഷമാണ്. ശരീരത്തിന് ആവശ്യമായ പോഷകങ്ങള് നല്‍കുന്ന പദാര്‍ത്ഥങ്ങള് പാടെ ഒഴിവാക്കുന്നതും നല്ലതല്ല. ഡയറ്റ് ചെയ്ത് വണ്ണം തുറയ്ക്കാന് ശ്രമിക്കുന്നവര്‍ക്ക് ഉചിതമായ ചില ഭക്ഷണങ്ങളുണ്ട്. ആപ്പിള്, അവൊക്കാഡോ, ക്യാപ്‌സിക്കം, കറുവപ്പട്ട, ഓട്‌സ്, ബദാം എന്നിവ അവയില് ചിലതാണ്.\nആപ്പിള്: വണ്ണം കുറക്കാന് പറ്റിയൊരു പഴ വര്‍ഗമാണിത്. ആപ്പിള് വിശപ്പകറ്റും. മാത്രമല്ല, ധാരാളം ജലാംശം അടങ്ങിയിട്ടുള്ളതിനാല് അമിതവണ്ണം വരുമെന്ന പേടിയും വേണ്ട. ആപ്പിളില് അടങ്ങിയിരിക്കുന്ന ചില ഘടകങ്ങള് വയറിനുള്ളിലെ കൊഴുപ്പ് കുറയ്ക്കാനും സഹായിക്കും.\nഅവകോഡോ: വൈറ്റമിനുകളുടെ കലവറയാണ് അവകാഡോ. ബട്ടര് ഫ്രൂട്ട്, വെണ്ണപ്പഴം എന്നീ പേരുകളിലും അറിയപ്പെടുന്ന അവകാഡോ പ്രോട്ടീനുകളാലും നാരുകളാലും സമ്പുഷ്ടമാണ്.\nക്യാപ്സികം: വിറ്റാമിന് സി ധാരാളമായി അടങ്ങിയിരിക്കുന്നു. സൂപ്പിനുള്ളിലും സാലഡില് ചേര്‍ത്തും കഴിക്കാവുന്നതാണ്.\nകറുവപ്പട്ട: കൊളസ്ട്രോള് കുറയ്ക്കാന് സഹായകരമാണ് കറുവപ്പട്ട. ധമനികളില് കൊഴുപ്പ് അടിഞ്ഞു കൂടുന്നത് തടയുന്നു. മാത്രമല്ല ഷുഗര് നിയന്ത്രണ വിധേയമാക്കാനും സഹായിക്കുന്നു.\nഓട്സ്: അരിഭക്ഷണം ഇടക്കൊക്കെ ഒന്ന് ഒഴിവാക്കി ഓട്സ് കഴിച്ചു നോക്കു. തടി കുറയാനും അനാവശ്യ കൊഴുപ്പ് കുറക്കാനും വളരെ നല്ലതാണിത്. ധാരാളം ഫൈബറും ഓട്സില് അടങ്ങിയിട്ടുണ്ട്.\nബദാം: വൈറ്റമിന് ഇ, അയണ്, കാല്‍സ്യം എന്നിവയുടെ ഉറവിടമാണ് ബദാം. വിശപ്പ് നിയന്ത്രിക്കാനും ശരീരത്തിന് ആവശ്യമായ ഊര്‍ജ്ജം നല്‍കാനുമൊക്കെ ബദാമിനു കഴിയും. പക്ഷേ ചോക്ലേറ്റില് പൊതിഞ്ഞു കിട്ടുന്നതും ഉപ്പ്, മറ്റ് രുചി വര്‍ധക വസ്തുക്കള് എന്നിവ ചേര്‍ത്ത് കിട്ടുന്ന ബദാമും ഒഴിവാക്കുക.\nബംഗളൂരുവില് ബസ് യാത്രയിലെ പരാതികള് സോഷ്യല് മീഡിയ വഴി നല്‍കാം


രാത്രിയിൽ ഡിം ലൈറ്റ് ഇടാതെ വണ്ടിയോടിക്കുന്നവരെ പിടികൂടാൻ മോട്ടോർ വാഹന വകുപ്പ്.| motor-vehicle-department-to-nab-those-who-drive-without-using-dim-lights-in-night – News18 Malayalam\nരാത്രിയിൽ ഡിം ലൈറ്റ് ഇടാതെ വണ്ടിയോടിക്കുന്നവരെ പിടികൂടാൻ മോട്ടോർ വാഹന വകുപ്പ്\nമൊബൈൽ വലിപ്പത്തിലുള്ള ഉപകരണമായ ലക്സ് മീറ്ററിന്റെ സഹായത്തോടെയാണ് തീവ്ര പ്രകാശം ഉള്ളവാഹനങ്ങളെ കണ്ടെത്തുക. ലക്സ് മീറ്റർ വഴി പിടിക്കപ്പെടുന്ന വാഹനങ്ങൾക്കെതിരേ പിഴ ചുമത്താനും ബോധവത്കരണം നടത്താനുമാണ് മോട്ടാർ വാഹന വകുപ്പിന്റെ തീരുമാനം.\nLast Updated : February 16, 2021, 15:12 IST\nരാത്രി ഏറെ വെെകിയാണ് വാഹനാപകടങ്ങൾ കൂടുതലും സംഭവിക്കുന്നത്. ദീർഘദൂര യാത്രകൾക്കിടയിലാണ് പല വൻ ദുരന്തങ്ങളും ഉണ്ടായിട്ടുള്ളത്. ഒന്നു ശ്രദ്ധിച്ചാൽ ഇത്തരം അപകടങ്ങൾ ഒഴിവാക്കാവുന്നതാണ്. ഡ്രെെവിങ്ങിന് വേണ്ടത്ര പ്രാധാന്യവും ശ്രദ്ധയും നൽകണം. എത്ര നന്നായി ഡ്രെെവ് ചെയ്യുന്നവരാണെങ്കിലും രാത്രി യാത്ര പലപ്പോഴും നമ്മൾ പ്രതീക്ഷിക്കുന്നതുപോലെ ആകണമെന്നില്ല.\nരാത്രിയാത്രയിൽ വാഹനത്തിന്റെ ഡിം ലൈറ്റ് അടിക്കാതെ തീവ്ര പ്രകാശം ഉള്ള ലൈറ്റ് ഉപയോഗിക്കുന്നവരെ പിടികൂടാൻ മോട്ടോർ വാഹന വകുപ്പ് രംഗത്തെത്തിയിരിക്കുകയാണ്. രാത്രിയിലെ അപകടങ്ങൾ വർധിക്കുന്ന സാഹചര്യത്തിലാണ് മോട്ടോർ വാഹന വകുപ്പ് പരിശോധന കർശനമാക്കിയത്.\nAlso Read- ലോക്ഡൗൺ കാലം അതിജീവിക്കാ൯ 90 ശതമാനം സ്വകാര്യ സ്കൂൾ അധ്യാപികമാരും ആഭരണങ്ങൾ വിറ്റുവെന്ന് റിപ്പോർട്ട്\nമൊബൈൽ വലിപ്പത്തിലുള്ള ഉപകരണമായ ലക്സ് മീറ്ററിന്റെ സഹായത്തോടെയാണ് തീവ്ര പ്രകാശം ഉള്ളവാഹനങ്ങളെ കണ്ടെത്തുക. ലക്സ് മീറ്റർ വഴി പിടിക്കപ്പെടുന്ന വാഹനങ്ങൾക്കെതിരേ പിഴ ചുമത്താനും ബോധവത്കരണം നടത്താനുമാണ് മോട്ടാർ വാഹന വകുപ്പിന്റെ തീരുമാനം. മോട്ടോർ വാഹന വകുപ്പിന്റെ ഇന്റർസെപ്റ്റർ വാഹന സ്ക്വാഡിനാണ് മെഷീൻ നൽകിയിട്ടുള്ളത്.\nനിയമപ്രകാരം 24 വാട്സുള്ള ബൾബുകൾ അനുവദിച്ചിടത്ത് ശേഷി 70-75 വരെ വാട്സിൽ കൂട്ടാൻ പാടില്ല. 12 വാട്സുള്ള ബൾബുകൾ 60 മുതൽ 65 വരെ വാട്സിലും കൂടരുത്. മിക്ക വാഹനങ്ങളിലും 60 വാട്സ് വരെ ശേഷിയുള്ള ബൾബുകളാണ് നിർമാണക്കമ്പനികൾ ഘടിപ്പിക്കാറുള്ളത്. ലൈറ്റിന്റെ അളവ് കൂടിയാൽ ലക്സ് മീറ്റർ പിടികൂടും.\nആഡംബര വാഹനങ്ങളിൽ വെളിച്ചം മുകളിലേക്കു പരക്കാതിരിക്കാനായി ബീം റെസ്ട്രിക്ടർ ഘടിപ്പിച്ചിട്ടുണ്ടെങ്കിലും പലരും ഇത് അഴിച്ചുമാറ്റിയാണ് വണ്ടി ഉപയോഗിക്കുന്നത്. ഇത് എതിരെ വരുന്ന വാഹനത്തിന്റെ ഡ്രൈവറുടെ കണ്ണിലേക്ക് വെളിച്ചം നേരിട്ടടിക്കാനും അപകടമുണ്ടാകാനും കാരണമാകും.\nഫൈൻ അടച്ചാലും പഠിക്കില്ല\nകണ്ണിന്‍റെ കാഴ്ചവരെ മങ്ങിപ്പിക്കുന്ന തരത്തിലുള്ള ലൈറ്റുകളാണ് വണ്ടികളില് ഉപയോഗിക്കുന്നത്. കമ്പിനി തരുന്ന ലൈറ്റുകള്‍ക്ക് പുറമേ ആള്‍ട്രേഷന് ചെയ്ത് ലൈറ്റുകള് കയറ്റുന്നതും പതിവായിരിക്കുകയാണ്. ഇതിന്റെ പ്രകാശം അതിതീവ്രവുമായിരിക്കും. കൃത്യമായ പരിശോധന നടത്തി ഫൈന് നല്‍കുന്നുണ്ടെങ്കിലും ഹൈ ബീം ലൈറ്റുകളുടെ ഉപയോഗത്തില് ഒരു കുറവുമില്ലെന്നാണ് ആര്‍ടിഒ ഉദ്യോഗസ്ഥര് പറയുന്നത്.\nസ്ട്രീറ്റ് ലൈറ്റ് ഉള്ള ഇടങ്ങളിലും നഗരത്തിലും ഹൈ ബീം ലൈറ്റുകള് ഉയോഗിക്കരുതെന്നാണ് നിര്‍ദ്ദേശം എങ്കിലും ഇതൊന്നും പാലിക്കാതെ വാഹനങ്ങള് നിരത്തിലോടുന്നുണ്ട്. മോട്ടോര് ബൈക്കുകളില് വരെ അധിക ലൈറ്റ് ഫിറ്റ് ചെയ്യുന്നുണ്ട്. ഹെല്‍മെറ്റ്, സീറ്റ്‌ബെല്‍റ്റ് എന്നിവ പോലെ ഹൈബീം ലൈറ്റുകള് വാഹനങ്ങളില് ഉപയോഗിക്കാന് പാടില്ലെന്ന് എല്ലാവര്‍ക്കും അറിയാമെങ്കിലും പലരും മനപ്പൂര്‍വം ലൈറ്റുകള് ഉപയോഗിക്കുന്നുണ്ടെന്ന് ഉദ്യോഗസ്ഥർ പറയുന്നു.\nAlso Read- India Vs England 2nd Test| ചെന്നൈയിൽ താരമായി അശ്വിൻ; അക്സര് പട്ടേലിന്5വിക്കറ്റ്; ഇംഗ്ലണ്ടിനെ 317 റണ്‍സിന് തകര്‍ത്ത് ഇന്ത്യ\nഎതിരെ വരുന്ന വാഹനങ്ങള്‍ക്ക് ലൈറ്റ് ഡിം ആക്കി നല്‍കാത്തതിനാലാണ് രാത്രികാലങ്ങളിലെ പല അപകടങ്ങളും സംഭവിക്കുന്നത്. ഏകദേശം 200 മീറ്റര് അകലത്തില് വാഹനം എത്തുമ്പോഴെങ്കിലും ലൈറ്റ് ഡിം ചെയ്ത് നല്‍കണമെന്നാണ് നിയമത്തില് പറയുന്നത്. എതിരെ വരുന്ന വാഹനങ്ങള്‍ക്ക് മാത്രമല്ല ഒരു വാഹനത്തിന്റെ തൊട്ടു പുറകില് പോകുമ്പോഴും ലൈറ്റുകള് ഡിം ചെയ്ത് തന്നെയാണ് പോകേണ്ടത്. കാരണം റിയര് വ്യൂ മിററിലൂടെയെത്തുന്ന ശക്തമായ പ്രകാശം നേരിട്ട് കണ്ണിലേക്കടിക്കുകയും ഇത് അപകടത്തിന് വഴിവെക്കുകയും ചെയ്യുന്നു.\nFirst published: February 16, 2021, 15:12 IST\nMotor vehicle Act Violationmotor vehicle department


വീട്ടില് എത്താറുള്ള മകന്റെ കൂട്ടുകാരനുമായി പ്രണയം, ഒരുമിച്ച് ജീവിക്കാനായി സ്വന്തം മകനെ അമ്മ കൊലപ്പെടുത്തി..!! – Online Malayali\nവീട്ടില് എത്താറുള്ള മകന്റെ കൂട്ടുകാരനുമായി പ്രണയം, ഒരുമിച്ച് ജീവിക്കാനായി സ്വന്തം മകനെ അമ്മ കൊലപ്പെടുത്തി..!!\nഹരിയാന; ഹരിയാനയിൽ ജാജ്‌ജൻ ജിലയിൽ ആണ് ഞെട്ടിയ്ക്കുന്ന കൊലപാതകം അരങ്ങേറിയത്. 23 വയസ്സുള്ള കാമുകന് ഒപ്പം ജീവിക്കുന്നതിനായി 44കാരി സ്വന്തം മകനെ വെടി വെച്ച് കൊല്ലുക ആയിരുന്നു. പ്രമോദ് എന്ന യുവാവ് ആണ് കൊല്ലപ്പെട്ടത്. തുടർന്ന് അജ്ഞാതർ തന്റെ മകനെ കൊന്ന് എന്ന പേരിൽ വീട്ടമ്മ പോലിസിൽ പരാതി നൽകിയത്.\nഫെബ്രുവരി 19ന് ആയിരുന്നു കൊലപാതകം നടത്തിയത്. കൊലപാതകത്തെ കുറിച്ച് പോലീസ് പറയുന്നത് ഇങ്ങനെ,\nപ്രമോദ് എന്ന യുവാവും പ്രദീപും സുഹൃത്തക്കൾ ആയിരുന്നു, ഈ സഹൃദം വളർന്നപ്പോൾ പ്രദീപ് ഇടക്കിടെ പ്രമോദിന്റെ വീട്ടിൽ സന്ദർശനം നടത്താൻ തുടങ്ങി, ഈ സന്ദർശനത്തിന് ഇടയിൽ ആണ് പ്രൊമോദിന്റെ അമ്മ 44 വയയുള്ള മീന ദേവിയുമായി പ്രദീപ് സൗഹൃദത്തിൽ ആകുന്നത്, തുടർന്ന് ഇരുവരുടെയും ബന്ധം വളരുകയും ലൈംഗീക ബന്ധമായി മാറുകയും ആയിരുന്നു. എന്നാൽ ബന്ധത്തിന്റെ സൂചന ലഭിച്ച പ്രമോദ് ലീവ് എടുത്ത് വീട്ടിൽ തന്നെ ഇരിക്കുകയും, പ്രതീപ് വീട്ടിൽ വരുന്നത് വിലക്കുകയും ആയിരുന്നു.\nഇതോടെ പ്രമോദിനെ കൊലപ്പെടുത്താന് അമ്മയും പ്രദീപും ചേര്‍ന്ന് പദ്ധതിയിട്ടു. ഇതിനായി പ്രദീപിന്റെ രണ്ട് സുഹൃത്തുക്കളുടെ സഹായവും ഇവര് തേടി. തുടര്‍ന്ന് ഫെബ്രുവരി 19ന് രാത്രി പ്രതികള് പ്രദീപിനെ വെടിവെച്ച് കൊലപ്പെടുത്തി. അടുത്ത ദിവസം അജ്ഞാതരായ രണ്ട് പേര് തന്റെ മകനെ വെടിവെച്ച് കൊലപ്പെടുത്തിയെന്ന് അമ്മ പോലീസില് പരാതി നല്‍കി. സംഭവസമയം താന് ഉറക്കത്തിലായിരുന്നെന്നും രാവിലെയാണ് വിവരമറിഞ്ഞതെന്നുമായിരുന്നു അവര് പോലീസിനോട് പറഞ്ഞത്.\nതുടർന്ന് പോലീസ് നടത്തിയ പെട്രോളിംഗിൽ തോക്കുമായി യുവാക്കളെ കസ്റ്റഡിയിൽ എടുത്തപ്പോൾ ആണ് ഞെട്ടിക്കുന്ന കൊലപാതകത്തിന്റെ യഥാർത്ഥ മുഖം വെളിയിൽ ആയത്. തുടർന്ന് പോലീസ് പ്രദീപിനെയും രണ്ട് യുവാക്കളെയും മീനദേവിയെയും അറസ്റ്റ് ചെയ്യുക ആയിരുന്നു.\nകാലവസ്ഥക്ക് അനുസൃതമായ വസ്ത്രങ്ങൾ ധരിക്കാൻപോലും സ്ത്രീകൾക്ക് അനുവാദമില്ല; ശ്രീലക്ഷ്മി അറക്കലിന്റെ കുറിപ്പ് ഇങ്ങനെ..!!


ആനക്കറിയുമോ ഉത്സവവാണിഭങ്ങൾ ? - Boolokam\nHome Boolokam ആനക്കറിയുമോ ഉത്സവവാണിഭങ്ങൾ ?\nSaradakutty Bharathikutty എഴുതുന്നു\nസക്കറിയയുടെ ഒരു കഥയുണ്ട്. ‘ഇതാ ഇവിടെ വരെയുടെ പരസ്യ വണ്ടി പുറപ്പെടുന്നു ‘ എന്നാണ് കഥയുടെ പേര്.\nആയ കാലത്തു മുഴുവൻ കുടമണി കിലുക്കി സിനിമാപരസ്യ വണ്ടി വലിച്ച മിടുക്കരായ രണ്ടു കാളകൾ.അന്നവർ താരങ്ങളായിരുന്നു . പിന്നീട് സിനിമയുടെയും പരസ്യങ്ങളുടെയും സ്വഭാവം മാറി. കാളവണ്ടിപ്പരസ്യങ്ങൾ ഇല്ലാതായി. കാളകൾക്കു വയസ്സായി. അവയുടെ പ്രതാപകാലമെല്ലാം അസ്തമിച്ചു. സ്വയം എഴുന്നേൽക്കാൻ പോലും അവയ്ക്കു വയ്യാതായി. ഉടമസ്ഥൻ അവയെ വിൽക്കാൻ തീരുമാനിച്ചു. എന്നാൽ അവയെ എഴുന്നേൽപിക്കാൻ എത്ര ശ്രമിച്ചിട്ടും സാധിക്കുന്നില്ല..\nഅപ്പോൾ ഉടമസ്ഥൻ ചെയ്യുന്ന ഒരു വിദ്യയുണ്ട്. പഴയ പരസ്യക്കാലത്തെ അയാൾ കൃത്രിമമായി സംവിധാനം ചെയ്യുന്നു. അങ്ങനെ ഇതാ ഇവിടെ വരെയുടെ പരസ്യ വണ്ടി സജ്ജമാകുന്നു.\nഅയാൾ ചെണ്ടയെടുത്ത് ഡും ഡും എന്നു കൊട്ടാൻ തുടങ്ങി. കൊട്ടു കേട്ടതും ചതി അറിയാതെ തന്റെ പ്രതാപകാലത്തിന്റെ ഓർമ്മയിൽ,വയ്യായ്ക മറന്ന് കാളകൾ കിടന്നിടത്തു നിന്നെഴുന്നേറ്റ് മുന്നോട്ടു നീങ്ങി. അതറിയുന്നില്ല തന്റെ അന്ത്യത്തിലേക്ക് നയിക്കുന്നതാണ്, ആ കൃത്രിമ സജ്ജീകരണങ്ങളെന്ന്.\nഅപ്പോഴും നിസ്സഹായമായ വേദനയോടെ ഉടമസ്ഥൻ പറയുന്നുണ്ട് ..’ഇവറ്റകളെ അടിക്കരുത്. തീറ്റി കൊടുക്കാൻ നിവൃത്തിയില്ലാഞ്ഞിട്ടാണ്, ഇതിന്റെ ഇറച്ചിയും കൊണ്ട് ഇതുവഴി അറിയാതെ പോലും വരരുതേ’ എന്ന്.\nകഥയിലെ കാളയുടമസ്ഥന്റെ കാരുണ്യം പോലുമില്ല ആനയുടമകൾക്ക്. ആനയെന്താണിപ്പോഴും ആനയുടമകളുടെ കൺസേണിൽ വരാത്തത്?\nആ പാവം ജീവിക്ക് ഈ മനുഷ്യരുണ്ടാക്കുന്ന ബുദ്ധിമുട്ടുകളുടെയും അതനുഭവിക്കുന്ന വേദനയുടെയും ഉത്തരവാദിത്തമോ?\nതെച്ചിക്കോട്ടുകാവ് രാമചന്ദ്രൻ ഒരപകടമുണ്ടാക്കിയാൽ ആ അപകടത്തിന് ആരുത്തരവാദിത്തമേറ്റെടുത്തിട്ട് എന്തു കാര്യം എന്നൊരു ചോദ്യവുമുണ്ട്.\nPrevious articleഓർമ്മകൾ പിൻവാങ്ങുമ്പോൾ\nNext articleനിങ്ങൾ പോളിഗാമി ആഗ്രഹിക്കുന്ന ഒരാളാണെങ്കിൽ എങ്ങനെ മുന്നോട്ടുപോകും ?


ബിഗ് ബോസിലെ പ്രണയം അവസാനിപ്പിച്ച് റോബിൻ; ദിൽഷാ ഓടെടാ ഓട്ടം ; ഡോക്ടര് റോബിനും ദില്‍ഷയും തമ്മിലുള്ള സൗഹൃദത്തിന് വിള്ളല് വീണതോടെ വെല്ലുവിളി! - metromatinee.com Lifestyle Entertainment & Sports\nബിഗ് ബോസ് സീസണ് നാലിന്റെ തുടക്കത്തില് തന്നെ ഹൗസിന് അകത്തും പുറത്തും ഒരുപോലെ ചര്‍ച്ചയായ മത്സരാര്‍ത്ഥികളാണ് ഡോക്ടര് റോബിനും ദില്‍ഷയും. തുടക്കത്തില് ഇരുവരും സുഹൃത്തുക്കളായിരുന്നില്ല. എന്നിട്ടും ഇരുവരുടേയും പേരുകള് ഒരുമിച്ച് ചര്‍ച്ച ചെയ്യപ്പെട്ടു. ബിഗ് ബോസ് സീസണ്4ലെ പ്രണയ ജോഡികള് ഇവരായിരിക്കുമെന്ന് ഹൗസ് അംഗങ്ങള്‍ക്കിടയില് പോലും സംസാരം വന്നിരുന്നു. എന്നാല് പ്രണയത്തിന് സാധ്യതയില്ലെന്ന് ദില്‍ഷ ആദ്യ ദിവസം തന്നെ ഹൗസില് തുറന്നടിച്ചിരുന്നു.\nഎന്നാല് അധികം വൈകാതെ തന്നെ തന്റെ മനസ്സിലുള്ള ഇഷ്ടം റോബിന് തുറന്നു പറയേണ്ടി വന്നു.ഇഷ്ടമുണ്ടായിരിന്നുവെന്നാണ് പറഞ്ഞത്. എന്നാല് ഇത് അംഗീകരിക്കാന് ദില്‍ഷ തയ്യാറായില്ല. സുഹൃത്തുക്കളായി തുടരാമെന്നായിരുന്നു പറഞ്ഞത്. ഇഷ്ടം വെളിപ്പെടുത്തിയതിന്റെ തൊട്ട് അടുത്ത ദിവസം തന്നെ ഡോക്ടര് ഇത് മാറ്റി പറയുകയും ചെയ്തു.\nഇപ്പോഴിതാ ഡോക്ടര് റോബിനും ദില്‍ഷയും തമ്മിലുള്ള സൗഹൃദത്തിന് വിള്ളല് വീണിരിക്കുകയാണ്. 50 ദിവസത്തിന് ശേഷമാണ് ഇവര്‍ക്കിടയിലെ പ്രശ്‌നങ്ങള് തുടങ്ങിയിരിക്കുന്നത്. കഴിഞ്ഞ ദിവസം ഇരുവരും വഴക്കിടുകയും ചെയ്തു. അപര്‍ണ്ണയുടേയും ബ്ലെസ്ലിയുടേയും മുന്നില് വെച്ചായിരുന്നു വഴക്ക്. ഇരുവരും തമ്മിലുള്ള അഭിപ്രായ വ്യത്യാസം വഴക്കിലൂടെ പ്രകടമാവുകയാണ്.\nഡോക്ടര് പറയുന്നത് കേള്‍ക്കാന് ദില്‍ഷയും ദില്‍ഷ പറയുന്നത് അംഗീകരിക്കാന് ഡോക്ടറും തയ്യാറാവുന്നില്ല. പഴയ സംഭവങ്ങളെ കുറിച്ച് പറഞ്ഞ് കൊണ്ടായിരിന്നു ഇരുവരും വഴക്കിട്ടത്. ദില്‍ഷയോട് മിണ്ടാതിരിക്കാനും റോബിന് പറയുന്നുണ്ട്.\nവൈല്‍ഡ് കാര്‍ഡ് എന്‍ട്രി ഹൗസില് എത്തിയതോടെയാണ് ദില്‍ഷയും റോബിനും തമ്മില് പ്രശ്‌നങ്ങള് തുടങ്ങിയത്. റിയാസ് ദില്‍ഷയ്‌ക്കെതിരെ രൂക്ഷ വിമര്‍ശനം ഉന്നയിച്ചിരുന്നു. ലവ് ട്രാക്കിലാണ് ദില്‍ഷ ഹൗസില് നില്‍ക്കുന്നതെന്നായിരുന്നു റിയാസിന്റെ ആരോപണം .\nഇതിനെ ചുറ്റിപ്പറ്റി ഇരുവരും തമ്മില് വലിയ വഴക്ക് നടന്നിരുന്നു. അന്ന് ആദ്യമായിട്ടായിരുന്നു ദില്‍ഷ ഹൗസില് പൊട്ടിത്തെറിച്ചത്. വഴക്കിന് ശേഷം ലവിന്റെ പേരില് തനിക്ക് വോട്ട് ചെയ്യരുതെന്ന് ദില്‍ഷ പ്രേക്ഷകരോട് അഭ്യര്‍ത്ഥിച്ചിരുന്നു. മറ്റാരുടേയും പേരില് തനിക്ക് ഹൗസില് നില്‍ക്കണ്ടെന്നം ദിൽഷാ പറഞ്ഞു.


കേന്ദ്രമന്ത്രി മുരളീധരന്റെ കുടുംബസ്വത്തല്ല സിബിഐ; കാനം രാജേന്ദ്രൻ - News truth\nHome/Kerala/കേന്ദ്രമന്ത്രി മുരളീധരന്റെ കുടുംബസ്വത്തല്ല സിബിഐ; കാനം രാജേന്ദ്രൻ\nസംസ്ഥാനം ഭരിക്കുന്ന സര്‍ക്കാരിന്‍റെ അറിവോടെ മാത്രമെ കേസെറ്റെടുക്കാവുയെന്ന് കാനം രാജേന്ദ്രൻ. പൊലീസ് സംസ്ഥാനത്ത് നിലവിൽ അന്വേഷിച്ചു വരുന്ന കേസുകള് സിബിഐ ഏറ്റെടുക്കുന്നത് ശരിയല്ലെന്നും സിപിഐ സംസ്ഥാന സെക്രട്ടറി ചൂണ്ടിക്കാട്ടി.\nസംസ്ഥാന സർക്കാർ അന്വോഷണത്തിന് ആവശ്യപ്പെടുന്ന അഴിമതി കേസുകളിൽ പലതും സിബിഐ ഏറ്റെടുക്കുന്നില്ലെന്നും അദ്ദേഹം പറഞ്ഞു. സിബിഐ ഇക്കാര്യത്തിൽ വിവേചനം കാണിക്കുന്നുണ്ടെന്നും അദ്ദേഹം പറഞ്ഞു.\nഉമ്മൻ ചാണ്ടിയും, രമേശ് ചെന്നിത്തലയും ആരോപണ വിധേയരായ ടെെറ്റാനിയം കേസടക്കം സിബിഐ എറ്റെടുക്കില്ലെന്ന് ഈയിടെ വ്യക്തമാക്കിയിരുന്നു.\nസിബിഐ രാജ്യത്തിന്റെ അന്വേഷണ ഏജൻസിയാണ്. കേന്ദ്രമന്ത്രിയുടെ കുടുംബസ്വത്തല്ലെന്നും മുരളീധരനെ പരാമർശത്തെ ചൂണ്ടിക്കാട്ടി കാനം രാജേന്ദ്രൻ പറഞ്ഞു. കർണാടക മുഖ്യമന്ത്രിക്കെതിരേയുള്ള അഴിമതി കേസുകളിലും സിബിഐ അന്വേഷണം വേണ്ടതല്ലേയെന്നും അദ്ദേഹം പരോക്ഷമായി ചോദിക്കുന്നു.\nBIGstory Kanam Rajendran


Gold Smuggling Case | ശിവശങ്കറിനെ രണ്ടാം ദിനവും 11 മണിക്കൂർ ചോദ്യംചെയ്ത് വിട്ടയച്ചു; ചൊവ്വാഴ്ച വീണ്ടും ഹാജരാകണം – News18 Malayalam\nഈന്തപ്പഴം വിതരണം ചെയ്തത് സംബന്ധിച്ച മെഴിയെടുക്കാൻ കൊച്ചിയിൽ എത്തണമെന്നാണ് ശിവശങ്കറിന് നോട്ടീസ് നൽകിയിരുന്നതെങ്കിലും സ്വർണക്കടത്തുമായി ബന്ധപ്പെട്ടായിരുന്നു ചോദ്യങ്ങളിൽ ഏറെയും.\nLast Updated : October 10, 2020, 23:24 IST\nകൊച്ചി: സ്വർണ്ണക്കടത്ത് കേസിൽ മുഖ്യമന്ത്രിയുടെ മുൻ പ്രിൽസിപ്പൽ സെക്രട്ടറി എം. ശിവശങ്കറിനെ ശനിയാഴ്ചയും 11 മണിക്കൂർ ചോദ്യം ചെയ്തു വിട്ടയച്ചു. ചൊവ്വാഴ്ച വീണ്ടും ഹാജരാകാൻ നിർദ്ദേശം നൽകിയിട്ടുണ്ട്. തുടർച്ചയായ രണ്ടാം ദിവസവും ശിവശങ്കറിൻ്റെ ചോദ്യം ചെയ്യൽ 11 മണിക്കൂർ നീണ്ടു. സ്വപ്ന സുരേഷിനേയും എം.ശിവശങ്കറിനേയും ഒരേ സമയമാണ് കസ്റ്റംസ് ചോദ്യം ചെയ്തത്. ശിവശങ്കറിനെ കസ്റ്റംസ് ഓഫീസിലും സ്വപ്നയെ കാക്കനാട്ടെ ജയിലിലുമാണ് ചോദ്യം ചെയ്തത്.\nവിയ്യൂരിലായിരുന്ന സ്വപ്നയെ കഴിഞ്ഞ ദിവസം പ്രത്യേക അപേക്ഷ നൽകി കാക്കനാട്ടേക്ക് എത്തിക്കുകയായിരുന്നു. കോൺസുലേറ്റ് വഴി ഈന്തപ്പഴം വിതരണം ചെയ്തത് സംബന്ധിച്ച മെഴിയെടുക്കാൻ കൊച്ചിയിൽ എത്തണമെന്നാണ് ശിവശങ്കറിന് നോട്ടീസ് നൽകിയിരുന്നതെങ്കിലും സ്വർണക്കടത്തുമായി ബന്ധപ്പെട്ടായിരുന്നു ചോദ്യങ്ങളിൽ ഏറെയും.\nAlso Read 'സ്പേസ് പാർക്കിൽ സ്വപ്നയെ നിയമിച്ചത് അറിഞ്ഞില്ല; അറിഞ്ഞത് വിവാദമായ ശേഷം': മുഖ്യമന്ത്രി\nശിവശങ്കറിനെ കള്ളക്കടത്തുമായി നേരിട്ട് ബന്ധിപ്പിക്കുന്ന തെളിവുകൾ ലഭിച്ചിട്ടില്ലെന്നാണ് ആദ്യഘട്ടത്തിൽ അന്വേഷണ എജൻസികൾ വ്യക്തമാക്കിയത്. എന്നാൽ പ്രതികൾ മായ്ച്ചു കളഞ്ഞ ഡിജിറ്റൽ തെളിവുകൾ വീണ്ടെടുത്തതോടെയാണ് കസ്റ്റംസ് ശിവശങ്കറിനെ വീണ്ടും ചോദ്യം ചെയ്യാൻ വിളിപ്പിച്ചത്. സാമ്പത്തിക ഇടപാടുകളുമായി ബന്ധപ്പെട്ട് ശിവശങ്കർ വെളളിയാഴ്ച നൽകിയ മൊഴികളുടെ സത്യാവസ്ഥ കൂടി പരിശോധിക്കുന്നതിനാണ് സ്വപ്നയെ ജയിലിൽ ചോദ്യം ചെയ്തത്.\nഅതിനിടെ കേസിലെ മുഖ്യപ്രതി സ്വപ്ന സുരേഷിനെ കൊഫെപോസ നിയമപ്രകാരം ഞായറാഴ്ച അറസ്റ്റ് ചെയ്യും. സന്ദീപിനെ ശനിയാഴ്ച അറസ്റ്റ് ചെയ്തിരുന്നു. കസ്റ്റംസ് ഉദ്യോഗസ്ഥർ ജയിലിൽ എത്തിയാണ് അറസ്റ്റ് രേഖപ്പെടുത്തിയത്. കൊഫെപോസ നിയമപ്രകാരം അറസ്റ്റ് ചെയ്താല് ഒരു വര്‍ഷം വരെ വിചാരണ കൂടാതെ തടവില് പാര്‍പ്പിക്കാം. സ്വര്‍ണക്കടത്ത് കേസില് ഈ നിയമ ഉപയോഗിക്കാമെന്ന് കസ്റ്റംസിന് നേരത്തേ നിയമോപദേശം ലഭിച്ചിരുന്നു. സ്വപ്ന അടക്കം ഏതാനും പ്രതികൾക്ക് കസ്റ്റംസ് കേസിൽ ജാമ്യം ലഭിച്ചതോടെയാണ് കൊഫെപോസ ചുമത്താൻ തീരുമാനിച്ചത്.\nFirst published: October 10, 2020, 23:24 IST


Syrian Voice: മണീട് പള്ളിയില് പെരുന്നാളിനും മഞ്ഞനിക്കര തീര്‍ത്ഥയാത്രയ്ക്കും കൊടിയേറി\nമണീട് പള്ളിയില് പെരുന്നാളിനും മഞ്ഞനിക്കര തീര്‍ത്ഥയാത്രയ്ക്കും കൊടിയേറി\nപിറവം: രണ്ടാം മഞ്ഞനിക്കരയെന്നു വിശേഷിപ്പിക്കുന്ന മണീട് സെന്റ് കുര്യാക്കോസ് യാക്കോബായ സുറിയാനി പള്ളിയില് ഏലിയാസ് തൃതീയന് പാത്രിയാര്‍ക്കീസ് ബാവയുടെ 79-ാമത് ഓര്‍മപ്പെരുന്നാളിനും മഞ്ഞനിക്കര തീര്‍ത്ഥയാത്രയ്ക്കും കൊടിയുയര്‍ന്നു. ഡോ.ജോസഫ് മാര് ഗ്രിഗോറിയോസ് മെത്രാപ്പോലീത്ത കുര്‍ബാനയ്ക്ക് കാര്‍മികത്വം നല്‍കി. പള്ളിയില് പുതുതായി സ്ഥാപിച്ച കൊടിമരത്തിന്റെയും കല്‍ക്കുരിശിന്റെയും കൂദാശയും മെത്രാപ്പോലീത്ത നിര്‍വഹിച്ചു. കൂദാശയെത്തുടര്‍ന്നായിരുന്നു കൊടിയേറ്റ്.\nഞായറാഴ്ച രാവിലെ 8.30ന് നടക്കുന്ന മൂന്നിന്മേല് കുര്‍ബാനയ്ക്ക് ഡോ.മാത്യൂസ് മാര് ഈവാനിയോസ് മെത്രാപ്പോലീത്ത കാര്‍മികത്വം നല്‍കും. ഉച്ചതിരിഞ്ഞ് 2ന് കുടുംബയൂണിറ്റുകളുടെ സംയുക്തറാലി, തുടര്‍ന്ന് വൈകിട്ട് 5.30ന് നടക്കുന്ന ഇടവകസംഗമം മെത്രാപ്പോലീത്ത ഉദ്ഘാടനം ചെയ്യും. കോറെപ്പിസ്‌കോപ്പയായി ഉയര്‍ത്തിയ വികാരി ഫാ.സ്ലീബ പോള്, ഷെവലിയര് സ്ഥാനം ലഭിച്ച കെ.എസ്.പോള്, റെജി കുര്യന് എന്നിവരെ യോഗത്തില് അനുമോദിക്കും. വൈകിട്ട് 7.30ന് ഭക്തസംഘടനകളുടെ സംയുക്ത വാര്‍ഷികം, തുടര്‍ന്ന് നാടകം എന്നിവയുണ്ടാകും.\nതിങ്കളാഴ്ച രാവിലെ 8ന് കുര്‍ബാന, വൈകിട്ട് 7ന് പ്രദക്ഷിണം എന്നിവയുണ്ടാകും. സമാപനദിവസമായ ഫിബ്രവരി 8ന് രാവിലെ 8.30ന് നടക്കുന്ന അഞ്ചിന്മേല് കുര്‍ബാനയ്ക്ക് ബസേലിയോസ് തോമസ് പ്രഥമന് കാതോലിക്കാ ബാവ കാര്‍മികത്വം നല്‍കും. പള്ളിയെ കത്തീഡ്രലായി ഉയര്‍ത്തിക്കൊണ്ടുള്ള പ്രഖ്യാപനം കാതോലിക്കാബാവ നിര്‍വഹിക്കും. തുടര്‍ന്ന് 2.45ന് പള്ളിയില് നിന്ന് മഞ്ഞനിക്കര തീര്‍ത്ഥയാത്ര ആരംഭിക്കും.


സാമികളെ സന്ദർശിക്കാൻ ലാപ്‌ലൻഡിൽ വിജയകരമായ ഒരു പ്രചാരണപരിപാടി\nഭാഷ അമാറിക് അര്‍മേനിയന് അറബി (ലബനന്) അറബിക് അല്‍ബേനിയന് അസര്‍ബയ്‌ജാനി ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇറ്റാലിയന് ഇസോക്കോ ഉക്രേനിയന് എന്‍ഡെബെലെ (സിംബാബ്‌വെ) കാറ്റലാന് കിന്യര്‍വണ്ട കിര്‍ഗിസ് കിറുണ്ടി കൊറിയന് ക്രൊയേഷ്യന് ഗലീസിയന് ഗ്രീക്ക് ചിചെവ ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജാവനീസ് ജോര്‍ജിയന് ടര്‍ക്കിഷ് ഡച്ച് ഡാനിഷ് തഹീതിയന് തായ് തെലുങ്ക് നോര്‍വീജിയന് പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫിജിയന് ഫിന്നിഷ് ഫൊണ് ഫ്രഞ്ച് ബടക് (റ്റോബ) ബാസ്‌ക് ബിസ്‌ലാമ മലയാളം മലായ് മ്യന്‍മര് യോറുബ റഷ്യന് റൊമാനിയന് റ്റരസ്കന് ലിംഗാല ലിത്വാനിയന് വല്ലീഷ്യന് വിയറ്റ്‌നമീസ് ഷോണ സെപ്പിടി സെര്‍ബിയന് സെര്‍ബിയന് (റോമന്) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹീബ്രൂ ഹെയ്‌തിയന് ക്രയോള്\nലാപ്‌ലൻഡിൽ ഒരു വിജയകരമായ പ്രചാരണപരിപാടി\nഫിൻലൻഡിലും നോർവേയിലും സ്വീഡനിലും ആയി വ്യാപിച്ചുകിടക്കുന്ന വലിയ ഭൂപ്രദേശത്ത് ജീവിക്കുന്നവരാണു സാമികൾ. അവർക്ക് അവരുടേതായ സംസ്‌കാരവും പാരമ്പര്യവും ഭാഷയും ഉണ്ട്. അവരെ ബൈബിൾസന്ദേശം അറിയിക്കുന്നതിന് യഹോവയുടെ സാക്ഷികൾ രണ്ടു ശ്രമം നടത്തി.\nആദ്യമായി 2015-ലെ വസന്തകാലത്ത് സാമി ഭാഷയിൽ * യഹോവയുടെ സാക്ഷികൾ ബൈബിൾപ്രസിദ്ധീകരണങ്ങളും വീഡിയോകളും പ്രസിദ്ധീകരിക്കാൻ തുടങ്ങി. രണ്ടാമതായി 2016-ലും 2017-ലും, പരിഭാഷ ചെയ്‌ത വിവരങ്ങൾ സാമികളുമായി പങ്കുവെക്കുന്നതിന് യഹോവയുടെ സാക്ഷികൾ കലമാനുകൾ സ്വൈരവിഹാരം നടത്തുന്ന, ലാപ്‌ലൻഡിൽ രണ്ടു പ്രത്യേക പ്രചാരണപരിപാടികൾ സംഘടിപ്പിച്ചു.\n‘സമൂഹത്തിനുവേണ്ടിയുള്ള മൂല്യവത്തായ സേവനം’\n2017 മെയ്യിൽ നടന്ന പ്രത്യേക പ്രചാരണപരിപാടിയിൽ ഫിൻലൻഡിൽനിന്നും നോർവേയിൽനിന്നും സ്വീഡനിൽനിന്നും ഉള്ള 200-ലധികം സാക്ഷികൾ ലാപ്‌ലൻഡിലെ വിസ്‌തൃതമായ ഭൂപ്രദേശത്ത് ചിതറിക്കിടക്കുന്ന ധാരാളം ചെറുഗ്രാമങ്ങളിലേക്കു പോകാൻ തയ്യാറായി. സാമി ഭാഷയിലെ ചില പദപ്രയോഗങ്ങൾ പഠിച്ചുകൊണ്ട് സാക്ഷികളിൽ ചിലർ തയ്യാറെടുപ്പുകൾ നടത്തി, അതു സാമികളെ ആകർഷിച്ചു. “അവരുടെ ഭാഷ സംസാരിക്കാൻ നമ്മൾ നടത്തിയ ശ്രമങ്ങളെയും നമ്മുടെ ആത്മാർഥതാത്‌പര്യത്തെയും അവിടുത്തുകാർ വിലമതിച്ചു” എന്നു കരിഗസ്‌നേയ്‌മിയിൽ പ്രവർത്തിക്കാൻ പോയ ഡെന്നിസ് പറയുന്നു.\nപ്രകൃതിയെയും ജന്തുജാലങ്ങളെയും സ്‌നേഹിക്കുന്ന സാമികൾക്കു പറുദീസാഭൂമിയെക്കുറിച്ചുള്ള ബൈബിളിന്റെ വാഗ്‌ദാനം വളരെ ഇഷ്ടമായി. (സങ്കീർത്തനം 37:11) ഉദാഹരണത്തിന്, ദൈവത്തിൽനിന്നുള്ള സന്തോഷവാർത്ത! എന്ന ലഘുപത്രിക ഉപയോഗിച്ച് ബൈബിൾ പഠിക്കാൻ തുടങ്ങിയ ഒരു സാമി സ്‌ത്രീ ദൈവം മനുഷ്യർക്കു ചെയ്യാൻ പോകുന്ന കാര്യങ്ങളെക്കുറിച്ച് മനസ്സിലാക്കിയപ്പോൾ, മതശുശ്രൂഷകൻ പറുദീസാഭൂമിയെക്കുറിച്ച് ഇതുവരെ ഒന്നും പറഞ്ഞുതന്നിട്ടില്ലെന്ന് ആശ്ചര്യത്തോടെ പറഞ്ഞു.\nസാക്ഷികൾ ചെന്നതിൽ പലരും നന്ദി അറിയിച്ചു. ഒരു കടക്കാരൻ രണ്ടു സാക്ഷികളെ അഭിനന്ദിച്ചു. അവർ “സമൂഹത്തിനുവേണ്ടി വളരെ പ്രധാനപ്പെട്ട, മൂല്യവത്തായ ഒരു സേവനമാണ്” ചെയ്യുന്നതെന്ന് അദ്ദേഹം അവരോടു പറഞ്ഞു. അവരെ കടയിലേക്കു വിളിച്ചിട്ട് അവർക്ക് ഇഷ്ടമുള്ള ഭക്ഷണസാധനങ്ങൾ എടുത്തുകൊള്ളാൻ അദ്ദേഹം പറഞ്ഞു. അതിന് അദ്ദേഹം കാശൊന്നും വാങ്ങിയില്ല.\nപ്രചാരണപരിപാടിയുടെ സമയത്ത്, സാമികൾ ഏകദേശം 180 വീഡിയോകൾ കാണുകയും 500-ലധികം പ്രസിദ്ധീകരണങ്ങൾ സ്വീകരിക്കുകയും ചെയ്‌തു. അവരുടെ ഭാഷയിൽ ലഭ്യമായിരിക്കുന്ന പ്രസിദ്ധീകരണങ്ങൾ അവർ കൂടെക്കൂടെ ചോദിക്കുമായിരുന്നു. 14 സാമികൾ യഹോവയുടെ സാക്ഷികളോടൊപ്പം ബൈബിൾ പഠിക്കാനും തുടങ്ങി.\nയഹോവയുടെ സാക്ഷികളുടെ പ്രസിദ്ധീകരണങ്ങൾ വായിച്ച അനേകം സാമികളും ഉന്നത നിലവാരമുള്ള പരിഭാഷയെ പ്രശംസിച്ചു. “നിങ്ങളുടെ പരിഭാഷ അത്യുഗ്രനാണ്” എന്നാണ് ഒരു സ്‌കൂൾ അധ്യാപകനും സാമി പാർലമെന്റിലെ എക്‌സിക്യൂട്ടിവ് ബോർഡ് അംഗവും ആയ നില്ലാ ടപ്പിയോള പറഞ്ഞത്. പ്രസിദ്ധീകരണങ്ങൾ “വായിക്കാൻ എളുപ്പവുമാണ് ഭാഷാഘടന നല്ലതുമാണ്” എന്നും അദ്ദേഹം പറഞ്ഞു. ഫിൻലൻഡിന്റെ വടക്കേ അറ്റത്തു താമസിക്കുന്ന ഒരു സാമി പറഞ്ഞത് ഇങ്ങനെയാണ്: “നിങ്ങളുടെ പരിഭാഷ ഒന്നാന്തരമാണ്!”\nകരിഗസ്‌നേയ്‌മിയിൽ, ഫിൻലൻഡിന്റെയും നോർവേയുടെയും അതിർത്തിയിൽവെച്ച് ദൈവത്തിൽനിന്നുള്ള സന്തോഷവാർത്ത! എന്ന ലഘുപത്രികയുടെ ഒന്നാം പാഠം സാക്ഷികൾ ഒരു സാമി അധ്യാപികയുമായി ചർച്ച ചെയ്‌തു. പരിഭാഷയുടെ ഗുണമേന്മയിൽ മതിപ്പു തോന്നിയ അധ്യാപിക സ്‌കൂളിൽ സാമി ഭാഷ പഠിപ്പിക്കുന്നതിനുവേണ്ടി ലഘുപത്രിക ഉപയോഗിച്ചോട്ടേ എന്നു ചോദിച്ചു.\nധാരാളം വീഡിയോകളും ലഘുലേഖകളും ഒരു ലഘുപത്രികയും സാമിയിലേക്കു പരിഭാഷ ചെയ്‌തിട്ടുണ്ട്. 2016 ഫെബ്രുവരി 29 മുതൽ jw.org വെബ്‌സൈറ്റ് സാമി ഭാഷയിലുമുണ്ട്. ഓരോ മാസവും സാമി ഭാഷക്കാർ 400-ലധികം തവണ വെബ്‌സൈറ്റ് സന്ദർശിക്കുകയും ഏകദേശം 350 ഡിജിറ്റൽ, ഓഡിയോ, വീഡിയോ ഫൈലുകൾ ഡൗൺലോഡ് ചെയ്യുകയും ചെയ്യുന്നു.\nസാമികൾക്കും അവരെ സന്ദർശിച്ചവർക്കും പ്രചാരണ പരിപാടിയിലൂടെ വളരെ പ്രയോജനം കിട്ടി. “ബൈബിൾ പല വിധങ്ങളിൽ സാമി സമൂഹത്തിനു പ്രയോജനം ചെയ്‌തതായി” പ്രദേശവാസികൾക്കു മനസ്സിലായെന്ന് ഉച്ച്യോക്കിയിലേക്കു പോയ ഹെൻറിക്കിനും ഹില്യ മരിയയ്‌ക്കും മനസ്സിലായി. അവിടെത്തന്നെയുള്ള ലാരിയും ഇങ്കയും ഇങ്ങനെ പറയുന്നു: “ദൈവത്തിന്റെ മുഖപക്ഷമില്ലായ്‌മയാണ് ഈ പ്രചാരണപരിപാടി നമ്മളെ ഓർമിപ്പിക്കുന്നത്. ഈ ഒറ്റപ്പെട്ട പ്രദേശത്തുള്ളവരോടു ദൈവത്തിന്റെ സ്‌നേഹം പ്രതിഫലിപ്പിക്കാൻ കഴിഞ്ഞതിൽ ഞങ്ങൾക്കു സന്തോഷമുണ്ട്.”\n^ ഖ.3ധാരാളം സാമി (സമി എന്നും അറിയപ്പെടുന്നു) ഭാഷകളുണ്ട്. “മൂന്നിൽ രണ്ടു സമികളും സംസാരിക്കുന്നതു വടക്കൻ സമി” ഭാഷയാണ് എന്നു ബ്രിട്ടാനിക്ക സർവവിജ്ഞാനകോശം (ഇംഗ്ലീഷ്) പറയുന്നു. യഹോവയുടെ സാക്ഷികൾ പ്രസിദ്ധീകരണങ്ങൾ വടക്കൻ സാമി ഭാഷയിലേക്കു പരിഭാഷപ്പെടുത്തുന്നു. എളുപ്പത്തിനുവേണ്ടി, ഭൂരിഭാഗം പേരും സംസാരിക്കുന്ന ഭാഷയെ കുറിക്കാൻ “സാമി” എന്നാണ് ഈ ലേഖനത്തിൽ ഉപയോഗിച്ചിരിക്കുന്നത്.\nപങ്കുവെക്കുക പങ്കുവെക്കുക ലാപ്‌ലൻഡിൽ ഒരു വിജയകരമായ പ്രചാരണപരിപാടി\nകനഡയിലെ ആദിവാസി സമൂഹങ്ങൾക്കിടയിലേക്ക്...\nജർമനിയിലുള്ള സിന്തി, റോമാ ആളുകളെ സന്ദർശിക്കുന്നു


പെൺ വാണിഭ കേന്ദ്രത്തിലെ വെട്ട്: പിന്നിൽ വാണിഭ സംഘങ്ങൾ തമ്മിലുള്ള കുടിപ്പക; ക്വട്ടേഷൻ നൽകിയ യുവതി അറസ്റ്റിൽ. | Kerala Speaks\nപെൺ വാണിഭ കേന്ദ്രത്തിലെ വെട്ട്: പിന്നിൽ വാണിഭ സംഘങ്ങൾ തമ്മിലുള്ള കുടിപ്പക; ക്വട്ടേഷൻ നൽകിയ യുവതി അറസ്റ്റിൽ.\nകോട്ടയം: നഗരമധ്യത്തിൽ പെൺവാണിഭ കേന്ദ്രത്തിൽ ക്വട്ടേഷൻ സംഘങ്ങൾ ഏറ്റുമുട്ടിയത് പെൺവാണിഭ കേന്ദ്രത്തിലെ തർക്കത്തെ തുടർന്ന്. സംഭവവുമായി ബന്ധപ്പെട്ട് ക്വട്ടേഷൻ നൽകിയ യുവതി അടക്കം രണ്ടു പേർ പിടിയിലായി. സംഭവത്തിൽ ഇനി 12 പേരെ കൂടി പിടികൂടാനുണ്ട് എന്നു ഡിവൈ.എസ്.പി അനിൽകുമാർ അറിയിച്ചു.\nകഴിഞ്ഞ ദിവസം രാത്രി ഒൻപതരയോടെ ചന്തക്കടവ് – ടിബി റോഡിലെ ലോഡ്ജിനു പിന്നിലെ വീട്ടിലെ പെൺവാണിഭ കേന്ദ്രത്തിൽ എത്തിയ ക്വട്ടേഷൻ സംഘമാണ് ആക്രമണം നടത്തിയത്.\nകോട്ടയം നഗരം കേന്ദ്രീകരിച്ച് ജ്യോതിയുടെയും ശ്രുതിയുടെയും നേതൃത്വത്തിൽ പെൺവാണിഭ സംഘം പ്രവർത്തിച്ചിരുന്നു. ശ്രുതിയുടെ രണ്ടാം ഭർത്താവാണ് കേന്ദ്രത്തിന് നേതൃത്വം നൽകിയിരുന്നത്. ഇതിനിടെ ജ്യോതി സംഘത്തിൽ നിന്നും തെറ്റിപ്പിരിഞ്ഞ് കോട്ടയം നഗരം കേന്ദ്രീകരിച്ച് സ്വന്തമായി പെൺവാണിഭ റാക്കറ്റ് ആരംഭിച്ചു. ഇതേച്ചൊല്ലി ഇരു സംഘങ്ങളും തമ്മിൽ നേരത്തെ ഏറ്റുമുട്ടിയിരുന്നു. കഴിഞ്ഞ ദിവസം വെട്ടേറ്റ അമീർ, സാൻജോസ്, ഷിനു എന്നിവർ ചേർന്ന് ഒന്നാം പ്രതിയായ മാനസ് മാത്യുവിനെ ആക്രമിച്ചതിന്റെ വൈരാഗ്യത്തിലുമാണ് ക്വട്ടേഷൻ സംഘത്തെ ഏർപ്പെടുത്തി അക്രമത്തിനു ഇടയാക്കിയത്. തിരുവനന്തപുരം കേന്ദ്രീകരിച്ചുള്ള ക്വട്ടേഷൻ സംഘത്തിന്റെ നേതൃത്വത്തിലാണ് അക്രമ സംഭവങ്ങൾ അരങ്ങേറിയത്.\nകൃത്യമായ തെളിവുകളോ സാക്ഷിമൊഴികളോ ഇല്ലാത്ത കേസിൽ പ്രതികളും വാദികളും തമ്മിലുള്ള ഫോൺ സംഭാഷണത്തിന്റെ അടിസ്ഥാനത്തിലാണ് പൊലീസ് സംഘം പ്രതികളിലേയ്ക്ക് എത്തിയത്. വെസ്റ്റ് സ്റ്റേഷൻ ഹൗസ് ഓഫിസർ ഇൻസ്പെക്ടർ കെ.എസ്. വിജയൻ, എസ്.ഐ റിൻസ് എം തോമസ് എന്നിവരുടെ നേതൃത്വത്തിലുള്ള പോലീസ് സംഘമാണ് പ്രതികളെ കണ്ടെത്തി അറസ്റ്റ് ചെയ്തത്. കേസിൽ ഇനി 12 പ്രതികൾ കൂടി അറസ്റ്റിലാകാനുണ്ടെന്നു പൊലീസ് അറിയിച്ചു.\nPrevious articleതിരുവഞ്ചൂർ രാധാകൃഷ്ണനെതിരെ വധ ഭീഷണി: അഴിമതി സർക്കാരിനെതിരെ പ്രതിഷേധം: ജൂലായ് രണ്ടിന് ഗാന്ധ്‌സ്‌ക്വയറിൽ യൂത്ത് കോൺഗ്രസ് ധർണ\nNext articleകൈക്കൂലി വാങ്ങുന്നതിനിടെ കണ്ണൂർ പട്ടുവം വില്ലേജ് ഓഫീസർ അറസ്റ്റിൽ; അറസ്റ്റിലായത് തിരുവനന്തപുരം സ്വദേശി ജസ്റ്റിസ് ബെഞ്ചമിൻ.


ഭരണത്തുടര്‍ച്ചയില്ലാതെ പോയത് കോണ്‍ഗ്രസുകാരുടെ കയ്യിലിരുപ്പ് കൊണ്ട്; ആത്മവിമര്‍ശനവുമായി മുല്ലപ്പള്ളി | Mullappally Ramachandran says youth should be given the opportunity - Malayalam Oneindia\nPublished: July 11 2019, 14:17 [IST]\nപത്തനംതിട്ട: ലോക്സഭാ തിരഞ്ഞെടുപ്പിന് പിന്നാലെ വരാനിരിക്കുന്ന നിയമസഭാ ഉപതിരഞ്ഞെടുപ്പുകളിലും ഉജ്ജ്വല വിജയം കരസ്ഥാമാക്കാമെന്നുള്ള പ്രതീക്ഷയിലാണ് കോണ്‍ഗ്രസ്. ദേശീയ തലത്തിലെ രാഷ്ട്രീയ സാഹചര്യങ്ങള് ലോക്സഭ തിരഞ്ഞെടുപ്പില് അനുകൂലമായെങ്കില് നിലവിലെ സ്ഥിതി അതല്ല. ദേശീയ തലത്തില് കോണ്‍ഗ്രസ് വലിയ പ്രതിസന്ധിയാണ് നേരിട്ടുകൊണ്ടിരിക്കുന്നത്. അതിനാല് തന്നെ ഉപതിരഞ്ഞെടുപ്പുകളില് സംസ്ഥാന സര്‍ക്കാറിനെതിരായ പ്രചരണവും പ്രാദേശിക പ്രശ്നങ്ങളും സജീവമാക്കാനാണ് കോണ്‍ഗ്രസ് ഒരുങ്ങുന്നത്.\nകഴിഞ്ഞ ദിവസം ചരല്‍കുന്നില് ചേര്‍ന്ന ജില്ലാ കോണ്‍ഗ്രസ് കമ്മിറ്റിയുടെ ക്യാംപ് എക്സിക്യൂട്ടീവ് ഉദ്ഘാടനം ചെയ്ത കെപിസിസി പ്രസിഡന്‍റ് മുല്ലപ്പള്ളി രാമചന്ദ്രന് ഉപതിരഞ്ഞെടുപ്പിലെ പാര്‍ട്ടിയുടെ നയം വ്യക്തമാക്കി കഴിഞ്ഞു. സംസ്ഥാന സര്‍ക്കാറിനെതിരെ രൂക്ഷമായ വിമര്‍ശനമാണ് ഉദ്ഘാടന പ്രസംഗത്തില് മുല്ലപ്പള്ളി രാമചന്ദ്രന് നടത്തിയത്. ലോക്സഭ തിരഞ്ഞെടുപ്പില് യുഡിഎഫിനു മിന്നുന്ന ജയം സമ്മാനിച്ചതില് പിണറായി വിജയനുള്ള പങ്ക് വിസ്മരിക്കാന് കഴിയില്ല. അദ്ദേഹത്തോട് നന്ദിയുണ്ടെന്നും നേതൃത്വത്തിനെതിരെ പാര്‍ട്ടിയില് കലാപം ഉണ്ടായില്ലെങ്കില് സിപിഎം നിലനില്‍ക്കില്ലെന്നും മുല്ലപ്പള്ളി പറഞ്ഞു. വിശദാംശങ്ങള് ഇങ്ങനെ..\nഭരണത്തിന് തുടര്‍ച്ചയില്ലാതെ പോയത്\nഉമ്മന് ചാണ്ടി സര്‍ക്കാറിന്‍റെ ഭരണത്തിന് തുടര്‍ച്ചയില്ലാതെ പോയത് കോണ്‍ഗ്രസുകാരുടെ കയ്യിലിരിപ്പ് കൊണ്ടാണെന്നുള്ള വിമര്‍ശനവും മുല്ലപ്പള്ളി രാമചന്ദ്രന് നടത്തി. ഉമ്മന് ചാണ്ടിയേപോലെ ഇത്രയേറെ ജനഹൃദയം കീഴടക്കിയ മുഖ്യമന്ത്രി കേരളത്തില് ഉണ്ടായിട്ടില്ല. കോണ്‍ഗ്രസ് നേതാക്കളുടേയും പ്രവര്‍ത്തകരുടേയും കൈത്തെറ്റും കയ്യിലിരിപ്പുമാണ് ഭരണം കളഞ്ഞത്. ലോക്സഭാ തിരഞ്ഞെടുപ്പിൽ ട്വന്റി ട്വന്റി ലക്ഷ്യത്തിന് ഒരു സീറ്റ് അകലെ മാത്രം എത്തിയ പാര്‍ട്ടിക്ക് വരാന് പോകുന്ന6നിയമസഭ ഉപതിരഞ്ഞെടുപ്പുകളിലും സിക്സര് അടിക്കാന് നമുക്ക് കഴിയണമെന്നും മുല്ലപ്പള്ളി പറഞ്ഞു.\nഉപതിരഞ്ഞെടുപ്പ് സ്ഥാനാര്‍ത്ഥികളെ സംബന്ധിച്ച് പാര്‍ട്ടി തീരുമാനം എടുത്തിട്ടില്ല. യോഗ്യരായ മികച്ച സ്ഥാനാര്‍ത്ഥികളെയായിരിക്കും കോണ്‍ഗ്രസ് തിരഞ്ഞെടുപ്പില് നിര്‍ത്തുക. വ്യക്തികളുടെ തീരുമാനമല്ല, പാര്‍ട്ടിയുടെ കൂട്ടായ തീരുമാനമാണ് സ്ഥാനാര്‍ത്ഥികളെ നിശ്ചയിക്കുകയെന്നും അദ്ദേഹം പറഞ്ഞു. വര്‍ഷങ്ങളായി പാര്‍ട്ടി നേതൃത്വത്തില് പ്രവര്‍ത്തിച്ചു ക്ഷീണിച്ചവരും മടുത്തവരും പുതിയ തലമുറയ്ക്കാഴ് വഴിമാറണമെന്നും മുല്ലപ്പള്ളി രാമചന്ദ്രന് ആവശ്യപ്പെട്ടു.\nവഴിമാറുന്നവര് എങ്ങും പേകേണ്ട ആവശ്യമില്ല. ക്ഷീണം മാറുന്നത് വരെ മാറി നിന്നാല് മതി. പാര്‍ട്ടി വണ്‍മാന് ഷോയല്ല. കൂട്ടായ നേതൃത്വമാണ് പാര്‍ട്ടിക്കു വേണ്ടത്. ആരും മോശക്കാരല്ല.വ്യക്തി ശുദ്ധിയുള്ളവരായിരിക്കണം നേതൃ സ്ഥാനത്ത് വരേണ്ടത്. കോണ്‍ഗ്രസ് തത്വങ്ങളില് വെള്ളം ചേര്‍ക്കുന്ന നിലപാട് ആരും സ്വീകരിക്കരുത്. അതിന് ആരെയും അനുവദിക്കില്ലെന്നും അദ്ദേഹം പറഞ്ഞു.\nകാരുണ്യ പദ്ധതി നിര്‍ത്തലാക്കിയ സര്‍ക്കാര് നടപടി പാവപ്പെട്ട ജനങ്ങളോടുള്ള വെല്ലുവിളിയാണ്. ഗുണഭോക്താക്കളായ 25 ലക്ഷം പാവപ്പെട്ടവരെ കാണാന് കഴിയാത്തത്ര ഹൃദയശൂന്യതയാണ് മുഖ്യമന്ത്രി വിജയനുള്ളത്. അദ്ദേഹത്തിന് ആരോടാണ് പ്രതിബദ്ധതയെന്ന് മനസ്സിലാക്കാന് കഴിയുന്നില്ല. കേന്ദ്ര സര്‍ക്കാര് നികുതി വര്‍ധിപ്പിച്ച് പാവപ്പെട്ടവരുടെ നടുവൊടിക്കുമ്പോള് വൈദ്യൂതി നിരക്ക് വര്‍ധിപ്പിച്ച ജനങ്ങളെ കൂടുതല് കഷ്ടപ്പെടുത്തുന്ന നിലപാടാണ് സംസ്ഥാന സര്‍ക്കാര് സ്വീകരിക്കുന്നത്.\nപിണറായി അഹങ്കാരം കാണിക്കുന്നത്\nഇതിന് പിന്നാലെയാണ് പാവപ്പെട്ടവര്‍ക്ക് സൗജന്യ ചികിത്സ ഉറപ്പാക്കുന്ന കാരുണ്യ പദ്ധതി നിര്‍ത്തലാക്കുന്നത്. വൈദ്യുതി നിരക്ക് വർധനയ്ക്കെതിരെയും കാരുണ്യ പദ്ധതി നിർത്തലാക്കുന്നതിനെതിരെയും കോൺഗ്രസ് ശക്തമായ സമരം നടത്തും. തന്‍റെ കുറവുകളും വീഴ്ച്ചകളും മറയ്ക്കാനാണ് പിണറായി വിജയന് അഹങ്കാരം കാണിക്കുന്നത്. തികഞ്ഞ അപകര്‍ഷതാ ബോധത്തിന്‍റെ തടവറയിലാണ് മുഖ്യമന്ത്രിയെന്നും മുല്ലപ്പള്ളി രാമചന്ദ്രന് കുറ്റപ്പെടുത്തി.\nmullappally ramachandran congress by election udf ummenchandy pinarayi vijayan cpm കോണ്‍ഗ്രസ് ഉപതിരഞ്ഞെടുപ്പ് യുഡിഎഫ് പിണറായി വിജയന് സിപിഎം\nMullappally Ramachandran says youth should be given the opportunity\nStory first published: Thursday, July 11, 2019, 14:17 [IST]


ഭുവനേശ്വർ റെയിൽവേ സ്റ്റേഷൻ - വിക്കിപീഡിയ\nഭുവനേശ്വർ റെയിൽവേ സ്റ്റേഷൻ\nMaster Canteen, Bhubaneswar, Odisha\n20°15′56″N 85°50′35″E / 20.2656°N 85.8431°E / 20.2656; 85.8431Coordinates: 20°15′56″N 85°50′35″E / 20.2656°N 85.8431°E / 20.2656; 85.8431\n33.22 മീറ്റർ (109.0 അടി)\nHowrah-Chennai main line, Kharagpur-Puri line\nLocation of Bhubaneswar Railway Station in Odisha\nഇന്ത്യൻ സംസ്ഥാനമായ ഒഡീഷയുടെ തലസ്ഥാനമായ ഭുവനേശ്വറിൽ സ്ഥിതിചെയ്യുന്ന റെയിൽവേ സ്റ്റേഷനാണ് ഭുവനേശ്വർ റെയിൽവേ സ്റ്റേഷൻ. ഇന്ത്യൻ റെയിൽവേയുടെ ഈസ്റ്റ് കോസ്റ്റ് റെയിൽവേ സോണിൻറെ ആസ്ഥാനവും ഭുവനേശ്വർ റെയിൽവേ സ്റ്റേഷനാണ്.\nഒഡീഷയുടെ തലസ്ഥാനമാണ് ഈ സംസ്ഥാനത്തിലെ ഏറ്റവും വലിയ നഗരമായ ഭുവന്വേശ്വർ. കലിംഗ രാജാക്കന്മാരുടെ തലസ്ഥാനമായിരുന്നു ഈ നഗരം. ജർമ്മൻ ആർക്കിറ്റെക്റ്ററായ ഓട്ടോ കോണിസ്‌ബർഗർ ആണ് 1946-ൽ ആധുനിക ഭുവനേശ്വർ രൂപകല്പ്പന ചെയ്തത്, തുടർന്ന് 1948-ൽ ഒഡീഷയുടെ തലസ്ഥാനം കട്ടക്കിൽനിന്നും ഭുവനേശ്വറിലേക്ക് മാറ്റുകയാണുണ്ടായത്. കട്ടക്കും ഭുവനേശ്വറും ഒറീസ്സയിലെ ഇരട്ടനഗരങ്ങൾ എന്ന് അറിയപ്പെടുന്നു.\n2 റെയിൽവേ പുനസംഘടന\n3 അടിസ്ഥാന സൗകര്യങ്ങൾ\n1893-നും 1896-നും ഇടയിലുള്ള കാലത്ത് 800 മൈൽ ഈസ്റ്റ് കോസ്റ്റ് സ്റ്റേറ്റ് റെയിൽവേ നിർമ്മിക്കപ്പെട്ടു ഗതാഗതത്തിനു തുറന്നു കൊടുത്തു. ഇതിനു വേണ്ടി ബ്രാഹ്മണി, കതജോടി, കുഖായ്, ബിരുപ എന്നീ നദികൾക്ക് കുറുകെ ഏറ്റവും നീളം കൂടിയ പാലങ്ങൾ നിർമിച്ചു.\nഭാരത സർക്കാരിൻറെ ഉടമസ്ഥതയിലുള്ള പൊതുമേഖല സ്ഥാപനമാണ് ഇന്ത്യൻ റെയിൽവേ. ലോകത്തിലെ തന്നെ ഏറ്റവും തിരക്കേറിയതും വലുതുമായ തീവണ്ടിപ്പാതാ ശൃംഖലകളിലൊന്നാണ് ഇന്ത്യൻ റെയിൽവേയുടേത്, ഏകദേശം 5000 കോടി യാത്രക്കാരും, 650 ദശലക്ഷം ടൺ ചരക്കും ഓരോ വർഷവും ഇന്ത്യൻ റെയിൽപ്പാതകളിലൂടെ നീങ്ങുന്നുണ്ട്. അതുമാത്രമല്ല, 16 ലക്ഷത്തിൽ കൂടുതൽ പേർക്ക് തൊഴിൽ നൽകുന്ന ഒരു സ്ഥാപനവും കൂടിയാണ് ഇന്ത്യൻ റെയിൽവേ. ഇന്ത്യയിലെ തീവണ്ടി ഗതാഗത മേഖല ഇന്ത്യൻ റെയിൽവേയുടെ കുത്തകയാ‍ണെന്നു പറയാം. ഇന്ത്യൻ റെയിൽവേയിലെ മൊത്തം തീവണ്ടിപ്പാതയുടെ നീളം 63,940 കിലോമീറ്ററോളം വരും.\n1844-ൽ ഇന്ത്യയുടെ ഗവർണർ ജനറൽ ആയിരുന്ന ലോർഡ് ഹാർഡിങ്ങ് ഇന്ത്യയിൽ തീവണ്ടിഗതാഗതം ആരംഭിക്കാൻ സ്വകാര്യ സംരംഭകരെ അനുവദിച്ചു. ഈ തീരുമാനത്തിൻറെ ഫലമായി ഇംഗ്ലണ്ടിലുള്ള നിരവധി നിക്ഷേപകർ പണം മുടക്കാൻ തയ്യാറായി മുന്നോട്ടു വന്നു. ഇതേത്തുടർന്നാണ് ഇന്ത്യയിൽ തീവണ്ടിഗതാഗതം എന്ന അക്കാലത്തെ ഏറ്റവും പുതുമയുള്ള ഗതാഗതസംവിധാനത്തിന് തുടക്കമിടുന്നത്. 1851 ഡിസംബർ 12-ആം തീയതിയാണ് ഇന്ത്യയിൽ ആദ്യമായി തീവണ്ടി ഓടിയത്. റൂർക്കിയിലേക്കുള്ള നിർമ്മാണ വസ്തുക്കൾ കൊണ്ടുപോകാൻ വേണ്ടിയായിരുന്നു ഇത്. ഒന്നര വർഷത്തിനു ശേഷം 1853 ഏപ്രിൽ 16-ആം തീയതി ഇന്ത്യയിലെ ആദ്യത്തെ യാത്രാതീവണ്ടി ഓടിത്തുടങ്ങി. അങ്ങനെ ഇംഗ്ലണ്ടിൽ തീവണ്ടി ആദ്യമായി ഓടിയതിനു ശേഷം വെറും 28 വർഷം കൊണ്ടുതന്നെ അത് ഇന്ത്യയിലെത്തി. ലോർഡ് ഫാക്ൿലാന്റ് എന്ന 2-4-0 എഞ്ചിനാണ് ഈ തീവണ്ടിയിൽ ഘടിപ്പിച്ചിരുന്നത്. ബോറിബന്ദർ, ബോംബെ, താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്. ഏകദേശം 34 കിലോമീറ്റർ ദൂരം ആയിരുന്നു യാത്രയുടെ ദൂരം.\n1944-ൽ ബംഗാൾ നാഗ്പൂർ റെയിൽവേ ദേശീയവത്കരിക്കപ്പെട്ടു. 1952, ഏപ്രിൽ 14-നു ഈസ്റ്റ് ഇന്ത്യ റെയിൽവേ കമ്പനിയുടെ ഒരു ഭാഗവും ബംഗാൾ നാഗ്പൂർ റെയിൽവേയുടെ ഒരു ഭാഗവും ചേർത്തു ഈസ്റ്റേൺ റെയിൽവേ രൂപീകൃതമായി. 1955-ൽ ഈസ്റ്റേൺ റെയിൽവേയിൽനിന്നും ഒരു ഭാഗം അടർത്തിമാറ്റി സൗത്ത് ഈസ്റ്റേൺ റെയിൽവേ രൂപീകരിച്ചു. മുൻപ് ബിഎൻആറിൻറെ ഭാഗമായിരുന്ന ഭാഗമാണു ഇതിൽ കൂടുതലായി ഉണ്ടായിരുന്നത്. ഏപ്രിൽ 2003-ൽ തുടങ്ങിയ പുതിയ സോണുകളിൽ ഈസ്റ്റ് കോസ്റ്റ് റെയിൽവേ, സൗത്ത് ഈസ്റ്റ് റെയിൽവേ എന്നിവയുണ്ട്. ഇവ രണ്ടും സൗത്ത് ഈസ്റ്റേൺ റെയിൽവേയിൽനിന്നും അടർത്തിയെടുത്തതാണ്. \nഭുവനേശ്വർ യാർഡ്, ഖുർദ – ഭുവനേശ്വർ സെക്ഷൻ എന്നിവ 2001 – 2002 കാലഘട്ടത്തിൽ വൈദ്യുതീകരിക്കപ്പെട്ടു. ഭുവനേശ്വർ - ബരങ്ങ് സെക്ഷൻ 2002 – 2003 കാലഘട്ടത്തിൽ വൈദ്യുതീകരിക്കപ്പെട്ടു.\nഗൂഗിളുമായി സഹകരിച്ചു, ഇന്ത്യൻ റെയിൽവേയുടെ ടെലികോം വിഭാഗമായ റെയിൽടെൽ ഭുവനേശ്വർ റെയിൽവേ സ്റ്റേഷനിൽ ഉയർന്ന വേഗതയുള്ള സൗജന്യ വൈഫൈ സൗകര്യം ലഭ്യമാക്കിയിരിക്കുന്നു. കേന്ദ്ര റെയിൽവേ മന്ത്രി സുരേഷ് പ്രഭുവും, സംസ്ഥാന റെയിൽവേ മന്ത്രിയായ മനോജ് സിൻഹയും പങ്കെടുത്ത ഉദ്ഘാടന ചടങ്ങിൽ ഈ സൗകര്യം ദിവസേന ഭുവനേശ്വർ റെയിൽവേ സ്റ്റേഷൻ വഴി സഞ്ചരിക്കുന്ന 1.4 ലക്ഷം യാത്രക്കാർക്ക് ഉപയോഗപ്രദമായിരിക്കും എന്ന് പറഞ്ഞു.\nഭുവനേശ്വർ യാർഡ്, ഖുർദ റോഡ് - ഭുവനേശ്വർ ഭാഗം 2001-02 കാലത്ത് വൈദ്യുതീകരിക്കപ്പെട്ടു. ഭുവനേശ്വർ - ബരംഗ് ഭാഗം വൈദ്യുതീകരിച്ചത് 2002-03 കാലത്താണ്. \nഇന്ത്യൻ റെയിൽവേയുടെ ടെലികോം വിഭാഗമായ റെയിൽടെൽ ഗൂഗിളുമായുള്ള പങ്കാളിത്തം വഴി ഭുവനേശ്വർ റെയിൽവേ സ്റ്റേഷനിൽ സൗജന്യ ഹൈ സ്പീഡ് വൈഫൈ സൗകര്യം ലഭ്യമാക്കിയിട്ടുണ്ട്. കേന്ദ്ര റെയിൽവേ മന്ത്രി സുരേഷ് പ്രഭു ആണ് ഈ സേവനം ഉദ്ഘാടനം ചെയ്തത്, ഈ വൈഫൈ സേവനം ഭുവനേശ്വർ റെയിൽവേ സ്റ്റേഷനിൽ ദിവസവും എത്തുന്ന 1.4 ലക്ഷം യാത്രക്കാർക്ക് ഉപകാരപ്രദമാകും എന്നും അദ്ദേഹം പറഞ്ഞു. \nഇന്ത്യൻ റെയിൽവേയുടെ ഏറ്റവും കൂടുതൽ ബുക്കിംഗ് ഉള്ള 100 സ്റ്റേഷനുകളിൽ പെട്ടതാണ് ഭുവനേശ്വർ റെയിൽവേ സ്റ്റേഷൻ. 173 ട്രെയിനുകൾ ഭുവനേശ്വർ റെയിൽവേ സ്റ്റേഷനിൽ നിർത്തും, 34 ട്രെയിനുകൾ ഇവിടെ നിന്നും ആരംഭിക്കുന്നുമുണ്ട്.   ഈ റെയിൽവേ സ്റ്റേഷനിലൂടെ ദിവസവും 1.5 ലക്ഷം യാത്രക്കാർ കടന്നുപോവുന്നു. കൊണാർക്ക് എക്സ്പ്രസ്സ്, ശദാബ്തി എക്സ്പ്രസ്സ് തുടങ്ങിയ ട്രെയിനുകൾ ഭുവനേശ്വർ റെയിൽവേ സ്റ്റേഷൻ വഴി കടന്നു പോവുന്നു. \n↑ "Geography – Railway Zones". IRFCA. ശേഖരിച്ചത് 2012-11-21.\n↑ "History of Electrification". IRFCA. ശേഖരിച്ചത് Jan 19, 2017.\n↑ "Bhubaneswar Railway Station Route". cleartrip.com. ശേഖരിച്ചത് Jan 19, 2017.\n↑ "Indian Railways Passenger Reservation Enquiry". Availability in trains for Top 100 Booking Stations of Indian Railways. IRFCA. മൂലതാളിൽ നിന്നും 10 May 2014-ന് ആർക്കൈവ് ചെയ്തത്. ശേഖരിച്ചത് 2012-12-30.\n"https://ml.wikipedia.org/w/index.php?title=ഭുവനേശ്വർ_റെയിൽവേ_സ്റ്റേഷൻ&oldid=3668228" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 23:53, 14 സെപ്റ്റംബർ 2021.


തണ്ണീര്‍മത്തന് ദിനങ്ങളില് തുടക്കം തന്നെ സീനാക്കിയ കഥ പറഞ്ഞ് ഗോപിക സുരേഷ് - Malayalam Filmibeat\nതണ്ണീര്‍മത്തന് ദിനങ്ങളില് തുടക്കം തന്നെ സീനാക്കിയ കഥ പറഞ്ഞ് സ്റ്റെഫി! വൈറലായി പോസ്റ്റ്\n| Updated: Wednesday, July 31, 2019, 13:32 [IST]\nമാത്യു തോമസും വിനീത് ശ്രീനിവാസനും പ്രധാന വേഷങ്ങളിലെത്തിയ തണ്ണീര് മത്തന് ദിനങ്ങള് തിയ്യേറ്ററുകളില് വിജയകരമായി മുന്നേറികൊണ്ടിരിക്കുകയാണ്. ഗിരീഷ് എഡി സംവിധാനം ചെയ്ത സിനിമ പ്ലസ്ടു പശ്ചാത്തലത്തിലായിരുന്നു അണിയിച്ചൊരുക്കിയിരുന്നത്. റിലീസ് ചെയ്ത ആദ്യ ദിനം മുതല് മികച്ച സ്വീകാര്യതയാണ് സിനിമയ്ക്ക് ലഭിച്ചുകൊണ്ടിരിക്കുന്നത്. ഉദാഹരണം സുജാതയിലൂടെ ശ്രദ്ധേയായ അനശ്വര രാജനാണ് ചിത്രത്തില് മാത്യുവിന്റെ ജോഡിയായി എത്തുന്നത്.\nഇവര്‍ക്കൊപ്പം തന്നെ സിനിമയില് മികച്ച പ്രകടനം കാഴ്ചവെച്ചവരില് ഒരാളാണ് ഗോപിക രമേഷ്. തണ്ണീര് മത്തനില് സ്റ്റെഫി എന്ന കഥാപാത്രമായിട്ടാണ് ഗോപിക എത്തിയിരുന്നത്. ചിത്രത്തിലെ ആദ്യ രംഗം ഷൂട്ട് ചെയ്തതിന്റെ അനുഭവം ഗോപിക തന്റെ ഫേസ്ബുക്ക് പേജിലൂടെ പങ്കുവെച്ചിരുന്നു. ആദ്യ ദിവസം താമസിച്ചാണ് വന്നതെന്ന് പറഞ്ഞ നടി തുടര്‍ന്ന് നടന്ന കാര്യങ്ങളും ഫേസ്ബുക്ക് പോസ്റ്റില് പങ്കുവെക്കുന്നു.\nഗോപിക രമേഷിന്റെ ഫേസ്ബുക്ക് പോസ്റ്റ്\nന്റെ ആദ്യത്തെ സിനിമയിലാദ്യം ചെയ്ത സീന്. തുടക്കം തന്നെ ഞാന് സീനാക്കി. കഥ ഞാന് പറഞ്ഞ് തരാം. സെറ്റിലെ ആദ്യം ദിവസം തന്നെ ഞാന് ഒന്നര മണിക്കൂര് വൈകി. എല്ലാരും വിളിയോട് വിളി. എജ്ജാതി തുടക്കം അല്ലെ?? ലേറ്റായാലും ഞാന് കണ്ണൊക്കെ എഴുതിയാണ് ട്ടാ സെറ്റിലെത്തിയത്. വന്നപാടേ സിനൂപ് ചേട്ടനും ജോണേട്ടനെത്തി വൈപ്‌സുമായിട്ട്. മൊത്തം അങ്ങ് ക്ലീനാക്കിയെടുത്തു. കണ്ണെഴുതി വന്ന ഞാന് പ്ലിംഗ്. എല്ലാവരും കുറെ നേരായിട്ട് എന്നെ കാത്തിരിക്കായിരുന്നു എന്ന് അവരുടെ മുഖത്തീന്ന് ഞാന് വായിച്ചെടുത്തു.\nജോണേട്ടന്നെന്നെ സ്റ്റെഫിയാക്കിയടുത്തു കഴിഞ്ഞ് ഞാനെന്റെ ആദ്യ സീനിനായി ഇരുക്കുമ്പോ . ദാ.. മുമ്പില് എല്ലാവരുടെയും ഇഷ്ടമുഖം സിനിമാറ്റോഗ്രാഫര് ജോമോണ് ടി ജോണ്. പിന്നെ എന്റെയുള്ളില് പന്ത് പോലൊരു ഉരുണ്ട് കേറ്റമായിരുന്നു. സന്തോഷം വാനോളമായിരുന്നു. വൈകിയെത്തിയതിന്റെ ഒരു കുറ്റബോധം മനസ്സിന്റെ ഉള്ളിന്റെയുള്ളില് കൂട് കൂട്ടിയിരുന്നെങ്കിലും എല്ലാവരും കുളായോണ്ട് അത് കൂട് വീട്ട് പറന്നു. സോ ആ സീന് നൈസായിട്ട് തന്നെ ചെയതു. ഇന്നിപ്പോ ആ സീനൊക്കെ ജനങ്ങള് ഏറ്റെടുത്തത് കാണുമ്പോഴും അവരെ ചിരിപ്പിച്ചൂ എന്നൊക്കെ കേള്‍ക്കുമ്പോഴും മനസ്സ് നിറയുന്നു. അനമാത്രല്ല...അന്നുണ്ടായ കുറ്റബോധത്തിന് പകരം ആശ്വാസവും സതൃപ്തിയും.\nactress gopika suresh's post about thanner mathan dinangal


സ്തനാര്‍ബുദം കണ്ടെത്താന് പുതുമാര്‍ഗവുമായി മലയാളി ഉള്‍പ്പെട്ടശാസ്ത്രസംഘം | Health | Deshabhimani | Friday Feb 17, 2017\nസ്തനാര്‍ബുദം കണ്ടെത്താന് പുതുമാര്‍ഗവുമായി മലയാളി ഉള്‍പ്പെട്ടശാസ്ത്രസംഘം\nപ്രൊഫ രാജന് കാഞ്ഞിരോടന്.\nതലശേരി> സ്തനാര്‍ബുദചികിത്സാരംഗത്ത് വഴിതിരിവാവുന്ന നൂതന ചികിത്സാസംവിധാനം വികസിപ്പിച്ച് മലയാളി ശാസ്ത്രജ്ഞനുള്‍പ്പെട്ട സംഘം. നിയര് ഇന്‍ഫ്രാറെഡ് രശ്മികള് ഉപയോഗിച്ച് സ്തനാര്‍ബുദം കണ്ടെത്തുന്നതിനുള്ള കൂടുതല് ലളിതവും സുരക്ഷിതവുമായ മാര്‍ഗമാണ് ശാസ്ത്രസംഘം വികസിപ്പിച്ചത്. തലശേരിക്കടുത്ത കോടിയേരി മീത്തലെവയല് സ്വദേശിയും ബംഗളൂരു ഇന്ത്യന് ഇന്‍സ്റ്റിറ്റ്യൂട്ട് ഓഫ് സയന്‍സിലെ ഫിസിക്സ് പ്രൊഫസറുമായ ഡോ രാജന് കാഞ്ഞിരോടന്റെ നേതൃത്വത്തിലുള്ള സംഘമാണ് ഈ കണ്ടെത്തല് നടത്തിയത്. അന്താരാഷ്ട്ര ശാസ്ത്ര ജേണലുകളിലടക്കം ഇത് പ്രസിദ്ധീകരിച്ചതോടെ രാജ്യാന്തരശ്രദ്ധയിലേക്ക് ഉയരുകയാണ് മലയാളി ഉള്‍പ്പെടെ ശാസ്ത്രസംഘം.\nഅമേരിക്കയില് നിന്ന് പ്രസിദ്ധീകരിക്കുന്ന മെഡിക്കല് ഫിസിക്സ്, ജേണല് ഓഫ് ബയോമെഡിക്കല് ഓപ്റ്റിക്സ് തുടങ്ങിയ പ്രസിദ്ധീകരണങ്ങളിലാണ് കണ്ടെത്തല് പ്രസിദ്ധീകരിച്ചത്. പത്ത്വര്‍ഷത്തെ ഗവേഷണത്തിനൊടുവിലാണ് ചികിത്സാരംഗത്ത് ഏറെ പ്രതീക്ഷ നല്‍കുന്ന നിര്‍ണായകമായ ചുവടുവെപ്പുണ്ടായത്. കണ്ടെത്തലിന് പാറ്റന്റും ലഭിച്ചതോടെ രാജ്യത്തെ അര്‍ബുദചികിത്സാരംഗത്ത് ഇത് പ്രയോജനപ്പെടുത്താനാവും. ഡല്‍ഹി ഓള്‍ഇന്ത്യാ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസ് ക്ളിനിക്കല് ട്രയലിനുള്ള സന്നദ്ധത അറിയിച്ചിട്ടുണ്ട്. കേന്ദ്രസര്‍ക്കാരിന്റെ സയന്‍സ് ആന്റ് ടെക്നോളജിവകുപ്പാണ് ഗവേഷണത്തിന് സാമ്പത്തിക സഹായം നല്‍കിയത്.\nസ്തനാര്‍ബുദം കണ്ടെത്താന് ഇപ്പോള് വ്യാപകമായി ഉപയോഗിക്കുന്ന മാമോഗ്രാഫിയേക്കാള് ലളിതവും വേദനാരഹിതവും ഒട്ടും പാര്‍ശ്വഫലങ്ങളില്ലാത്തതുമാണ് നിയര് ഇന്‍ഫ്രാറെഡ് രീതിയെന്ന് ശാസ്ത്രസംഘത്തിന് നേതൃത്വം നല്‍കിയ ഡോ രാജന് കാഞ്ഞിരോടന് പറഞ്ഞു. ഡോ എം ജെ സൈക്കിയ, പ്രൊഫ ആര് എം വാസു എന്നിവരാണ് ഗവേഷണസംഘത്തിലുണ്ടായിരുന്ന മറ് ശാസ്ത്രജ്ഞര്. റെഡിനും ഇന്‍ഫ്രാറെഡിനും ഇടയിലുള്ള നിയര് ഇന്‍ഫ്രാറെഡ് രശ്മികളാണ് സ്തനാര്‍ബുദം കണ്ടെത്താന് ഉപയോഗിക്കുന്നത്. 600-900 നാനോമീറ്ററിനിടയില് തരംഗദൈര്‍ഘ്യമുള്ള രശ്മിയാണിത്.\nഅര്‍ബുദബാധിതഭാഗങ്ങളില് കോശങ്ങളുടെ എണ്ണം കൂടുന്നതിനാല് കൂടുതല് രക്തചംക്രമണമുണ്ടാവും. ആയതിനാല് ഈ ഭാഗങ്ങളില് കൂടുതല് നിയര് ഇന്‍ഫ്രാറെഡ് രശ്മികള് ആഗീരണംചെയ്യപ്പെടും. ഈ ഭാഗത്തിന്റെ ഇമേജ് കമ്പ്യൂട്ടറുപയോഗിച്ച് വളരെ വ്യക്തമായി രേഖപ്പെടുത്താനും സാധിക്കും. എക്സ്റേപോലുള്ള സംവിധാനങ്ങളില് രശ്മികള് നേര്‍രേഖയിലാണ് സഞ്ചരിക്കുക. അതിനാല് രോഗബാധയുള്ള കോശങ്ങളുടെ കൃത്യമായ ചിത്രമോ അളവോ കണക്കുകൂട്ടി കണ്ടെത്താന് സാധിച്ചിരുന്നില്ല. എന്നാല് നിയര്‍ഇന്‍ഫ്രാറെഡ് രശ്മികള് എല്ലാകോശങ്ങളിലൂടെയും സഞ്ചരിക്കും.\nഓരോ കോശത്തിലും എത്രമാത്രംരോഗബാധയുണ്ടെന്നടക്കം നിയര് ഇന്‍ഫ്രാറെഡിലൂടെ കണ്ടെത്താം. റേഡിയേഷന്റെയും മരുന്നുകളുടെയും അളവ് നിര്‍ണയിക്കാനും ഇത് ഏറെ പ്രയോജനപ്പെടുമെന്ന പ്രത്യേകതയുമുണ്ട്. നിയര് ഇന്‍ഫ്രാറെഡ് ഉപയോഗിച്ച് ദിവസത്തില് നിരവധി തവണ കോശവളര്‍ച്ചയറിയാം. ഒരുമിനുറ്റ് കൊണ്ട് കൃത്യമായ ചിത്രവും ലഭിക്കും. എക്സ്റേ ഉപയോഗിച്ച് പരിശോധന നടത്തുമ്പോള് കോശങ്ങള്‍ക്ക് തകരാറ് സംഭവിക്കാറുണ്ട്. നിയര്‍ഇന്‍ഫ്രാ റെഡ് രശ്മി ഉപയോഗിച്ചുള്ള പരിശോധനയില് ഒരു വിധ പാര്‍ശ്വഫലങ്ങളുമുണ്ടാവുന്നില്ലെന്നതാണ് ഇതിന്റെ ഏറ്റവും വലിയ മേന്മ. ബ്രണ്ണന്‍കോളേജ്, കോഴിക്കോട് സര്‍വകലാശാല എന്നിവിടങ്ങളില് നിന്നായി ബിരുദാനന്തരബിരുദപഠനംപൂര്‍ത്തിയാക്കിയശേഷമാണ് രാജന് ബംഗളൂരു ഐഐടിയില് നിന്ന് എംടെകും പിഎച്ച്ഡിയുമെടുത്തത്. മുഴപ്പിലങ്ങാട് സ്വദേശിനി സുനിലയാണ് ഭാര്യ.\nനിയര് ഇന്‍ഫ്രാറെഡ് രീതി


chinees online revolution surgesചൈനയില് ഓണ്‍ലൈന്\nബീജിങ്: ലോകമെങ്ങും പടരുന്ന സര്‍ക്കാര് വിരുധ കലാപത്തിന്റെ അലയൊലികള് ചൈനയിലും പ്രതിഫലിക്കുന്നു. മനുഷ്യാവകാശങ്ങള്‍ക്കും സംഘം ചേരുന്നതിനും കര്‍ശന നിയന്ത്രണമുള്ള ചൈനയില് ‘ ഓണ്‍ലൈന് പ്രക്ഷോഭ’ മാണ് അരങ്ങേറുന്നത്.\nഅറബ് രാഷ്ട്രങ്ങളില് ആരംഭിച്ച മുല്ലപ്പൂ വിപ്ലവം ചൈനയിലേക്കും പരത്താനാണ് പ്രക്ഷോഭകാരികളുടെ ശ്രമം. ജനാധിപത്യപോരാട്ടങ്ങള്‍ക്ക് പിന്തുണ നല്‍കുക എന്ന ആഹ്വാനത്തോടെയാണ് ഓണ്‍ലൈന് പ്രക്ഷോഭങ്ങള് അരങ്ങേറുന്നത്.\nയുവാക്കളും ചൈന പുറത്താക്കിയ രാഷ്ട്രീയ-സാമൂഹിക നേതാക്കളുമാണ് സമരാഹ്വാനത്തിന് പിന്നില് പ്രവര്‍ത്തിക്കുന്നത്. രാജ്യത്തിന് പുറത്തുനിന്ന് അവര് ചൈനീസ് യുവജനതയെ ആവേശഭരിതരാക്കുന്നു.\nചൈനിയിലെ ഏറ്റവും വലിയ മൈക്രോബ്ലോഗായ വിയ്‌ബോയിലാണ് ഇത്തരം ജനാധിപത്യ ചര്‍ച്ചകള് അധികവും നടക്കുന്നത്. അതുകൊണ്ടുതന്നെ മുല്ലപ്പൂ എന്നര്‍ത്ഥം വരുന്ന ‘ ജാസ്മിന്’ എന്ന പദം സെര്‍ച്ച് ചെയ്യുന്നതു തന്നെ സര്‍്ക്കാര് നിരോധിച്ചിട്ടുണ്ട്.\nഅതിനിടെ ‘ഓണ്‍ലൈന് വിപ്ലവത്തിന്’ നേതൃത്വം നല്‍കുന്നവരെ പിടികൂടാനുള്ള നീക്കം സര്‍ക്കാര് ആരംഭിച്ചിട്ടുണ്ട്. ഇന്റര്‍നെറ്റ് കഫേകളിലും വീടുകളിലും വരെ പോലീസ് റെയ്ഡ് ആരംഭിച്ചിട്ടുണ്ട്. ഇതിനകംതന്നെ നൂറോള പേരെ പോലീസ് അറസ്റ്റ് ചെയ്തിട്ടുണ്ട്.